cyanic-selkie/wikianc huggingface dataset:
ߒߞߏߡߐ߯ߦߊ ߟߊߥߙߎߞߌ ߖߊ߬ߥߏ߬ߘߊ
߈߲-ߓߟߏߟߊߘߍ߫ ߛߙߊߟߊ ߟߎ߬ ߟߋ߬ ߞߍߕߐ߫ ߞߎ߬ߙߎ߲߬ߘߎ ߕߐ߭ ߟߊߘߊ߲߫ ߠߊ߫.
߉߲-ߞߊ߬ ߖߊ߬ߕߋ߬ߘߊ ߘߏ߫ ߟߊߞߊ߬ ߖߊ߬ߥߏ߬ߘߊ ߦߋ߫ ߜߍߓߏ߲ ߠߊ߫.
ߢߌ߲߬ ߠߋ߬ ߞߍߣߍ߲߫" ߒߞߏߡߐ߯ߦߊ߫ ߟߊߥߙߎߞߌ ߖߊ߬ߥߏ߬ߘߊ" ߟߊ߬ߘߍ ߞߎ߲߬ߝߟߐ ߘߌ߫ ߛߍ߲ߓߊ߫ ߝߊ߲ߓߊ ߟߊ߫ ߂߀߁߈ߠߊ߫ ߥߊ߬ߛߌߥߊ߬ߙߊ ߕߋ߬ߟߋ߫ ߂߈.
-ߢ.ߊߟߎ߫ ߓߘߊ߫ ߖߊ߬ߥߏ߬ߘߊ߬ ߓߟߋߓߟߋ ߣߌ߲߬ ߛߌ߲ߘߌ߫ ߊߟߎ߫ ߞߊ߬ ߕߐ߯ ߞߙߍߞߙߍߣߍ߲ ߖߐ߲߫  ߟߴߊ߬ ߟߊ߫؟.
* ߖ.ߊ߲ ߞߊ߬ ߖߊ߬ߥߏ߬ߘߊ ߡߍ߲߬ ߕߐ߯ߟߊ߫ ߟߋ߬ ߞߏ߫ "ߒߞߏߡߐ߯ߦߊ ߟߊߥߙߎߞߌ ߖߊ߬ߥߏ߬ߘߊ "߸ߣߴߌ ߞߵߊ߬ ߟߊߞߙߐ߬ߛߌ߫ ߌ ߘߴߊ߬ ߦߋ߫ ߞߏ߫ ߕߐ߮ ߣߌ߲߬ ߦߋ߫ ߝߘߏ߬ߓߊ߬ߦߊ߫ ߘߊߞߎ߲ ߠߋ߬ ߘߐ߫ ߸ߕߐ߮ ߣߌ߲߬ ߛߎߥߊ߲ߘߌ߫ ߞߎ߲ ߞߍߣߍ߲߫ ߛߍ߲ߓߊ߫ ߓߟߏ߫ ߟߋ߬ ߞߊ߬ ߒߞߏ ߘߏ߲߬ߞߏ ߓߍ߯ ߣߌ߭ ߛߐ߬ߘߐ߲߬ ߊ߬ ߘߐ߫ ߝߏ߫ ߣߌ߫ ߡߍ߲ ߞߵߊ߬ ߖߘߍ߬ߓߐ߫ ߒߞߏߡߐ߯ߦߊ ߘߐ߫.
-ߢ.ߒߞߏߡߐ߯ߦߊ ߟߊߥߙߎߞߌ ߖߊ߬ߥߏ߬ߘߊ ߓߟߏߟߊߘߍ ߦߋ߫ ߛߙߊ߬ ߟߊ߫ ߘߌ߬؟.
* ߖ.ߞߎ߬ߙߎ߲߬ߘߎ ߂߲ ߣߌ߫ ߄߲ ߟߎ߬ ߞߎߡߊ߫ ߘߊ߫ ߥߊߘߌ߫ ߛߙߊ߬ ߢߊ߫ ߞߊ߲߬߸ߏ߬ ߘߐ߫ ߞߎߡߊ߫ ߟߊߛߎߘߎ߲ߧߊ߫ ߘߐ߫ ߡߐ߱ ߞߎ߲߬ ߞߋߟߋ߲߫ ߘߏ߫ ߟߎ߫ ߣߌ߫ ߘߍ߬ߞߙߎ ߘߏ߫ ߟߎ߫ ߞߊ߬ ߓߟߏߟߊߘߍ߫ ߏ߬ ߛߙߊ߬ ߊ߬ߟߎ߬ ߛߋߞߏ߫ ߓߍ߬ߙߍ ߟߊ߫ ߞߊ߬ ߓߍ߲߬ ߕߎ߬ߡߊ߬ ߝߐߣߍ߲߫ ߡߊ߬.
ߡߍ߲ ߥߊߘߌ߫ ߛߙߊ߬ߣߍ߲ ߥߊ߫ ߘߴߊ߬ ߟߐ߬ ߤߊ߲߯ ߞߋ߲߬ߥߟߎ߫ ߁߀߀ ߣߌ߫ ߞߐ߫ ߘߐ߫،ߓߊ߬ߙߌ߬߸ߌ ߓߊ߯ ߊ߬ ߦߋ߫ ߓߊ߯ߙߊ߫ ߟߎ߬ ߛߋ߫ ߘߊ߫ ߓߐ߫ ߟߊ߫ ߢߊ߫ ߟߊ߫ ߸ߏ߬ ߞߍ߫ ߘߊ߫ ߟߊ߰ߖߌ߬ ߡߊ߬ߡߊ߬ߘߌ߬ ߘߎ߲ߓߎߦߊ߫ ߟߊ߫ ߘߍ߬ߡߍ߲߬ߠߌ߲߫ ߠߋ߬ ߟߊ߫߸ߓߊߏ߬ ߊ߬ߟߋ߬ ߝߟߐ ߟߋ߬ ߞߊ߬ "ߡߙߌߘߐ"ߣߌ߲߬ ߕߊ߬ ߛߍ߲ߓߊ߫ ߞߏߟߊߕߍ߮ ߟߎ߬ ߘߐ߫،ߓߊߏ߬ ߸ߊ߬ߟߋ ߞߋߟߋ߲߫ ߛߋ߫ ߘߊ߫ ߞߊ߬ ߞߋ߲߬ߥߟߎ߫ ߁߀߀ ߣߌ߫ ߞߐ߫ ߟߊ߫ ߖߊ߬ߡߊ ߟߊ߫ ߓߟߏߟߊߘߍ ߟߎ߬ ߞߊ߲߬ ߸ߏ߬ ߞߍ߫ ߘߊ߫ ߓߍ߲߬ߛߋ߬ߡߊ߫ ߘߌ߫ ߊ߲ ߛߋ߫ ߘߊ߫ ߞߊ߬ ߞߙߊ߬ߖߊ߬ߥߏ߬ߣߊ߯ߓߊ߯ (ߞߐ߲ߕߌߣߍ߯ߙ) ߞߋߟߋ߲߫ ߛߐ߬ߘߐ߲߬ ߞߎ߲߬ߝߟߐ ߣߌ߲߬ ߘߐ߫.
-ߢ.ߖߊ߬ߥߏ߬ߘߊ ߦߋ߫ ߞߙߊ߬ߖߊߥߏ ߛߎ߯ ߖߐ߲߫ ߝߙߋ߬ ߟߊ߫ ؟.
* ߖ.ߊ߲ ߠߊ߫ ߞߎ߬ߙߎ߲߬ߘߎ ߘߏ߫ ߦߋ߫ ߦߋ߲߬ ߡߍ߲ ߞߵߊ߬ ߦߌ߬ߘߊ߬ ߞߏ߫ ߓߟߏߟߊߘߍ߫ ߛߙߊߟߊ߫ ߟߎ߬ ߟߋ߬ ߞߍߕߐ߫ ߞߎ߬ߙߎ߲߬ߘߎ ߕߐ߭ ߘߝߊ߫ ߟߊ߫߸ߏ߬ ߟߋ ߞߏߛߐ߲߬ ߂߀߁߈- ߕߎߟߊߝߌ߲ ߕߟߋ߬ ߁߉ ߟߊ߫ ߸ߛߍ߲ߓߊ߫ ߞߊ߬ ߥߊߘߌ߫ ߛߙߊߟߊ߫ ߞߎ߲߬ߝߟߐ ߏ߬ ߛߌߦߊߡߊ߲߫ ߞߟߌ߫ ߸ߏ߬ ߟߎ߬ ߝߣߊ߫ ߞߊ߬ ߞߎ߬ߙߎ߲߬ߘߎ߬ ߉ ߏ߬ ߡߊߞߊ߬ߝߏ߬ ߞߵߊ߬ ߘߝߊ߫ ߁߂ ߟߊ߫ ߸ߟߊ߬ߘߍ߫ ߏ߬ ߟߋ ߞߵߊ߬ ߦߌ߬ߘߊ߫ ߞߏ߫ ߞߊ߬ ߛߊ߬ߝߌ߬ߣߊ߬ ߟߊ߬ߘߊ߲߬ ߛߍ߮ ߞߍ߫ ߖߊ߬ߥߏ߬ߘߊ ߟߊ߫ ߞߙߊ߬ߖߊߥߏ ߘߌ߫،ߊ߬ ߣߌ߫ ߞߊ߬ ߥߊߝߎߟߌ߫ ߦߙߐ ߞߍ߫ ߛߌ߯ߣߌ߬ ߘߌ߫ ߸ߊ߬ ߣߌ߫ ߝߣߊ߫ ߸ߞߙߊ߬ߖߊߥߏ ߘߌ߫ ߛߋ߫ ߡߊߝߊ߬ߟߋ߲߬ ߠߊ߫ ߞߙߊ߬ߖߊ߬ߥߏ߬ ߜߘߍ߫ ߟߊ߫ ߕߣߐ߬ ߞߎ߬ߘߊ߬ ߦߋߣߍ߲߫ ߘߏ߫ ߞߏߛߐ߲߬،ߟߊ߬ߘߍ߬ ߞߋߟߋ߲߫ ߏ߬ ߓߍ߲߬ ߘߴߊ߬ ߡߊ߬ ߝߣߊ߫ ߞߏ߫ "ߖߊ߬ߥߏ߬ߘߊ ߞߊ߫ ߞߊ߲߫ ߞߊ߬ ߞߍ߫ ߥߊߝߎߟߌ߫ ߞߍߦߙߐ ߟߋ߬ ߘߌ߫".
-ߢ.ߖߊ߬ߥߏ߬ߘߊ ߣߌ߲߬ ߞߎ߲߬ߕߊ߮ ߦߋ߫ ߖߋ߬ߟߌ߬ ߘߌ߫ ؟.
* ߖ.ߊ߬ ߞߊ߫ ߘߌ߫ ߊ߲ ߧߋ߫ ߟߋ߬ ߖߊ߬ߥߏ߬ߘߊ ߣߌ߲߬ ߦߋ߫ ߕߊ߯ ߟߴߊ߬ ߡߊ߬ ߞߘߊߎ߫ ߤߊ߲߯ ߊ߬ ߦߋ߫ ߝߊ߲߬ߞߊ߫ ߛߐ߬ߘߐ߲߬ ߞߊ߬ ߦߟߍ߬ߡߊ߲߫ ߥߊߟߌߘߊ ߘߌ߫ ߸ߏ߬ ߓߊ߯ ߞߍ߫ ߊ߲ ߘߌ߫ ߛߋ߫ ߒߞߏ ߞߊߙߊ߲ߘߋ߲߫ ߗߡߍ߬ ߦߙߌߞߊ ߟߊߓߊ߯ߙߊ߫ ߟߊ߫ ߸ߏ߬ ߟߋ߬ ߦߴߊ߲ ߠߊ߫ ߞߎ߲߬ߕߋߟߋ߲ ߘߌ߫.
-ߢ.ߒߞߏߡߐ߯ߦߊ ߟߊߥߙߎߞߌ ߖߊ߬ߥߏ߬ߘߊ߫ ߞߙߊ߬ߖߊ߬ߥߏ߬ ߡߊߞߟߌߣߍ߲߫ ߓߘߐ߬ ߞߋߟߋ߲ ߦߋ߫ ߞߌߘߊ ߖߋ߬ߟߌ߬ ߘߌ߫؟.
* ߖ.ߊ߬ ߓߘߐ߬ ߞߋߟߋ߲ ߦߋ߫ ߞߌߘߊ߫ ߂߅ ߟߋ߬ ߘߌ߫ ߸ߛߍ߮ ߟߎ߬ ߝߣߊ߫ ߢߍߛߐ߲ ߘߐ߫ ߓߍ߬ߘߍ ߟߋ߬ ߦߴߊ߲ ߓߟߏ߫ ߣߌ߲߬ ߘߌ߫.
-ߢ.ߊ߬ߟߋ߫ ߛߐ߲߬ߞߐ ߦߋ߫ ߖߋ߬ߟߌ߬ ߘߌ߫؟.
* ߖ.ߊ߲ ߠߊ߫ ߕߌߙߌ߲ߠߌ߲ ߠߎ߬ ߞߐߝߍ߬ ߞߵߊ߬ ߦߋ߫ ߓߐ߬ߘߐ ߛߐ߲߬ߞߐ ߦߋ߫ ߕߐ߭ ߟߎ߬ ߓߟߏ߫ ߖߊ߬ߕߋ߫ ߡߍ߲ ߘߌ߫߸ߊ߲ ߞߊ߬ ߘߊ߲߬ߝߘߊ߬ߓߐ ߘߏ߲߬ ߊ߲ ߣߴߏ߬ ߟߎ߬ ߕߍ߫ ߖߌ߬ߣߍ߬ ߕߊߡߊ߲ ߥߊ߯ ߁߀߀ ߖߊ߬ߕߋ߫ ߟߋ߬ ߟߊ߫ ߸ߊ߬ ߓߐ߬ߘߐ ߦߴߊ߲ ߓߟߏ߫ ߂߇߅.߀߀߀ ߟߋ߬ ߘߌ߫ ߸ߏ߬ ߞߘߐ ߟߋ߬ ߞߴߊ߬ ߦߋ߫ ߘߏ ߟߎ߬ ߓߟߏ߫ ߦߊ߲߬ ߏ߬ ߘߐ߫ ߂߈߅.߀߀߀ ߟߋ߬ ߘߌ߫.
-ߢ.ߣߌ߫ ߡߐ߰ ߜߘߍ߫ ߦߴߊ߬ ߝߍ߬ ߞߊ߬ ߘߏ߲߬ ߖߊ߬ߥߏ߬ߘߊ ߣߌ߲߬ ߘߐ߫ ߸ߦߊ߯ߟߊ߫ ߏ߬ ߘߌ߫ ߛߋ߫ ߘߏ߲߬ ߠߊ߫ ߓߊ߬؟.
* ߖ.ߞߏߛߓߍ߫ ߞߍ߰߸ ߡߐ߰ ߜߘߍ߫ ߘߌ߫ ߛߋ߫ ߘߏ߲߬ ߠߊ߫ ߝߋߎ߫߸ ߣߌ߫ ߛߊ߲߭ ߦߟߍ߬ߡߊ߲߫ ߘߊ߫ ߕߎ߬ߡߊ ߡߍ߲،ߓߊߏ߬ ߒߞߏߡߐ߯ߦߊ ߟߊߥߙߎߞߌ ߖߊ߬ߥߏ߬ߘߊ ߞߎ߬ߙߎ߲߬ߘߎ ߞߵߊ߬ ߦߌ߬ߘߊ߫ ߟߋ߬ ߞߏ߫ ߞߊߙߏ߫ ߁߁ߘߐ߬ߖߊ߬ߥߏ߬ߟߌ ߞߐߝߍ߬ ߸ߞߏ߫ ߊ߬ ߕߐ߬ ߞߊߙߏ߫ ߁ߘߌ߫ ߞߍ߫ ߘߊ߲߬ߕߍ߰ߟߌ ߣߌ߫ ߟߊ߬ߘߏ߲߬ߠߌ߲ ߣߌ߫ ߟߊ߬ߓߐ߬ߟߌ ߟߊ߫ ߸ߏ߬ ߞߘߐ ߟߋ߬ ߞߏ߫ ߣߌ߫ ߘߊ߲߬ߕߍ߰ߟߌ ߓߊ߲߫ ߘߊ߫ ߡߐ߰ ߜߘߍ߫ ߘߌ߫ ߛߴߊ߬ ߡߊߣߊ߲ߞߎ߲ ߠߊߘߏ߲߬ ߠߊ߫ - ߊ߬ ߘߐ߫ ߞߊ߬ ߕߘߍ߬ ߊ߬ ߘߐ߫ ߝߋߎ߫ ߸ߊ߬ ߣߌ߫ ߡߍ߲ ߠߎ߬ ߝߣߊ߫ ߦߋ߫ ߖߊ߬ߥߏ߬ߘߊ ߘߐ߫ ߏ߬ ߟߎ߬ ߘߌ߫ ߛߋ߫ ߘߏ߫ ߕߊ߬ ߟߴߊ߬ߟߎ߬ ߡߊߣߊ߲ߞߎ߲ ߘߐ߫ ߥߟߊ߫ ߞߵߊ߬ ߓߍ߯ ߕߊ߬ ߣߵߏ߬ ߞߵߊ߬ߟߎ߬ ߘߌߦߊ߫ ߸(ߞߎߡߊ߫ ߣߌ߲߬ ߞߘߐ ߟߋ߬ ߞߏ߫߸ ߊ߬ ߓߍ߯ ߕߊ߬ߟߊ߫ ߏ߬ ߓߘߊ߫ ߓߐ߫ ߟߋ߬ ߖߊ߬ߥߏ߬ߘߊ ߘߐ߫ ߏ߬ ߘߌ߫).
-ߢ.ߦߊ߯ߟߊ߫ ߘߏ߲߬ߓߊ߰ߕߐ߫ ߞߎߘߊ ߟߎ߬ ߣߌ߫ ߞߘߐ߬ߡߊ߲ ߠߎ߬ ߓߍ߯ ߦߋ߫ ߡߐ߬ߟߐ߲߬ ߞߋߟߋ߲߫ ߠߋ߬ ߘߐ߫ ߓߊ߬؟.
* ߖ.ߤߊߕߍ߫ ߹ߓߊߏ߬ ߸ߕߐ߬ߣߐ ߦߋ߫ ߘߐߕߟߊ߫ ߟߊ߫ "ߗߡߍ߬ߘߐ߬ߦߊ"ߟߋ߫ ߡߊ߬،ߟߊߒߡߊߘߐ߫߸ߣߌ߫ ߛߊ߲߭ ߦߟߍ߬ߡߊ߲߬ ߘߊ߫ ߕߐ߬ߣߐ ߓߍ߲߬ ߘߊ߫ ߗߡߍ߬ߘߐ߬ߦߊ %߁߀߀ ߟߋ߫ ߡߊ߬ ߸ߏ߬ ߘߐ߫ ߡߍ߲ ߡߊߣߊ߲ߞߎ߲ ߦߋ߫ ߖߌ߬ߣߍ߬ ߕߊߡߊ߲߫ ߅߀߀.߀߀߀ ߘߌ߫ ߏ߬ ߘߴߊ߬ ߡߊߣߊ߲ߞߎ߲߫ ߏ߬ ߢߐ߲߰ ߞߋߟߋ߲߫ ߛߐ߬ߘߐ߲߬ ߞߵߊ߬ ߟߴߊ߬ ߞߊ߲߬ ߸ߣߌ߫ ߡߍ߲ ߘߏ߲߬ ߕߊ ߞߍ߫ ߘߊ߫ ߞߋ߲߬ߥߟߎ߬ ߃߀ ߘߌ߫ ߸ߏ߬ ߝߣߊ߫ ߘߴߏ߬ ߢߐ߲߰ ߛߐ߬ߘߐ߲߬ ߸ߊ߰ ߏ߬ ߢߊ ߟߋ߬ ߞߊ߬ ߕߊ߯.
ߒߞߏߡߐ߯ߦߊ ߟߊߥߙߎߞߌ ߖߊ߬ߥߏ߬ߘߊ߫ ߓߟߏߟߊߘߍ ߛߙߊ߬ߓߊ߮ ߘߏ߫ ߟߎ߫ ߕߐ߯ ߛߙߍߘߍ ߝߟߍ߫ ߣߌ߲߬ :
߁-ߟߊ߱ߦߌ߬ ߝߘߊ߬ߝߌ߲߫ ߞߎ߬ߙߎߡߊ߬ ߞߊ߲ߞߊ߲߫ ߖߕ ߞߋ߲߬ߥߟߎ߬ ߞߋߟߋ߲߫(߁߀߀߀.߀߀߀)
߂-ߟ ߡߊ߬ߡߊ߬ߘߌ߬ ߘߎ߲ߓߎߦߊ߫ ߞߊ߲ߞߊ߲߫ ߖߕ ߞߋ߲߬ߥߟߎ߬ ߓߌ-ߣߊ߯ߣߌ߲߫ (߄߀.߀߀߀.߀߀߀)
߃-ߌߓߎߙߊߡߊ߬ ߖߊ߰ߣߍ߫ ߞߊ߲ߞߊ߲߫ ߖߕ ߞߋ߲߬ߥߟߎ߬ ߞߋߟߋ߲߫ (߁.߀߀߀.߀߀߀)
߄-ߡߐ߰ߡߍߘ ߣߊߢߎ߬ߡߊ߬ ߖߊ߬ߞߌ߬ߕߋ߬ ߞߊ߲ߞߊ߲߫ ߞߋ߲߬ߥߟߎ߫ ߝߌ߬ߟߊ߬(߂.߀߀߀.߀߀߀)
߅-ߡߊ߬ߡߎߘߎ߬ ߕߙߊߥߟߋ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫ (߅߀߀.߀߀߀)
߆-ߝߘߊ߬ߝߌ߲߬ߗߍ ߥߎ߬ߟߊ߬ߙߋ߬ ߞߊ߲ߞߊ߲߫-ߡߊ߲߬ߖߊ߲߬ߣߊ߬ ߖߕ ߞߋ߲߬ߥߟߎ߬ ߟߏ߯ߟߎ߫(߅.߀߀߀.߀߀߀)
߇-ߛߊ߬ߙߌ߬ߓߎ ߞߋߕߊ߬ ߞߊ߲ߞߊ߲߫ ߖߕ ߞߋ߲߬ߥߟߎ߫ ߝߌ߬ߟߊ߬(߂.߀߀߀.߀߀߀)
߈-ߡߊ߬ߡߊ߬ߘߌ߫ ߞߊ߬ߟߐ ߘߊߓߏߟߊ߫ ߖߕ ߞߋ߲߬ߥߟߎ߬ ߞߋߟߋ߲߫(߁.߀߀߀.߀߀߀)
߉-ߓߌ߲ߕߎ߬ ߛߘߌ߬ߓߋ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁߀-ߞߊ߬ߣߌ߲߫ ߛߘߌ߬ߓߋ߬ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅.߀߀߀.߀߀߀)
߁߁-ߊߦߌߛߊ߬ ߘߎ߲ߓߎߦߊ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁ ߂ ߡߙߊߡߊ߫ ߛߙߋ߫ ߘߎ߲ߓߎߦߊ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁߃-ߣߊߢߎ߬ߡߊ߬ ߘߎ߲ߓߎߦߊ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁߄ ߡߊߙߌߦߡߎ߲߬ ߘߎ߲ߓߎߦߊ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁߅-ߛߙߊߕߊ߫ ߘߎ߲ߓߎߦߊ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁߆ ߎߡߊߙ ߘߎ߲ߓߎߦߊ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁߇-ߛߍ߲ߞߐ߫ ߡߊ߬ߡߊ߬ߘߌ߬ ߞߐ߲ߘߍ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߁߉-ߤߊ߬ߡߊߤߑߟߊߤ ߕߎߓߞߊ ߘߎߞߎ߬ߙߋ߬ ߞߊ߲ߞߊ߲߫ ߖߕ ߞߋ߲߬ߥߟߎ߫ ߝߌ߬ߟߊ߬(߂.߀߀߀.߀߀߀)
߂߁ߎߡߊߙ ߕߊ߲߬ߓߊߘߎ߰ ߞߊ߲ߞߊ߲߫ ߖߕ ߞߋ߲߬ߥߟߎ߬ ߟߏ߯ߟߎ߫(߅.߀߀߀.߀߀߀)
߂ ߂-ߘߏ߲ߘߏ߫ ߛߎ߬ߥߊ߬ߙߋ߬ ߋߙߐߔߎ߬ ߖߕ ߞߋ߲߬ߥߟߎ߫ ߝߌ߬ߟߊ߬ ߥߊ߯ ߗߡߍ߬ ߥߐ߯ߙߐ߲ߝߌ߬ߟߊ߬(߂.߇߀߀.߀߀߀)
߂߃-ߡߊ߬ߡߊ߬ߘߌ߬ ߘߎ߲ߓߎߦߊ߫ ߘߌߣߏ߫ ߞߊ߲ߞߊ߲߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߂߃ ߞߛߌ߬ߘߎ߰ ߒߞߏ߫ ߞߊߙߊ߲ߠߊ ߟߎ߬ ߟߊ߫ ߞߌ߬ߛߍ߬ߦߊ ߣߴߊ߬ߟߎ߬ ߟߊ߫ ߥߙߎߞߌ ߘߍ߬ߓߊ ߖߕ ߞߋ߲߬ߥߟߎ߬ ߕߊ߲߫ (߁߀.߀߀߀.߀߀ ߀)
߂߄- ߟߊ߱ߦߌ߬ ߒߞߏ ߞߐߘߍ߫ ߡߊ߲߬ߖߊ߲߬ߣߊ߬ ߞߋ߲߬ߥߟߎ ߝߌ߬ߟߊ߬ (߂.߀߀߀.߀߀߀)
߂߅ߡߊ߲߬ߖߊ߰ߣߊ߬ ߒ ߟ ߕ ߞߋ߲߬ߥߟߎ߬ ߞߋߟߋ߲߫ (߁߀߀߀.߀߀߀)
߂߆-ߊߓߎߓߊߞߊ߯ߙ ߕߎ߬ߙߋ ߞߐߣߊߞߙߌ߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߂߇ ߞߊ߲ߞߊ߲߫ ߟ ߞ ߝ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߂߈-ߞߙߊ߬ߡߐ߯ ߡߎߛߑߕߝߊ߬ ߞߋߕߊ߬ ߓߊ߬ߣߊ߲߬ߞߘߐ߫ ߖߕ ߥߊ߯ ߗߡߍ߬ ߟߏ߯ߟߎ߫(߅߀߀.߀߀߀)
߂ ߉ ߡߎߛߊ߫ ߞߎ߬ߣߊ߬ߘߌ߬ ߕߙߊߥߟߋ߫ ߓߊ߬ߣߊ߲߬ߞߘߐ߫ ߖߕ ߞߋ߲߬ߥߟߎ߬ ߞߋߟߋ߲߫(߁߀߀߀.߀߀߀)
߃߀ߛߎ߬ߟߋ߬ߡߊ߯ߣ ߓߊ߲߬ߞߐ߫ ߛߌ߬ߛߋ ߓߊ߬ߣߊ߲߬ߞߘߐ߫ ߖߕ ߞߋ߲߬ߥߟߎ߬ ߞߋߟߋ߲߫ (߁߀߀߀.߀߀߀)
߃߁-ߙߊ߬ߝߊ߲ ߕߎ߬ߙߋ ߒߖ߭ߙߋߞߏ߬ߙߋ߬ ߖߕ ߥߊ߯ ߗߡߍ߬ ߟߏ߯ߟߎ߫ (߅߀߀.߀߀߀)
߃߂-ߦߊ߬ߞߎߓߊ߬ ߞߙߏ߬ߡߊ߬ ߜ߭ߋߞߋߘߎ߯ ߖߕ ߞߋ߲߬ߥߟߎ߬ ߝߌ߬ߟߊ߬ ߥߊ߯ ߗߡߍ߬ ߟߏ߯ߟߎ߫ (߂.߅߀߀.߀߀߀)
߃߃-ߛߌߦߙߊ߫ ߓߐ߫ ߟߊ߲߰ߛߌ߬ߣߍ߫ ߞߏ߬ߣߊ߬ߕߍ߫ ߡߊ߲߬ߖߊ߲߬ߣߊ߬ ߖߕ ߞߋ߲߬ߥߟߎ߬ ߞߋߟߋ߲߫ (߁.߀߀߀.߀߀߀)
ߡߐ߱ ߞߎ߲߬ߝߟߐ ߟߎ߬ ߕߊ ߟߋ߬ ߣߌ߲߬߸ߞߐߟߊߡߐ߮ ߟߎ߬ ߕߊ ߡߊ߫ ߛߙߍߘߍߦߊ ߦߊ߲߬.
-ߢ.ߞߟߌߟߌߞߊ߲ ߖߐ߲߫ ߦߴߌ ߓߟߏ߫ ߞߴߊ߬ ߘߌ߫ ߒߞߏߡߐ߮ ߟߎ߬ ߡߊ߬؟.
* ߖ. ߊ߲ ߧߋ߫ ߛߐ߰ ߟߊ߫ ߡߍ߲ ߝߟߐ ߝߐ߫ ߡߊ߬ ߡߐ߱ ߟߎ߬ ߢߍ߫ ߏ߬ ߟߋ ߦߋ߫ ߖߊ߬ߡߊ ߡߞߊߘߊ߲߫ ߡߙߌߦߊ ߟߎ߬ ߘߊ߲ߞߎ߲ ߘߌ߫ ߤߊߟߌ߬ ߣߴߏ߬ ߡߙߌߦߊ ߓߐߣߍ߲߫ ߌ ߖߎ߮ ߟߋ߬ ߘߊ߫ ߣߴߊ߬ ߘߌ߫ ߒߞߏ ߟߊߕߊ߯ ߟߋ߬ ߢߍ߫ ߸ߌ ߦߴߌ ߛߋߞߏ ߞߍ߫ ߏ߬ ߟߊߥߙߎߞߌ ߘߐ߫،ߏ߬ ߞߐ߫ ߸ߊ߲ ߧߴߊ߬ ߢߌߣߌ߲߫ ߠߊ߫ ߓߍ߯ ߟߊߘߍ߬ߣߍ߲ ߝߍ߬ ߞߵߊ߲ ߡߊߜߍ߲߫ ߕߌ߲ߞߌ ߟߊ߫ ߖߐ߲߰ߛߊ߫ ߖߊ߬ߥߏ߬ߘߊ ߣߌ߲߬ ߘߌ߫ ߥߙߎߞߌ ߞߵߊ߬ ߕߏ߫ ߓߊߟߏߦߊ ߘߐ߫ ߞߘߊߎ߫ ߸ߊ߬ ߣߴߊ߬ ߦߋ߫ ߥߊߘߌ߫ ߛߙߊߟߊ߫ ߟߎ߬ ߣߝߊ߬،ߏ߬ ߞߐ߫ ߓߍ߯ ߦߴߊ߲ ߘߍ߬ߡߍ߲߬ ߛߘߊߟߊߟߌ ߟߊ߫ ߖߐ߲߰ߛߊ߫ ߞߙߊ߬ߖߊߥߏ ߟߎ߬ ߘߌ߫ ߛߋ߲߬ߠߊ߬ߞߊߟߌߦߊ߫ ߸ߊ߬ ߣߌ߫ ߓߍ߯ ߦߴߊ߬ ߘߐߖߊ߬ ߞߊ߬ ߥߊߟߌߘߓߊ ߟߎ߬ ߞߎ߲߬ߠߊߞߊ߬ ߒߞߏ ߘߐ߫ ߊ߬ߟߎ߬ ߛߋߞߏ߫ ߟߊ߫،ߒ ߧߋ߫ ߘߊ߲߬ ߠߊ߫ ߦߊ߲߬ ߕߋ߲߬ ߞߊ߬ ߝߘߏ߬ߓߊ߬ ߝߏߟߌ ߟߊߛߋ߫ ߝߐ߰ߓߍ ߞߊ߬ߙߊ߲߬ߓߊ߮ ߓߍ߯ ߟߊߘߍ߬ߣߍ߲ ߡߊ߬ ߞߵߊ߬ ߓߍ߯ ߕߊ߬ ߞߵߊ߬ ߟߊ߫ ߌߟߋ ߛߌߦߙߊ߫ ߓߐ߫ ߟߊ߲߰ߛߌ߬ߣߍ߫ ߞߏ߬ߣߊ߬ߕߍ߫ ߞߊ߲߬ ߓߊߏ߬ ߣߴߌߟߋ ߕߎ߲߬ ߡߊ߫ ߣߊ߬ ߞߵߊ߲ ߘߟߊߛߎ߲ߓߎ߫߸ ߊ߲ ߡߙߌߦߊ ߟߎ߬ ߝߊ߰ߡߎ߲߬ ߜߏ߫ ߕߘߍ߬ ߡߐ߰ ߛߌߦߊߡߊ߲߫ ߓߟߏ߫.
-ߢ. ߓߊߛߓߊ߬ߕߌ߫ ߛߘߌ߬ߓߋ߫ ߌ ߣߌ߫ ߗߋ߫ ߒߞߏߡߐ߯ߦߊ ߟߊߥߙߎߞߌ ߖߊ߬ߥߏ߬ߘߊ ߞߎ߬ߙߎ߲߬ߘߎ ߟߎ߬ ߝߊߙߊ߲ߝߊ߯ߛߌ߫ ߟߊ߫ ߒߞߏ ߡߌ߬ߙߌ߲߬ߘߌ ߦߋ߫ ߸ߌ ߝߣߊ߫ ߣߌ߫ ߗߋ߫ ߘߟߊߛߎ߲ߓߎߟߌ ߟߊ߫ ߛߌߦߙߊ߫.
ߣߌ߫ ߡߍ߲ ߦߴߊ߬ ߝߍ߬ ߞߊ߬ ߞߎ߲߬ߠߊ߬ߝߎ߬ߟߋ߲߬ ߛߊߣߌ߲ߡߊ߫ ߜߘߍ߫ ߟߎ߫ ߛߐ߬ߘߐ߲߬ ߞߙߊ߬ߖߊߥߏ ߟߎ߬ ߟߊ߫ ߞߏ ߡߊ߬ ߏ߬ ߕߌ߱ ߘߌ߫ ߛߋ߫ ߝߙߍߕߍ߫ ߣߌ߲߬ ߕߊ߬ ߟߊ߫ :(+߂߂߄)߆߂߈ ߉߄ ߈߂߈߀/߆߂߂ ߄߀ ߉߄ ߂߇ /߆߂߂߂߀ ߇߂ ߈߈.
ߛߌߦߙߊ߫ ߓߐ߫ ߟߊ߲߰ߛߌ߬ߣߍ߫ ߞߏ߬ߣߊ߬ߕߍ߫ ߟߊ߫ ߘߟߊߛߎ߲ߓߎߟߌ ߣߌ߫ ߞߎ߲߬ߠߊ߬ߝߎ߬ߟߋ߲߬ ߘߌߣߍ߲߫ ߠߋ߬ ߞߊ߲ߞߊ߲߫ ߖߌ߬ߣߍ߬ ߞߊ߲ߓߍ߲߫ ߷
ߕߟߋߡߟߋ߬
ߊ߬ ߛߌ߰ߓߊ߮ ߟߎ߬
ߊ߬ ߛߌ߰ߓߊ߮ ߦߋ߫ ߝߊ߲߬ߓߊ ߝߎߟߊ߫ ߟߎ߬ ߟߋ߬ ߘߌ߫߸ߊ߬ ߣߌ߫ ߝߎߟߊ ߞߊ߲ ߠߋ߬ ߦߴߊ߬ ߡߙߊ߬ߓߊ߰ߘߊ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߝߊ߲߭ ߞߋߟߋ߲߫ ߓߍ߯ ߘߐ߫ ߸ߊ߬ ߛߌ߰ߓߊ߮     ߡߐ߰ ߂߈ ߄߄߀߉ ߠߋ߬ ߘߌ߫.
ߡߙߊ߬ߘߊ߬ߘߎ߯ߟߊ ߟߎ߬
ߕߟߋߡߟߋ߬ ߡߙߊ߬ߓߊ߰ߘߊ ߡߙߊ߬ߘߊ߬ߘߎ߯ߟߊ ߦߋ߫ ߁߂ ߟߋ߬ ߘߌ߫
ߓߙߎߥߊߟߌ߬، ߘߙߊ߬ߡߊ߲ߢߊ߲ߞߌ߬،ߜ߭ߎߜ߭ߎߖߋ߫،ߞߏߓߊ߫،ߞߏߟߋ߬،ߞߏ߲ߛߏߕߊߣߌ߬ ߡߌ߲ߛߌ߬ߙߊ߬،ߛߊ߲ߕߎ߫،ߛߊߙߋߞߊߟߌ߬،ߛߌ߲ߕߊ߬߬،ߛߜ߭ߏߟߏ߲߫،ߕߊߙߌߤߏߦߋ߬ ߣߌ߫..
ߞߊ߲ߕߏ
ߞߊ߲ߕߏ ߦߋ߫ ߞߎߡߦߊ ߘߝߊߣߍ߲ ߝߐ ߟߋ߬ ߘߌ߫ ߞߎߡߊߘߋ߲߫ ߞߋߟߋ߲߫ ߘߐ߫ ߥߟߊ߫ ߝߌ߬ߟߊ߬ ߘߐ߫߸ ߤߊߡߊ߲ߕߍ߫ ߛߓߊ߬ ߘߐ߫، ߊ߬ ߕߊ߬ߡߌ߲߬ ߡߊ߲߫ ߘߌ߫ ߞߎߡߊߘߋ߲߫ ߛߊ߬ߓߊ߫ ߞߊ߲߬، ߊ߬ ߛߌߦߊߡߊ߲ߓߊ ߟߋ߬، ߊ߬ ߢߣߊߡߊ ߟߎ߬ ߝߟߍ߫ ߣߌ߲߬:
ߓߐ߬ߘߍ߬ߓߐ
(ߓߐ߬ߘߍ߬ߓߐ):ߔߊ߫߹ ߔߙߊ߫߹ ߊ߬ߜߊ߬߹ ߔߙߊߕߊ߫߹ ߔߎߚߎ߫߹ ߞߞߋߞߞߋߚߎ߫߹ߒ߬ߛߊߓߊ߲߬߹ ߞߞߎߞߞߎ߫߹ ߞߞߎߞߞߎߞߞߎ߫߹ ߞߞߎ߫߹ ߒ߰ߒ߬ߒ߹
ߛߌߞߊ
(ߛߌߞߊ) :ߒ߫߹ ߋ߫߹ ߊ߯߹ ߤߊ߲߫߹ ߤߎ߲߫߹ ߏ߫߹ ߊ߫߹
ߢߊߓߐߒߝߍ
(ߛߍߥߊ ߣߌ߫ ߢߊߓߐߒߝߍ) :ߊ߰ߛߐߍ߬߹ ߐ߲߬ߤߐ߲߹ ߌ߯ߟߊ߲߫߹ ߕߌ߲߬ߕߌ߲߫߹ ߌ߰ߦߏ߯߫ ߞߟߋ߫߹ ߌ߰ߦߏ߯߫ ߗߐ߫߹ ߒ߬ߓߊ߬ߘߍ߫߹ ߒ߬ߓߊ߬ߘߍ߫ ߛߐߞߍ߫߹ ߕߊ߬ߓߊ߯ߙߊ߬ߞߟߊ߫߹ߊ߬ߛߌ߬ߞߋ߯߹ ߕߌ߲߬ߕߌ߬ߢߊ߰ߘߌ߬ߞߏ߫߹، ߥߊ߬ߛߊߥߊ߬ߛߊ߹، ߊ߰ߦߋ߮߹
ߞߟߌߟߌ
(ߞߟߌߟߌ):ߞߊ߬ߘߌ߬ߛߊ߫ ߟߋ߱߹ ߤߋ߹، ߤߍ߲߬߹ ߤߎ߲߮߹ ߤߎ߲߱߹ ߌߟߋ߹
ߖߊ߲߬ߓߌߟߊ
(ߖߊ߲߬ߓߌߟߊ):ߎ߯߹ ߏ߯߹ ߐ߲߬ߤߐ߲߯߹ ߒ߬ߤߎ߲߯߹ ߤߋ߱߹
ߡߙߌ ߣߌ߫ ߕߊ߬ߛߌ
(ߡߙߌ ߣߌ߫ ߕߊ߰ߛߌ):ߍ߲߰߹ ߍ߰߹ ߍ߲߬ߤߍ߰߹ ߒ߬ߤߎ߲߰߹ ߊ߯ߟߊ߲߫߹ ߊߥߊ߫߹ ߝߌ߲ߞߍ߭߹ߝߌ߲ߞߍ߬߹
ߘߌߡߌ߲߫
(ߘߌߡߌ߲)ߛߎ߯߹ ߥߊߦߌ߬߹ ߥߊߦߌߞߊ߬߹ ߥߊߦߌߞߏ߱߹ ߌ߯߹ ߋ߯߹
ߡߐߣߍ
(ߡߐߣߍ) ߐ߰߹ ߐߝߎ߬߹ ߌ߰ߥߌ߯߹ ߔߊߦߌ߫߹ ߗߗߌߡߡ߹ ߋ߯ߜߋ߫߹ ߊ߯ ߡߐߣߍ߫ ߦߋ߫߹ ߡߐߣߍ߫ ߞߌߛߍ߫ ߦߋ߫߹
ߘߎߓߊ
(ߘߎߓߊ)ߓߊߙߌߞߊ߫߹ ߓߊߙߌߞߊ߫ ߘߏ߲߯߹ ߞߊ߬ ߣߐ߰ߦߊ߬ ߞߍ߫߹ ߞߊ߬ ߛߌߟߊ ߘߌߦߊ߫߹ ߊߟߊ ߒ߬ ߣߍߡߊ߫߹ ߊߟߊ ߣߍߡߊ ߖߘߌ߫߹ ߞߊ߬ ߘߎ߱ ߢߌ߬ߡߊ߬ ߜߍ߫߹ ߞߊ߬ ߛߎ ߞߊߦߌߙߊ߫߹ ߊߟߊ ߒ߬ ߞߊ߬ߝߏ߬ ߤߙߊ߫ ߡߊ߬߹ ߞߵߊ߲ ߛߌ߰߹
ߟߊ߬ߜߎ߬ߝߎ߲߬ߠߌ
(ߟߊ߬ߜߎ߬ߝߎ߲߬ߠߌ߲) ߞߎ߯ߛߎ߬߹ ߕߏ߫߹ ߌ ߖߊ߲߬ߕߏ߫߹
ߞߐ߲ߞߐ߲ߒ߬ߡߊ߬ߟߌ
(ߞߐ߲߬ߞߐ߲߬ߒ߬ߡߊ߬ߟߌ) ߤߊ߲߫߹ ߤߊ߲ߤߊ߲ߤߊ߲߫߹ ߤߎ߲߫߹ ߤߎ߲ߤߎ߲߫߹ ߤߊ߬ߤߊ߮߹ ߌ߬ߦߐ߹ ߌ߬ߦߐ߫߹ ߍ߲ߤߤߍ߲ߎ߲߬
ߡߊ߬ߛߐ߬ߛߐ߬ߟߌ
(ߡߊ߬ߛߐ߬ߛߐ߬ߟߌ) ߞߊ߯ߙߌ߫߹ ߞߊ߯ߙߌߓߡߊ߫߹ ߝߍ߯ߛߌ߫߹ ߝߋߎ߫߹ ߊ߬ߦߌ߫߹ ߕߍ߫߹ߒߒ߬߹ ߒ߬ߒ߫߹ ߍ߲ߍ߲߬߹ ߍ߲߬ߍ߲߫߹ ߍ߲߬ߍ߲ߍ߲߬߹ ߒ߬ߒߒ߬߹ ߐ߲ߐ߲߬
ߟߊ߬ߡߌ߬ߘߊ߬ߟߌ ߥߟߊ߫ ߤߎ߲߬ ߠߊ߬ߡߌ߬ߘߊ
(ߟߊ߬ߡߌ߬ߘߊ߬ߟߌ ߥߟߊ߫ ߤߎ߲߬ ߠߊ߬ߡߌ߬ߘߊ) ߣߊ߯ߡߎ߲߬߹ ߣߊ߰ߡߎ߲߬߹ ߊ߬ߥߊ߬߹ ߊ߬ߦߌ߬ߥߊ߫߹ߒ߬ߓߊ߬߹ ߒ߬ߤߎ߲߬߹ ߒ߬ߤߎ߲߫߹ ߐ߲߬ߤߐ߲߹ ߐ߲߬ߤߐ߲߫߹ ߏ߰ߥߋ߫߹ ߤߊ߯ߟߌ߫߹ ߤߎ߲߬ߞߍ߬߹ߤߐ߲߬ߞߍ߬߹ ߐ߲߬ߐ߲߬ߐ߲߫߹ ߒ߬ߒ߬ߒ߫߹ ߒ߰ߒ߫߹ ߒ߬ߓߊ߫߹ ߊ߲߬ߓߊ߫߹ ߡߙߊ߬ߤߊ߬ߓߊ߫߹ ߊ߰ߡߌ߯ߣߊ߬߹ߒ߬ߓߊߙߌ߲߫߹ ߒ߬ߛߋ߫߹ ߛߍ߰ߘߌ߫߹ ߖߋ߰ߦߊ߫߹ ߊ߲߬ߘߍ߫߹ ߊ߲߬ߘߍ߬ߡߊ߫߹ ߍ߲߬ߤߍ߲߫߹ ߒ߬ߤߎ߲߫߹
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߞߊ߲ߜߍ ߦߌߟߡߊ:ߞߊ߲ߕߏ
ߓߊߕߍ߫ ߞߐ߭ߝߌ߬ߟߊ߬ߣߍ߲߬
ߓߊߕߍ߫ ߞߐ߭ߝߌ߬ߟߊ߬ߣߍ߲߬ ߦߋ߫ ߓߊߕߍ߫ ߣߝߊ߬ߖߌ߫ ߕߌ߲߬ߞߎ߬ߘߎ߲߬ߙߋ߲ ߘߏ߫ ߟߋ߬ ߘߌ߫ ߞߊ߲ߞߊ߲߫ ߡߙߊ߬ߓߊ߰ߘߊ߮ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ ߊ߬ ߛߌ߰ߝߏ߲ ߦߋ߫ ߞߊ߲ߞߊ߲߫ ߞߎߘߍ߫ ߅߅ ߟߋ߬ ߟߊ߫. ߊ߬ ߦߋ߫ ߓߊߕߍ߫ ߘߎ߰ ߁߂ ߟߎ߬ ߘߏ߫ ߟߋ߬ ߘߌ߫. ߓߐߕߏ߲ ߦߴߊ߬ ߣߌ߫ ߛߏ߬ߦߌ߬ߟߊ߬ ߕߍ߫ ߥߙߏ߬ߘߎ߮ ߘߐ߫߸ ߕߊߛߟߌ߬ߡߊ߲߬ ߕߍ߫ ߕߟߋ߬ߓߋ ߞߐ߬ߘߎ߮ ߘߐ߫߸ ߜߍ߲߬ߛߏ߬ ߦߴߊ߬ ߕߟߋ߬ߓߐ ߥߙߏ߬ߘߎ߮ ߘߐ߫߸ ߝߙߊ߬ߣߍ߲ߝߍ߬ ߦߴߊ߬ ߕߟߋ߬ߓߋ ߘߐ߫. ߝߊ߬ߓߏ߲ (ߞߊ߬ߓߌߟߊ) ߢߌ߲߬ ߠߎ߫ ߟߋ߬ ߦߴߊ߬ ߞߣߐ߫: ߓߙߋߕߋ߸ ߝߏߝߣߊ߸ ߡߌ߬ߛߊ߬ߙߋ߲߸ ߛߌ߬ߟߊ߸ ߞߐ߲ߘߍ߸ ߊ߬ ߣߌ߫ …
ߝߐߓߏߟߏ߲ߟߐ߲ߘߐߦߊ
ߞߐ߭ߝߌ߬ߟߊ߬ߣߍ߲߬ ߕߐ߯ߟߊߣߍ߲߫ ߦߋ߫ ߞߐ߭ ߝߌ߬ߟߊ ߟߎ߫ ߟߋ߬ ߟߊ߫ ߣߊߟߌ߬ߡߎ߲߫ ߣߌ߫ ߟߎ߫ ߘߌ߫. ߞߐ߭ ߝߌ߬ߟߊ ߏ߬ ߟߎ߫ ߥߟߌ߬ߣߍ߲߬ ߦߋ߫ ߦߙߐ߫ ߞߋߟߋ߲ ߠߋ߬ ߘߐ߫ ߊ߬ߟߎ߫ ߞߎ߲߬ߛߊ߮ ߘߐ߫߸ ߞߊ߬ ߥߦߏ߬ ߢߐ߲߮ߝߍ߬ ߝߎߚߎ߫ ߝߏ߫ ߞߊ߬ ߥߊ߫ ߓߌ߬ߟߊ߬ ߡߌߟߏ ߡߊ߬߸ ߊ߬ߟߎ߬ ߕߍ߯ߟߊ ߡߊ߫ ߕߊ߬ߡߌ߲߬ ߜߟߊ߬ߜߟߊ߬ ߅߀ ߟߊ߫ ߦߙߐ߫ ߛߌ߫. ߏ߬ ߟߋ ߞߵߊ߬ ߞߴߊ߬ ߛߌ߰ߓߊ߮ ߟߎ߬ ߞߵߊ߬ ߕߐ߯ߟߊ߫ ߞߏ߫ ߞߐ߭ ߝߌ߬ߟߊ߬ߣߍ߲߸ ߞߊ߬ ߛߏ ߝߣߊ߫ ߕߐ߯ߟߊ߫ ߛߊ߫ ߞߏ߫ ߞߐ߭ߝߌ߬ߟߊ߬ߣߍ߲߬.
ߘߐ߬ߝߐ
ߞߐ߭ߝߌ߬ߟߊ߬ߣߍ߲߫ ߛߌ߰ߓߊ߮ ߟߎ߬ ߦߋ߫ ߓߙߋߕߋ (ߖߌ߲߭ ߞߣߐ߫) ߟߎ߬ ߟߋ߬ ߘߌ߫ ߞߊ߬ ߓߐ߫ ߡߊ߲߬ߝߙߊ߫ ߞߊ߬ ߣߊ߬ ߛߌ߰ߦߙߐ ߢߌߣߌ߲߫ ߓߊߞߏ߲ߞߏߞߘߐ߫ ߟߊ߫߸ ߏ߬ ߟߎ߫ ߞߊ߬ ߛߌ߰ߦߙߐ ߘߴߊ߬ߟߎ߫ ߡߵߊ߬ߟߎ߬ ߣߌ߫ ߓߊߞߏ߲ߞߏ߫ ߛߌ߬ߛߋ߬ߟߊ߫ ߕߍ߯ߟߊ ߘߐ߫߸ ߏ߬ ߟߎ߬ ߥߊߣߍ߲ ߊ߬ߟߎ߬ ߘߐߓߍ߲߬ ߦߙߐ ߞߊ߬ ߣߊ߬߸ ߓߙߋߕߋ߫ ߜߘߍ߫ ߟߎ߫ (ߕߍ߬ߣߍ߲߬ߓߊ߬ߓߏ߬ߙߌ߬ߟߊ߬) ߝߣߊ߫ ߣߊ߬ ߘߊ߫ ߦߙߐ߫ ߞߋߟߋ߲ ߏ߬ ߢߌߣߌ߲߫ ߕߎ߲߯ߣߌ߲߫߸ ߓߊߞߏ߲ߞߏߞߘߐߞߊ ߟߎ߬ ߞߊ߲߫ ߞߏ߫ ߒ߬ ߓߘߴߊ߬ ߘߌ߫ ߞߊ߬ߘߌ߬ߛߊ߬ ߟߎ߫ ߡߊ߬߸ ߝߏߣߴߊߟߎ߫ ߞߵߊߟߎ߫ ߡߊߘߏ߲߬ ߏ߬ ߟߎ߬ ߟߊ߫߸ ߊ߬ߟߎ߬ ߞߊ߲߫ ߞߏ߫ ߊ߬ߜߊ߬߹ ߊ߬ ߞߊߢߌ߲߬ ߊ߲ ߘߋ߲ߠߞߊ ߟߋ߬ ߏ߬ ߟߎ߬ ߘߌ߫. ߏ߬ ߞߐ߫ ߝߏߝߣߊ (ߝߎߕߊߘߎߟߞߊ) ߟߎ߬ ߓߋ߲ߓߊ߫ ߞߐߛߊߦߌ߲ ߣߊ߬ ߘߊ߫ ߞߊ߬ ߓߐ߫ ߝߎߕߊ߫ ߖߊ߬ߟߏ߲߫߸ ߊ߬ߟߎ߫ ߞߵߊ߬ ߝߴߏ߬ ߦߋ߫ ߞߴߏ߬ ߦߴߊ߬ߟߎ߫ ߟߊߛߊߟߌ߫ ߦߋ߲߬߸ ߏ߬ ߞߊ߲߫ ߞߏ߫ ߊ߬ߦߌ߫ ߒ ߕߊ߯ߕߐ߫ ߛߏ߫ (ߓߊߞߏ߲ߞߏߞߘߐ߫) ߟߋ߬߸ ߞߏ߫ ߒ߬ߓߊ߬ ߌ ߦߴߊ߬ ߕߏ߫ ߒ߬ ߧߋ߫ ߥߴߌ ߢߌߣߌ߲߫ ߡߐ߰ߓߊ ߟߎ߬ ߟߊ߫, ߊ߬ߟߎ߬ ߕߊ߯ߘߴߏ߬ ߢߌߣߌ߲߫߸ ߡߐ߰ߓߊ ߟߎ߬ ߘߌ߬ߢߍ߬ ߘߊ߫. ߏ߬ ߞߍ ߓߙߋߕߋ ߟߎ߬ ߖߍ߬ߘߍ ߕߘߍ߬ ߦߋ߫ ߟߎ ߡߍ߲ ߡߊ߬߸ ߊ߬ߟߎ ߞߵߏ߬ ߘߐߞߊ߬ ߝߏߝߣߊ ߟߎ߬ ߦߋ߫ ߞߏ߫ ߡߏߙߌߗߍ ߓߍ߲߬ߣߍ߲߫ ߡߌ߬ߛߙߌ߬ ߞߙߊ ߟߋ߬ ߟߊ߫. ߡߌ߬ߛߊ߬ߙߋ߲ ߠߎ߬ ߝߣߊ߫ ߣߊ߬ ߘߊ߫߸ ߊ߬ߟߎ߫ ߞߊ߬ ߛߌ߰ߦߙߐ ߘߴߏ߬ ߟߎ߫ ߡߊ߬, ߏ߬ ߟߎ߫ ߣߊ߬ ߘߴߊ߬ߟߎ߬ ߞߐߛߊ߬ߦߌ߬ ߟߋ߬ ߝߏ߫ ߡߍ߲ ߠߎ߬ ߕߎ߲߬ ߓߘߊ߫ ߝߘߎ ߞߍ߫ ߦߋ߲߬߸ ߏ߬ ߟߎ߬ ߓߐ߲ߛߐ߲ ߠߎ߬ ߦߋ߫ ߛߌ߭ ߘߐ߫ ߦߋ߲߬ ߤߊ߲߯ߓߌ߬. ߛߌ߬ߟߊ ߟߎ߬ ߝߣߊ߫ ߣߊ߬ ߘߊ߫ ߞߊ߬ ߓߐ߫ ߊ߬ߟߎ߬ ߓߏߙߌ߲߫ ߓߘߊ ߞߊ߬ߙߌ߬ߝߊ߬ߡߘߎ߬ߦߊ߫ ߞߴߊ߬ߟߎ߬ ߥߊߕߐ߫ ߛߏ߫ (ߕߏ߬ߦߌ߲߬ = ߕߏ߬ߜ߭ߌ߲߫)߸ ߡߐ߰ߓߊ ߟߎ߬ ߞߊ߬ ߛߌ߱ ߢߌߣߌ߲ ߏ߬ ߟߎ߫ ߝߍ߬ ߏ߬ ߟߎ߬ ߝߣߊ߫ ߞߵߊ߬ߟߎ߫ ߛߌ߰. ߏ߬ ߞߍ ߛߌ ߕߐ߭ ߟߎ߬ ߣߊ߬ ߘߊ߫: ߞߐ߲ߘߍ߸ ߡߌ߬ߛߊ߬ߙߋ߲ (ߣߎ߲ߞߎ߲ߞߊ߲ߠߊ) ߝߊ߬ߓߏ߲߬ ߜߘߍ߫ ߟߎ߫߸ ߊ߬ ߣߌ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߞߐ߭ߝߌ߬ߟߊ߬ߣߍ߲߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߌ߲ߓߌ߲ߣߍ߲߫ ߦߋ߫ ߛߍ߬ߣߍ ߟߋ߬ ߡߊ߬. ߊ߬ߟߎ߬ ߦߋ߫ ߛߎ߬ߡߊ߲ ߛߎ߯ߦߊ߫ ߛߌߦߊߡߊ߲߫ ߠߎ߫ ߟߋ߬ ߛߣߍ߬ ߟߊ߫: ߡߊ߬ߟߏ߸ ߞߊ߬ߓߊ (ߢߐ߭)߸ ߕߌ߬ߦߊ߸ ߞߋ߲߬ߘߋ (ߞߋߣߌ߲ߜ߭ߋ߭)߸ ߊ߬ ߣߌ߫ ߛߐ߬ߛߐ ߣߴߊ߬ ߢߐ߲߰ߘߐ ߟߎ߬. ߊ߬ߟߎ߬ ߦߋ߫ ߣߊߞߐ߫ ߛߣߍ ߝߣߊ߫ ߞߍ߫ ߟߊ߫: ߖߊ߬ߓߊ߸ ߜߎ߬ߛߎ߲߬ ߖߊ߯ߘߏ ߣߌ߫ ߖߊ߰ߘߏ ߕߐ߬ߡߊ߸ ߝߏ߬ߙߏ߬ߕߏ߸ ߊ߬ ߣߌ߫ … ߊ߬ߟߎ߬ ߦߋ߫ ߓߊ߯ߙߊ߫ ߜߘߍ߫ ߟߎ߫ ߞߍ߫ ߟߊ߫: ߛߋ߬ߕߟߎ߸ ߛߎ߲ߡߙߊ߸ ߊ߬ ߣߌ߫ ߛߣߍ߬ߝߋ߲߬ ߘߐ߬ߖߊߥߏ ߟߎ߫.
ߟߐ߲ߣߌ߲ߦߊ ߣߌ߫ ߣߊߡߎ߲
ߘߌ߯ߣߊ߫ ߞߋߟߋ߲߫ ߠߋ߬ ߦߋ߫ ߞߐ߭ߝߌ߬ߟߊ߬ߣߍ߲߬߸ ߏ߬ ߦߋ߫ ߛߌ߬ߟߡߊ߬ߦߊ ߟߋ߬ ߘߌ߫, ߒ߬ߞߊ߬ ߘߏ߫ ߟߎ߫ ߘߌ߫ ߞߍ߫ ߛߏ߯ߡߦߊ ߞߍ߫ ߟߊ߫ ߘߏ߲߰ߘߐ߬ ߓߟߏߡߊ߬. ߟߐ߲ߣߌ߲ߦߊ ߡߍ߲ ߠߎ߬ ߕߘߍ߬ ߦߋ߫ ߓߟߏߦߊ߫ ߟߊ߫ ߞߐ߭ߝߌ߬ߟߊ߬ߣߍ߲߬ ߏ߬ ߟߎ߬ ߘߏ߫ ߟߋ߬ ߦߋ߫ ߡߊߡߦߊ ߣߌ߫ ߡߊ߲߬ߘߋ߲߬ ߝߐߟߌ߫ ߓߏߟߏ߲ ߘߏ߫ ߟߎ߫ ߘߌ߫. ߒ߬ߞߊ߬ ߞߊ߬ ߓߍ߲߬ ߘߌ߯ߣߊ߫ ߝߊߕߐ ߟߎ߬ ߟߊ߫ ߞߊ߬ߥߊ߲߬ߘߌ߬ߟߌ ߟߎ߬ ߡߊ߬߸ ߊ߬ߟߎ߬ ߓߘߊ߫ ߡߊߓߌ߬ߟߊ߬.
ߡߐ߰ߘߐ߬ߜߍ ߟߎ߬
ߟߊ߭ߖߌ߬ ߓߐ߫ ߡߊ߯ߘߌ ߓߙߋߕߋ߸ ߏ߬ ߕߘߍ߬ ߦߋ߫ ߝߊ߬ߙߊ߲߬ߛߌ߫ ߛߏ߬ߙߌ߬ߡߊ߬ߘߋ߲ ߛߋ߲߬ߠߊ߬ߞߟߍ߬ߟߊ ߘߏ߫ ߟߋ߬ ߘߌ߫߸ ߡߍ߲ ߠߎ߫ ߞߊ߬ ߖߊ߯ߓߊ߫ ߞߟߍ߫ ߝߌߟߊߣߊ߲ ߜߏ߬ߙߏ߲߬ߜߊߙߊ߲ ߠߎ߬ ߞߍ߫. (ߖߌߣߓߊ߫ ߘߎ߯ߕߌ߮) ߡߎߛߑߕߊ߬ߝߊ߫ ߓߙߋߕߋ߫߸ ߏ߬ ߕߘߍ߬ ߦߋ߫ ߖߌ߬ߣߍ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ߠߊ ߟߋ߬ ߘߌ߫. ߦߌߟߡߊ:ߘߐ߬ߝߐ ߦߌߟߡߊ:ߘߎ߰ߡߊ߬ߛߓߍ
ߡߊ߲߬ߘߋ߲߬ ߖߡߊߣߊ
ߘߐ߬ߝߐ
ߡߊ߲߬ߘߋ߲߫ ߡߊ߲߬ߛߊ߬ߟߊ ߟߊ߫ ߡߊ߬ߖߌ߮ ߕߎ߬ߡߊ ߞߐ߫ ߊ߬ ߣߌ߫ ߞߐ߲ߛߐ߲ߦߊ߫ ߢߍߟߊ ߘߐ߫߸ ߡߊ߲߬ߘߋ߲ ߠߎ߫ ߕߘߍ߬ ߓߘߊ߫ ߓߊ߲߫ ߞߍ߫ ߟߊ߫ ߖߡߊߣߊ߬ ߡߌ߬ߛߍ߲߬ߣߍ߲ ߠߎ߬ ߣߌ߫ ߡߊ߲߬ߛߟߊ߬ ߥߙߍ ߟߎ߬ ߘߌ߫ ߡߍ߲ ߠߎ߫ ߛߌ߲߬ߝߏ߲߬ߦߊߣߍ߲߬ ߕߍ߫ ߢߊ߫ ߡߊ߬ ߡߍ߲ ߘߌ߫ ߥߊߟߌ ߟߎ߫ ߞߊ߬ߢߊ߫ ߘߏ߲߬ߠߴߊ߬ߟߎ߫ ߞߎ߲߬߸ ߡߊ߬ߖߌ߮ ߕߎ߬ߡߊ ߟߋ߬ ߜߎ ߞߵߊ߬ ߞߵߊ߬ߟߎ߬ ߘߛߍ߫ ߊ߬ߟߎ߫ ߖߘߍ߬ ߡߊߞߊ߲ߞߊ߲߫ ߠߊ߫ ߡߎߣߎ߲߬߸ ߝߏ߫ ߊ߬ ߟߊ߫ ߘߍߘߍ߲ߒߝߍ߫ ߖߡߊߣߊ߫ ߡߙߊ߬ߣߍ߲ ߠߎ߬ ߞߵߊ߬ߟߎ߫ ߘߐ߬ߣߍ߲߬ߘߐ߬ߣߍ߲߬ ߕߟߊ߫ ߞߋߟߋ߲ߞߋߟߋ߲߫.
ߞߊ߬ߦߌ߯ ߕߎ߬ߡߊ ߏ߬ ߟߋ ߟߊ߫߸ ߡߊ߲߬ߘߋ߲߬ ߕߏ߲ߕߌ߯ ߛߌߦߊ߫ ߞߎ߲ߓߊ ߝߊ߲߬ߓߊ ߓߍ߯ ߞߊ߬ ߡߊ߲߬ߛߊ߬ߛߌ߬ߦߊ ߢߌߣߌ߲ ߘߊߡߌ߬ߣߴߊ߬ ߖߘߍ߬ ߕߊ߫ ߞߎ߲߬ ߠߊ߫߸ ߝߏ߫ ߡߏߙߌߛߌ ߟߎ߬ ߝߣߊ߫ ߣߊ߬ ߘߊ߫ ߘߏ߲߬ ߞߊ߲ߞߋ ߏ߬ ߘߐ߫ ߞߊ߬ ߞߍ ߘߊߡߌ߬ߣߊ߬ ߕߏ߲ߕߌ߮ ߘߌ߫ ߞߊ߬ ߞߟߊ ߟߎ߫ ߕߊ߬߸ ߞߵߏ߬ ߞߍ߫ ߛߏ߲߬ߖߘߊ߫ ߞߋߕߊ߬ ߣߴߊ߬ ߓߊߙߌ߲߫ ߞߐ߲ߘߍ ߟߎ߬ ߣߴߊ߬ ߖߋ߬ߕߌ߯ ߞߊ߬ߡߙߊ ߟߎ߬ ߣߌ߫ ߕߙߊߥߟߋ ߟߎ߬ ߣߌ߫ ߡߊ߲߬ߘߋ߲߬ ߛߌ߫ ߞߘߐߓߊ ߟߎ߬ ߟߊ߫ ߡߙߊ߬ߞߊ߲ ߓߟߏߡߊߕߌߢߍߣߍ߲ ߘߌ߫.
ߘߊ߬ߡߊ߲߬ߛߊ߫߸ ߕߌ߲߬ߞߎߘߎ߲ ߝߛߏ߬ߝߛߊ߬ ߘߊ߫ ߞߊ߬ ߕߊ߯ ߛߋ߫ ߊ߬ ߘߊ߲߭ ߠߊ߫߸ ߝߏ߫ ߞߊ߬ ߞߏ߫ ߘߐߓߍ߲ߠߊ ߓߍ߯ ߓߛߌ߬ߞߌ ߊ߬ ߢߊߞߍߟߊ ߘߌ߫߸ ߡߍ߲ ߠߎ߫ ߕߎ߲߬ ߓߍߢߌߣߌ߲߫ ߞߊ߬ ߢߊ߫ ߛߐ߬ߘߐ߲߬ ߡߌ߬ߙߌ߲߬ߘߌ ߟߊߛߊ߬ߦߌ߲ ߡߊ߬ ߖߌ߲߬ߓߊ߲߬ ߞߋߟߋ߲߫ ߞߘߐ߫߸ ߏ߬ ߝߊ߲߬ߓߊ ߣߊ߬ߘߴߊ߬ߟߎ߫ ߞߢߊ߬ ߞߏ ߦߋ߫ ߞߊ߬ ߘߊ߲߬ ߊ߬ߟߎ߬ ߟߊ߫ ߕߌ߲߬ߞߎ߬ߘߎ߲߬ߣߍ߲ ߘߐߙߐ߲߫ ߡߊ߬߸ ߊ߲ ߧߴߏ߬ ߟߋ ߖߡߊ߬ߣߊ߬ ߡߌߛߍ߲ ߠߎ߬ ߕߐ߮ ߡߍ߲߫ ߠߊ߫ ߕߎ߬ߡߊ ߏ߬ ߘߐ߬ߝߐ ߘߐ߫ ߡߊ߲߬ߘߋ߲߬ ߞߣߍ ߞߊ߲߬.
ߡߊ߲߬ߘߋ߲߬ ߞߣߍ ߘߐߞߎߘߎ߲ߞߎߘߎ߲߫ ߢߊ
ߒ߬ߓߊ߬ ߕߟߏߥߎߟߋ߲ ߠߊ߫ ߛߋߓߊ߯ߦߊ ߣߌ߬ߣߌ ߏ߬ ߟߋ ߞߍ߫ ߘߊ߫ ߦߙߐ ߓߍ߯ ߡߊߜߐ߬ߙߐ߲߬ߞߕߐ ߘߌ߫߸ ߏ߬ ߦߋ߫ ߓߊ߲߫ ߠߊ߫ ߕߎ߬ߡߊ ߡߍ߲ ߠߊ߫ ߞߊ߬ ߖߡߊ߬ߣߊ ߟߎ߬ ߕߏ߫ ߡߊ߬ߝߏ߬ߦߌ߲߬ߝߏ߬ߦߌ߲߬ߠߊ ߟߎ߬ ߓߟߏ߫߸ ߏ߬ ߞߵߊ߬ ߕߘߍ߬ ߕߎ߬ߡߊ߬ ߖߎ߮ ߏ߬ ߓߘߍ߬ߓߘߍ߬ߟߌ ߓߘߊ߫ ߦߙߐ ߟߎ߬ ߘߐߕߟߊ߫ ߢߊ߫ ߞߎߘߊ߫ ߡߊ߬ ߡߍ߲ ߘߴߊ߬ߟߎ߬ ߟߊ߫ ߣߐ߬ߓߊ߰ߦߊ ߟߊߣߍ߬ߣߍ߫ ߊ߬ߟߎ߬ ߞߐߓߊ߯ߦߊ߫ ߕߎߡߊ߸ ߓߊߏ߬ ߊ߬ߟߎ߫ ߞߊ߬ ߓߍ߲߬ߓߊߟߌߦߊ ߛߌ ߟߋ߫ ߓߙߎ߬ߞߎ߫ ߕߎ߬ߡߊ ߏ߬ ߟߊ߫߸ ߞߊ߬ ߕߌ߲߬ߞߎߘߎ߲ ߠߎ߬ ߘߐߞߎߘߎ߲ߞߎߘߎ߲߫߸ ߊ߬ ߣߌ߫ ߞߊ߬ ߞߎߘߎ߲߫ ߡߌߛߍ߲ ߠߎ߬ ߘߐߝߙߋߞߙߋ߫.
ߡߊ߲߬ߘߋ߲߬ ߡߌߙߌ߲ߘߌ ߣߵߊ߬ ߖߘߍ߬ ߦߋ߫ ߟߊ߫ ߖߡߊ߬ߣߊ߫ ߘߍ߲ߖߘߍߟߊ߫ ߞߐ߬ߣߐ߲߬ߘߐ߬ ߘߐ߫ ߏ߬ ߟߋ ߞߐ߫߸ ߓߍ߯ ߣߴߊ߬ ߕߊ߫ ߞߊ߲ߕߌ߯ ߣߴߊ߬ ߕߊ߫ ߡߙߊ߬ߞߊ߲߫߸ ߝߏ߫ ߣߌ߫ ߝߓߊ߬ߘߋ߲߬ߧߊ ߣߌ߫ ߡߐ߰ߓߘߍ߬ߦߊ ߥߍ߬ߣߍ ߞߊ߬ ߒ߬ ߛߊ߬ߦߌ߲߫ ߒ߬ ߖߍ߬ߘߍ߫ ߡߊ߬ ߡߎ߬ߕߎ߲߫ ߞߊ߬ ߞߍ߫ ߞߋߟߋ߲߫ ߘߌ߫߸ ߦߏ߫ ߒ߬ ߠߊ߫ ߛߌߛߍ߲߬ ߞߊ߲ߕߌ߮ ߟߎ߫ ߣߵߏ߬ ߡߙߌߦߊ ߕߊ߬ ߟߴߊ߬ߟߎ߬ ߢߍߓߊ߯ ߡߊ߬ߝߏ߬ߦߌ߲߬ߝߏ߬ߦߌ߲߬ߠߊ߬ ߓߘߍ ߟߎ߫ ߡߊ߬ ߢߊ ߡߍ߲.
ߡߊ߲߬ߘߋ߲ ߣߵߊ߬ ߖߘߍ߬ ߦߋ߫ ߟߊ߫ ߡߊ߬ߜߐ߬ߙߐ߲߬ߞߕߐ߬ߟߌ ߛߊ߲߬ߜߊ߲ ߘߐ߫ ߞߣߍ߫ ߞߎߘߊ ߢߌ߲߬ ߠߎ߬ ߘߐ߫ ߢߊ ߡߍ߲ ߞߵߊ߬ߟߎ߬ ߕߏ߫ ߊ߬ߟߎ߬ ߓߘߊ ߘߐ߫:
ߓߙߎߞߌߣߊ߫ ߣߌ߫ ߞߘߏߥߊߙߌ߫ ߦߋ߫ ߕߟߋ߬ߓߐ߫߸ ߡߊߟߌ߫ ߦߋ߫ ߞߐ߰ߘߎ߯߸ ߖߌ߬ߣߍ߬ ߣߌ߫ ߣߌ߫ ߛߙߊ߬ߟߏ߲߫ ߣߌ߫ ߟߊߓߙߌߦߊ߫ ߟߎ߫ ߦߋ߫ ߞߐ߰ߘߎ߯߸ ߛߣߍ߬ߞߊߟߌ߫ ߣߌ߫ ߜ߭ߊ߲ߓߌ߫ ߣߌ߫ ߓߌ߬ߛߊߏ߫ ߖߌ߬ߣߍ߬ ߟߎ߫ ߦߋ߫ ߕߟߋ߬ߓߋ߫߸ ߣߴߊ߬ ߕߎ߲߬ ߡߊ߫ ߢߊ߬ ߝߛߋߞߙߋ ߞߐ߫ ߛߟߋߞߋ߫ ߄ ߏ߬ ߟߋ ߓߍ߲߬ߕߐ߫ ߕߘߍ߬ ߞߊ߲ߓߏߟߏ߲ߓߊ߫ ߄ ߖߡߊ߬ߣߊ߬ ߣߊ߯ߣߌ߲߫ ߡߊ߬߸ ߥߟߴߊ߬ ߕߎ߲߬ ߦߋ߫ ߞߍ߫ ߖߡߊ߬ߣߊ߫ ߝߌ߬ߟߊ߬ ߘߐߙߐ߲߫ ߘߌ߫ ߞߊ߬ ߓߍ߲߬ ߡߙߊ߬ߓߊ߯ߝߊ߬ߙߊ߲߬ߛߌ ߟߎ߬ ߣߌ߫ ߊ߲߬ߜ߭ߌߟߋ ߟߎ߬ ߣߌ߭ ߓߏ߲߬ߢߊ ߘߌ߫ ߊ߲ ߞߎ߲߬߸ ߥߟߊ߫ ߛߓߊ߬ ߣߌ߫ ߔߐ߬ߙߎ߬ߕߐ ߕߊ ߟߊ߫ ߘߴߊ߬ ߞߊ߲߬.
ߦߴߊ߬ ߟߐ߲߫ ߠߊ߫ ߡߍ߲ ߡߊ߬ ߞߏ߫ ߊ߬ ߡߊ߫ ߟߊߥߟߌ߬ ߢߊ߬ ߞߊߡߊ߬ ߊ߲ ߠߊ߫߸ ߖߌߣߍ߫ ߛߊ߲ߘߐߟߊ ߕߘߍ߬ ߝߊ߬ߙߊ߲߬ߛߌ߫ ߛߎ߬ߘߊ߲߫ ߠߋ߬ ߞߊ߲߬߸ ߖߌߣߍ߫ ߖߍ߬ߘߍ ߓߍ߯ ߦߋ߫ ߝߊ߬ߙߊ߲߬ߛߌ߬ ߓߟߏ߸ ߡߐ߰ ߞߋߟߋ߲ ߓߟߏߝߋ߲ ߠߎ߬ ߕߟߊ߫ ߞߎ߲ ߊ߬ ߖߘߍ߬ ߓߟߏ߫ ߢߊ߫ ߛߎ߮ ߏ߬ ߞߊ߲߬ ߣߴߊ߬ ߦߴߊ߬ߟߎ߬ ߟߊ߫ ߢߊ߭ ߟߋ߫ ߝߍ߬ ߕߎ߬ߢߊ ߟߊ߫.
ߡߊ߲߬ߘߋ߲߬ ߖߡߊߣߊ ߞߙߎߝߓߊ ߟߊߛߊ߬ߦߌ߲
ߊ߬ ߓߘߊ߫ ߞߍ߫ ߖߌ߫ ߓߐ߲߬ߣߍ߲ ߘߌ߫ ߡߎ߬ߕߎ߲߬ ߸ ߝߏ߫ ߣߌ߫ ߢߐ߲߯ ߝߊ߯ߡߎ߲߫ ߤߊߞߟߌ ߞߵߊ߲ ߞߍ߫ ߞߋߟߋ߲߫ ߘߌ߫߸ ߦߏ߫ ߊ߲ ߠߊ߫ ߞߎ߲߬ߠߊ߬ߛߌ߮ ߟߎ߬ ߦߴߊ߬ ߞߊ߲߬ ߢߊ߫ ߞߎߘߊ߫ ߡߊ߬ ߛߘߋߦߊߏ ߞߏ ߘߌ߫ ߢߊ ߡߍ߲߸ ߊߟߊ߫ ߏ߬ ߞߏ ߓߌ߬ߟߊ߬ ߜߍ߫ ߟߊ߫߸ ߞߊ߬ ߡߊ߲߬ߘߋ߲߬ ߡߌߙߌ߲ߘߌ ߣߴߊ߬ ߛߌ߰ߢߐ߲߮ ߠߎ߬ ߟߊߛߊ߬ߦߌ߲߫ ߝߘߏ߬ߓߊ߬ ߞߎ߬ߙߎ߲߬ߘߎ߬ ߞߋߟߋ߲߫ ߖߌ߲߬ߓߊ߲ ߞߘߐ߫߸ ߤߊߟߌ߫ ߣߴߊ߬ ߕߘߍ߬ ߘߊ߫ ߞߏ߫ ߓߍ߯ ߘߎ߲߬ߘߎ߬ߡߊ߬ ߕߊ߫ ߦߴߊ߬ ߓߟߏ߫߸ ߦߏ߫ ߓߘߍ߬ߓߘߍ߬ߟߌ ߞߏ ߟߎ߬ ߕߊ߲ߓߊ߲ߓߐߣߍ߲߫ ߕߘߍ߬ ߢߊ ߡߍ߲ ߛߏ߲߬ߖߘߊ߬ ߕߟߋ ߘߐ߫ ߖߐ߫ ߸ ߞߵߏ߬ ߞߍ߫ ߝߘߊ߬ߝߌ߲߬ߠߊ߫ ߞߋ߬ߟߋ߲߬ߦߊ߬ߟߌ ߢߍߓߌߟߊ ߘߌ߫ ߞߙߎߝߓߊ߫ ߞߋߟߋ߲߫ ߘߐ߫߸ ߊ߲ ߠߊ߫ ߛߋߦߊߏ ߞߍߕߐ߫ ߊ߬ ߕߟߋ߬ߓߋ߬ ߘߐ߬ ߝߊ߲ߡߍ߲ ߞߊ߬ߝߏ߬ߓߏߟߏ߲ ߘߌ߫.
ߡߊ߲߬ߘߋ߲߬ ߖߡߊߣߊ ߟߎ߬
alt=|left|thumb|323.977x323.977px| ߡߊ߲߬ߘߋ߲߬ ߖߡߊߣߊ ߟߎ߬
ߦߌߟߡߊ:ߘߎ߰ߡߊ߬ߛߓߍ
ߛߏ߲߬ߖߘߊ߬
ߡߊ߲߰ ߛߏ߲߬ߖߘߊ߬ ߞߋߕߊ߬ ߣߊߙߋ߲߫ ߡߊ߲߬ߜ߭ߊ߲߬ ߘߋ߲߫ ߝߌߟߊߣߊ߲ ߡߍ߲ ߕߊ߯ ߘߊ߫ ߞߍ߬ߟߍ ߞߊ߬ߙߊ߲߬ ߡߍ߭ߡߊ߬ ߕߎ߲߬ߞߙߊ߬ ߡߊ߲ߛߊ ߓߘߊ ߊ߬ ߞߘߐ߬ߞߍ߫ ߘߊ߲߬ߞߙߊ߬-ߕߎ߬ߡߊ߬ ߞߋߕߊ߬ ߞߵߊ߬ ߜߍ߲߫ ߡߍ߲ߞߍ߫ “ ߊ߬ ߞߘߐ߬ߞߍ߫ ߣߊ߬ ߘߊ߫ ߓߏ߬ߙߌ߬ ߛߎߡߊߥߙߏ߫ ߞߊ߲ߕߍ߫ ߢߍ߫، ߏ߬ ߞߍ߫ ߸ ߡߊ߲߬ߘߋ߲߫ ߗߍ߬ߡߐ߮ ߟߎ߬ ߕߊ߯ ߘߊ߫ ߛߏ߲߬ߖߘߊ߫ ߓߌ߫ ߡߍ߭ߡߊ߬ ߸ ߞߣߊ߬ ߛߎߡߊߏߙߏ߫ ߞߟߍ߬ ߞߵߊ߬ ߘߊ߬ߘߌ߬ ߞߙߌߣߊ߬ ߁߂߃߅ ߟߊ߫ ߸ ߞߊ߬ ߞߍ߫ ߝߊ߲߰ߡߊ ߘߌ߫ ߡߊ߲߬ߛߊ ߟߎ߬ ߟߊ߫ ߡߊ߲߬ߛߊ، ߏ߬ ߜߊ߬ߙߊ ߞߍ߫ ߘߊ߫ ߞߙߎ߬ ߺ ߞߊ߲߬ ߺ ߝߎߞߊ߫ ߟߋ߬ ߸ ߝߎߞߓߊ ߡߍ߲ ߦߋ߫ ߜߊߛߊ߲ ߞߊ߲߬ ߞߊ߯ߓߊ߫ ߘߊߝߍ߬ ߞߐ߰ߘߎ߮ ߘߐ߫ ߸ ߊ߬ ߞߊ߬ ߡߊ߲߬ߘߋ߲߬ ߣߴ ߊ߬ ߟߊߡߌߣߌ߲ ߣߴߊ߬ ߘߍ߬ߡߍ߲߬ߓߊ߮ ߟߎ߬ ߓߍ߯ ߟߊߘߍ߬ ߦߋ߲߫ ߠߋ߬߸ ߦߊ߲߬ ߛߐ߲߬ߞߌߐ߬ ߞߍ߬ߟߍ ߛߊ߲߬ ߣߊ߬ߞߊ ߁߂߃߆ ߟߊ߫߸ ߞߊ߬ ߡߊ߲߬ߘߋ߲߫ ߛߌ߰ߞߊ߲ ߠߊߘߊ߲߫ ߞߵߊ߬ ߓߊߖߎ ߞߍ߫ ߓߍ߯ߦߊ ߘߌ߫ ߸ ߜ߭ߘߌߡߊ߬ߞߊ߲߫ ߡߙߊ߬ߞߊ߬ ߖߡߊߣߊ ߡߊ߲ߛߊ ߞߍ ߞߵߊ߬ ߘߋ߲ߡߛߏ ߢߐ߲߰ߦߋ߬ߓߊߟߌ ߘߴߊ߬ ߡߊ߬ ߝߘߎ߫ ߟߊ߫ ߞߙߌߣߊ߫ ߞߍ߬ߟߍ ߣߌ߲߬ ߟߊ߬ߥߛߊ ߣߐ߬ߞߟߊߡߊ߲߫ ߠߋ߬ ߘߐ߫ “ ߜ߭ߘߌߡߊ߬ߞߊ߲߫ ߏ߬ ߞߎߓߋߛߏ ߟߋ߬ ߛߋߟߌߓߊߓߌ߫ ߘߌ߫ “ ߊ߬ ߦߋ߫ ߡߏߙߌߕߊߣߌ߲߫ ߛߌ߬ߟߡߊ߬ ߞߊ߲ߓߍ߲ ߠߋ߬ ߘߐ߫. ߣߊߙߋ߲߫ ߡߊ߬ߜߊ߲߬ ߞߋߕߊ߬ ߣߌ߫ ߛߏ߬ߜ߭ߏ߬ߟߏ߲߫ ߞߐ߲ߘߍ߫ ߗߋ߬ߖߎ߯ ߘߋ߲ ߸ ߊ߬ ߣߊ߫ ߞߊ߬ ߘߋ߲ ߃ ߟߋ߫ ߛߐ߬ߘߐ߲߬: ߊ߬ߟߋ ߣߌ߫” ߞߏߟߏ߲ߞߊ߲߫ ߊ߬ ߣߌ߫ ߖߡߊߙߎ߫” ߏ߬ ߂ ߓߍ߯ ߕߍ߬ߘߍ ߡߏ߬ߛߏ ߟߋ߬ ߘߌ߫ ߸ ߊ߬ ߛߊ߬ ߘߊ߫ ߁߂߅߅ ߟߊ߫ ߸ ߊ߬ ߕߎ߬ߢߊ߬ ߝߐ߫ ߘߐ߬، ߊ߬ ߕߏ߫ ߘߊ߫ ߖߌ ߟߋ߬ ߘߐ߬ ߓߊߟߊ߲ߘߎ߯߸ ߞߵߊ߬ ߛߎ߭ ߞߐߙߍߞߐߙߍ ߓߊߞߊ߲ ߠߊ߫ ߦߋ߲߬ ߸ ߡߊ߲߬ߘߋ߲߬ ߛߏ߫ ߘߏ߫ ߟߵ ߏ߬ ߘߌ߫ ߢߊ߬ߣߌ߲߫ ߘߊߝߍ߬ ߛߊ߲ߞߊߙߊ߲ߣߌ߫ ߝߍ߬.
=== ߊ߬ ߟߊ߫ ߘߋߣߍ߲ߦߊ ߊ߬ ߕߎ߲߬ ߡߎ߬ߟߞߎߣߍ߲߫ ߟߋ߬
ߊ߬ ߟߊ߫ ߡߊ߲߬ߘߋ߲߫ ߘߏ߲߬ߠߌ߲
ߊ߬ ߞߊ߬ ߡߊ߲ߘߋ߲߫ ߛߌ߰ߞߊ߲ ߠߊߘߊ߲߫ ߞߵߊ߬ ߓߊߖߎ ߓߍ߯ߦߊ ߘߌ߫
ߊ߬ ߓߐߛߐ߲ ߡߍ߲ ߠߎ߬ ߡߊ߲߬ߛߦߊ߬ ߘߊ߫
ߦߌߟߡߊ:ߛߏ߲߬ߖߘߊ߫ ߦߌߟߡߊ:ߡߊ߲߬ߘߋ߲߬ ߡߊ߲ߛߊ ߦߌߟߡߊ:ߘߐ߬ߝߐ
ߓߊߟߊ߲ߘߎ߯
ߓߊߟߊ߲ߘߎ߯ ߦߋ߫ ߞߊ߲ߞߊ߲߫ ߡߙߊ߬ߓߊ߰ߘߊ ߡߙߊ߬ߘߊ߬ߙߋ߲ ߘߏ߫ ߟߋ߬ ߘߌ߫ ߖߌ߬ߣߍ߫ ߛߊ߲ߘߐߟߊ ߘߐ߫. ߊ߬ ߦߋ߫ ߞߊ߲ߞߊ߲߫ ߘߎ߱ ߞߎߘߍ߫ ߁߀ ߠߋ߬ ߟߊ߫ ߕߟߋ߬ߓߐ ߘߐ߫ ߡߊ߲߬ߖߊ߲߬ߣߊ߫ ߛߌߟߊ ߟߊ߫.
ߦߟߌߡߊߛߙߋ
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߊ߲ߞߊ߲߫ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲ ߦߌߟߡߊ:ߞߊ߲ߞߊ߲߫ ߡߙߊ߬ߓߊ߰ߘߊ߮ ߦߌߟߡߊ:ߖߌ߬ߣߍ߬ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬
ߖߘߊ߬ ߕߙߊߥߟߋ߫
ߖߘߊ߬ ߟߊ߫ ߣߊ߲߬ߕߌ߰ߦߊ ߞߎ߲߬ߕߊ߮
ߖߘߊ߬ ߕߙߊߥߟߋ߫ ߞߵߊ߬ ߟߊ߫ ߣߊ߲߬ߕߌ߰ߦߊ ߡߊ߬ߞߊ߬ߙߊ߲߬ߠߌ߲ ߞߍ߫ ߝߊ߬ߙߊ߲߬ߛߌ߫ ߣߊ߲߬ߕߌ߰ ߞߊߙߊ߲ߕߊ ߘߏ߫ ߟߋ߬ ߟߊ߫ ߝߑߙߋߗ߭ߎߛ. ߖߌ߬ߣߍ ߣߵߊ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ ߠߊ߫ ߁߉߅߈ ߠߊ߫߸ ߊ߬ ߞߍ߫ ߘߊ߫ ߞߎ߲ߘߙߊ߫ ߘߊ߮ ߡߙߊ߬ߓߊ߮ ߘߌ߫߸ ߏ߬ ߞߐ߫ ߝߎߕߊ߫-ߖߊ߬ߟߏ߲߬ ߕߌ߲߬ߞߎߘߎ߲ ߡߙߊ߬ߓߊ߮. ߞߏ߬ߣߌ߲߬ ߥߊ߯ߕߌ ߏ߬ ߟߊ߫߸ ߞߊ߲ߕߌ߮ ߊߤߊߡߍߘ ߛߋߞߎ߬ ߕߎ߬ߙߋ ߟߊߣߍ߲߫ ߕߎ߲߬ ߕߴߊ߬ ߟߊ߫߸ ߏ߬ ߞߍ ߊ߬ ߟߊߓߐ߫ ߘߊ߫ ߣߊ߲߬ߕߌ߰ߦߊ ߘߐ߫. ߖߘߊ߬ ߕߙߊߥߟߋ߫ ߞߍ߫ ߘߊ߫ ߕߌ߲߬ߞߎߘߎ߲ ߞߎ߲߬ߣߊ߬ߛߌ߰ߟߊ ߘߌ߫߸ ߊ߬ ߣߴߊ߬ ߕߏ߫ ߘߊ߫ ߓߐ߫ ߟߴߊ߬ ߣߐ߭ ߘߐ߫ ߛߐ߲߬߸ ߞߊ߬ ߓߐ߫ ߕߌ߲߬ߞߎߘߎ߲ ߞߊ߬ ߕߊ߯ ߕߌ߲߬ߞߎ߬ߘߎ߲߬. ߊ߬ ߘߏ߲߬ ߘߊ߫ ߖߌ߬ߣߍ߬ ߓߍ߯ߦߊ ߞߙߎߞߊ ߘߐ߫ ߁߉߇0 ߟߊߓߊ߲ ߠߊ߫߸ ߖ ߓ ߞ.
ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߣߌ߫ ߡߙߊ߬ߞߊ߲ ߠߊߥߎ߬ߦߊ
ߖߘߊ߬ ߕߙߊߥߟߋ߫ ߞߵߊ߬ ߢߡߊߘߏ߲߰߸ ߞߏ߬ߣߌ߲߬ ߞߐ߲ߕߍ߬ ߟߊ߫ ߣߊ߲߬ߕߌ߮ ߟߎ߬ ߞߵߊ߬ ߡߌ߬ߘߊ߬ ߖߏߣߊ߫߸ ߞߊ߬ ߓߊ߲߫ ߞߵߊ߬ ߢߋ߰ߓߎ߬ߣߍ߲ ߠߊߓߐ߫ ߝߊ߬ߛߏ߬ߟߊ߬ߞߊ ߖߌ߬ߦߊ߬ߞߊ߲ ߠߊ߫. ߖߘߊ߬ ߕߙߊߥߟߋ߫ ߣߌ߫ ߣߊ߲߬ߕߌ߰ ߞߎ߲ߕߌ߮ ߗߡߍ߬ ߣߌ߫ ߞߐ߫ ߟߎ߫ ߡߌ߬ߘߊ߬ ߘߊ߫߸ ߞߵߊ߬ߟߎ߫ ߝߊ߰, ߏ߬ ߟߎ߫ ߝߊ߲߬ߓߊ ߓߍ߯ ߕߘߍ߬ ߦߋ߫ ߒߞߏ ߟߋ߬ ߘߌ߫.
ߖߘߊ߬ ߞߏ ߡߍ߲ߢߐ߲߯ߠߊ
ߘߙߌߛߊ߬ ߞߊ߬ߓߊ ߞߵߊ߬ ߝߐ߫ ߒ߬ ߧߋ߫߸ ߞߏ߫ ߞߊ߬ߝߏ߬ ߖߊߛߏ߲ ߞߍߣߍ߲ ߞߎ߬ߥߊ߰ߡߍ߬ ߒߞߎ߬ߙߎߡߊ߬ ߟߊ߫߸ ߊ߬ ߣߊ߬ ߘߊ߫ ߖߘߊ߬ ߕߙߊߥߟߋ߫ ߕߘߍ߬ ߞߊ߲ߕߌ߯ ߛߋߞߎ߬ ߕߎ߬ߙߋ ߕߙߐߝߍ߫ ߓߎ߬ߧߊ ߣߌ߫ ߜߟߌߦߊ ߘߐ߫߸ ߊ߬ ߞߊ߲߫ ߡߊ߲߬ߖߎ߫ ߕߎ߬ߙߋ ߡߊ߬߸ ߞߏ߫ ߗߍ߬߸ ߣߴߌ ߡߊ߫ ߗߍ߬ߣߍ߲ ߣߌ߲߬ ߡߊߓߐ߫ ߌ ߟߊ߫߸ ߊ߬ߟߋ ߟߋ߫ ߞߍߕߐ߫ ߞߊ߬ߝߏ߬ ߖߊߛߏ߲ ߞߍ߫ ߟߴߌ ߟߊ߫߸ ߥߟߴߊ߬ ߦߴߊ߬ ߞߍߓߊ߮ ߟߎ߬ ߘߍ߬ߡߍ߲߬, ߏ߬ ߟߋ ߞߍ߫ ߘߴߊ߬ ߡߊߓߐ߫ ߢߊ ߘߌ߫ ߛߋߞߎ߬ ߕߎ߬ߙߋ ߟߊ߫. ߏ߬ ߘߏ߲߫ ߞߍ߫ ߘߊ߫߸ ߦߴߊ߬ ߝߐ߫ ߢߊ. ߡߍ߲ߢߐ߲߯ߠߊ ߦߴߊ߬ ߝߐ߫ ߟߊ߫߸ ߞߏ߫ ߛߋߞߎ߬ ߕߎ߬ߙߋ ߓߘߊߡߐ߮ ߟߎ߬ ߞߍߣߍ߲ ߟߊ߲߭ߛߌ߬ߣߍ߬ ߓߌߦߊߝ߭ߏߜ߭ߌ߫ ߝߍ߭ߛߋ߲߭ ߞߊ߲߬ ߛߋߞߎ߬ ߣߘߐ߬ߓߌ߬ߟߊ߬ ߞߏ ߘߐ߫߸ ߞߏ߫ ߖߊ߬ߘߊ߫ ߞߵߊ߬ ߞߊ߲ߕߏ߫߸ ߞߏ߫ ߣߴߊߟߎ߫ ߡߊ߫ ߓߍ߲߬ ߊ߬ ߘߐ߫߸ ߣߊ߲߬ߕߌ߮ ߟߎ߬ ߘߌ߫ ߝߊ߲߬ߞߊ ߕߊ߬. ߏ߬ ߟߋ ߞߍ߫ ߘߴߊ߬ ߕߍ߮ߕߊ߬ ߣߍ߲ ߘߌ߫߸ ߞߵߊ߬ ߟߊߘߏ߲߬ ߥߛߎ ߟߊ߫, ߞߊ߬ߝߏ߬ ߖߊߛߏ߲ ߞߵߊ߬ߟߋ ߕߘߍ߬ ߥߛߎ ߟߋ߬ ߟߊ߫.
ߖߘߊ߬ ߟߊ߫ ߞߊ߬ߝߏ߬ ߖߊߛߏ߲ ߡߍ߲ߢߐ߲߯ߠߊ ߣߴߊ߬ ߡߊ߲߬ߕߙߐ ߒߞߏ ߞߊ߲߬
ߘߙߌߛߊ߬ ߞߊ߬ߓߊ ߞߵߊ߬ ߝߐ߫ ߒ ߧߋ߫߸ ߞߏ߫ ߖߘߊ߬ ߕߙߊߥߟߋ߫ ߕߘߍ߬ ߕߍ߫ ߤߊߞߟߌߡߊ߫ ߘߌ߫. ߓߴߊ߬ ߞߵߊ߬ ߝߐ߫ ߒ ߧߋ߫ ߞߴߊ߬ ߦߴߊ߬ ߝߍ߬ ߞߊ߬ ߞߊ߬ߖߏ߬ ߖߊߛߏ߲ ߞߍ߫ ߟߊ߲߬ߛߣߊ߬ ߞߐ߲ߕߍ߬ ߟߊ߫߸ ߒ ߞߵߊ߬ ߝߴߊ߬ ߢߍ߫ ߒߞߏ߫ ߣߴߏ߬ ߟߐ߯ ߞߍ߫ ߘߴߌ ߟߊ߫߸ ߊ߬ ߕߏ߫ ߞߐ߯ߟߊ߫ ߟߊ߫. ߏ߬ ߘߴߊ߬ ߕߘߍ߬ ߊ߬ ߟߊ߫ ߡߊ߲߬ߛߊ߬ߦߊ ߓߘߊ߫ ߞߘߐ߬߸ ߏ߬ ߘߴߊ߬ ߕߘߍ߬ ߊߟߊ߫ ߓߘߴߊ߬ ߓߐ߫ ߊ߬ ߝߍ߬. ߞߏ߬ߣߌ߲߬ ߖߘߊ߬ ߡߊ߫ ߒ ߠߊ߫ ߟߊ߬ߟߌ߰ߟߌ߬ ߞߊ߲ ߡߌ߬ߣߊ߬߸ ߊ߬ ߞߊ߬ ߞߊ߬ߝߏ߬ ߖߊߛߏ߲ ߞߍ߫߸ ߊ߬ ߗߌߙߏ߲߫ ߘߊ߫߸ ߊ߬ ߞߎ߲߭ ߕߏ߫ ߘߴߊ߬ ߘߐ߫߸ ߊ߬ ߣߌ߫ ߡߐ߰ ߛߌߦߊߡߊ߲߫ ߠߎ߫. ߡߐ߱ ߝߊ߲߬ߓߊ ߟߊߣߍ߲߫ ߕߍ߫ ߖߘߊ߬ ߟߊ߫ ߞߊ߬ߝߏ߬ ߖߊ߬ߛߏ߲߬ ߞߏ ߟߊ߫߸ ߒߠߋ ߞߏ߬ߣߌ߲ ߟߊߣߴߊ߬ ߟߊ߫, ߓߊ ߘߙߌߛߊ߬ ߞߊ߬ߓߊ ߖߍ߬ߘߍ ߞߙߊ ߟߋ߬ ߞߵߊ߬ ߝߐ߫ ߒ ߕߟߏ ߦߋ߫. ߡߐ߱ ߝߊ߲߬ߓߊ ߓߍ߲߬ߣߴߊ߬ ߡߊ߬ ߞߏ߫ ߞߐ߲ߕߍ߬ ߞߊ߬ ߖߊ߬ߘߊ߫ ߡߌ߬ߘߊ߬ߣߍ߲ ߠߋ߬ ߕߴߊ߬ ߞߐ߫ ߦߊ߲߬߸ ߞߣߊ߬ ߕߏ߫ ߥߟߊ߫ ߕߏ߯ߜ߭ߏ߫ ߜߊ߬ߙߊ ߘߴߏ߬ ߞߐ߫. ߊ߬ߟߎ߫ ߞߊ߬ ߛߏ߬ߛߏ ߟߎ߬ ߘߐߛߎ߫ ߒߞߏ߫ ߝߐߓߊ߮ ߟߎ߬ ߟߊ߫ ߞߙߊ߬ߖߊߥߏ ߟߎ߬ ߞߊ߲ߡߊ߬߸ ߞߵߊ߬ ߞߍ߫ ߖߊ߯ߓߊ߫ ߞߏ߬ߙߌ߬ߒߡߊ ߘߌ߫߸ ߏ߬ ߝߐߣߍ߲ ߟߊ߲߬ߛߣߊ߬ ߞߐ߲ߕߍ߬ ߞߐߛߊߦߌ߲ ߢߍ߫ ߞߊ߬ ߓߐ߫ ߕߏ߯ߜ߭ߏ߫߸ ߊ߬ ߞߊ߬ ߛߏ߬ߛߏ߬ ߞߎߡߊߘߋ߲ ߣߌ߲߬ ߠߋ ߞߴߏ߬ ߖߋ߬ߓߌ ߘߌ߫߸ ߞߏ߫ ߒ ߝߊ߬ ߕߴߊ߬ ߙߊ߫, ߡߍ߲ ߞߘߐ ߦߋ߫ ߒߞߏ ߘߐ߫ ߞߏ߫ ߒ ߠߊ߫ ߞߏ߫ ߕߴߏ߬ ߘߐ߫.
ߝߊ߬ߙߊ߲߬ߛߌ߬ ߟߋ߬ ߕߘߍ߬ ߦߋ߫ ߡߌ߬ߘߊ߬ߟߌ ߟߊ߫ ߥߊ߯ߕߌ ߏ߬ ߟߊ߫
ߘߙߌߛߊ߬ ߞߊ߬ߓߊ ߞߊ߬ ߞߓߊ߬ߞߍ ߘߏ߫ ߟߊ߫ ߛߙߊ߬ߣߎ߲ ߠߊߞߊ߬ߟߌ߬ ߒߠߋ ߦߋ߫ ߕߊ߲߬߸ ߞߏ߫ ߗߍ߭ ߏ߬ ߟߋ ߥߘߊ߫ ߓߐߒߡߊߟߌ ߟߴߊ߬ߟߋ߬ ߓߘߊ߸ ߞߏ߫ ߛߟߊߕߌ߮ ߘߙߌߛߊ߬ ߟߋ߬߸ ߊ߬ߟߋ߬ ߞߏ ߣߌ߲߬ ߓߘߊ߫ ߞߍ߫ ߡߌ߬ߘߊ߬ߟߌ ߘߌ߫ ߘߋ߬߹ ߞߊ߬ߘߌ߬ߛߊ߬ ߓߘߊ߫ ߡߌ߬ߣߊ߫ ߞߊ߬ߘߌ߬ߛߊ߬ ߓߘߊ߫ ߡߌ߬ߣߊ߬߸ ߞߊ߬ߘߌ߬ߛߊ߬ ߟߎ߫ ߓߍ߯ ߓߘߊ߫ ߡߌ߬ߘߊ߬, ߞߏ߬ߣߌ߲߬ ߊ߬ ߓߘߊ߫ ߓߊ߲߫ ߓߍ߲߬ ߠߊ߫߸ ߒߠߋ ߡߊ߫ ߕߘߍ߬ ߊ߬ ߘߐ߫. ߘߙߌߛߊ߬ ߞߊ߬ߓߊ ߞߊ߲߫ ߊ߬ ߡߊ߬ ߞߏ߫ ߌ ߕߴߊ߬ ߞߊ߬ߟߊߡߊ߬ ߟߋ߬߸ ߣߴߏ߬ ߕߍ߫ ߊߟߎ߫ ߓߍ߯ ߟߋ߬ ߡߌ߬ߘߊ߬ ߕߐ߫, ߓߊ ߞߐ߲ߕߍ߬ ߕߍ߫ ߡߌ߬ߘߊ߬ߟߌ߬ ߟߊ߫ ߘߋ߬߸ ߝߊ߬ߙߊ߲߬ߛߌ߫ ߟߋ߬ ߦߋ߫ ߡߌ߬ߘߊ߬ߟߌ ߞߊ߲߬߸ ߊ߬ ߓߴߊ߬ ߓߟߏ ߟߐ߬ ߊߟߎ߫ ߝߋ߲߫-ߋ-ߝߋ߲߫ ߠߊ߫߸ ߏ߬ ߓߍ߯ ߘߌ߫ ߡߌ߬ߘߊ߬ ߞߐߚߐ߫߹ ߏ߭ ߘߎ߬ߛߊ߬ߜߍ߬ ߝߌߟߊߣߊ߲߸ ߊ߬ ߝߐ߫ ߘߊ߫ ߘߙߌߛߊ߬ ߞߊ߬ߓߊ ߦߋ߫ ߞߏ߫ ߞߓߊ߬ߞߍ ߏ߬ ߓߘߊ߫ ߡߌ߬ߘߊ߬߷
ߓߊߕߺߍ߫ ߣߝߊ߬ߖߺߌ߫
alt=|left|thumb|309x309px|  ߓߊߕߍ߫ ߣߝߊ߬ߖߌ߫ ߓߊߕߺߍ߫ ߣߝߊ߬ߖߺߺߺߌ߬ ߦߋ߫ ߞߊ߲ߞߺߊ߲߫ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߖߌ߬ߣߍ߬ ߞߊ߲ߓߍ߲ ߞߣߐ߫. ߊ߬ ߣߌ߫ ߞߊ߲ߞߊ߲߫ ߕߍ ߦߋ߫ ߞߎߘߍ߫ ߃߅ ߟߋ߬ ߘߌ߫ ߞߐ߬ߘߎ߮ ߘߐ߫. ߊ߬ ߛߌ߰ߣߍ߲߬ ߡߌߟߏ ߓߊߓߊ ߟߋ߬ ߝߍ߬. ߊ߬ ߛߌ߰ߓߊ߮ ߦߋ߫ ߡߐ߰ ߅. ߃߀߀ ߟߋ߬ ߘߌ߫ ߂߀߁߇ ߖߊ߬ߕߋ߬ߛߎ߬ߓߐ ߝߍ߬. ߓߊߕߍ߫ ߣߝߊ߬ߖߌ߬ ߡߊߟߐ߲ߣߍ߲߫ ߞߏߛߓߍ߫. ߞߺߵߏ߬ ߛߊߓߎ ߞߍ߫ ߊ߬ ߡߊߜߍ߲ ߘߌ߫ ߟߐ߲ߠߌ߲߫ ߢߌߣߌ߲ ߘߐ߫. ߓߊ ߡߐ߰ ߛߌߦߊߡߊ߲߫ ߠߋ߬ ߓߐ߫ ߟߺߴߊ߬ ߟߊߡߌߣߌ߲ ߛߏ ߡߌߛߍ߲߫ ߠߎ߬ ߟߊ߫ ߞߊߕߙߍ߬ߕߍ߫ ߖߡߊ߬ߣߊ߬ ߜߘߍ߫ ߟߎ߫ ߡߊ߬ ߦߏ߫ ߛߙߊ߬ߟߏ߲߬ ߣߌ߫ ߟߊߓߙߌߦߊ߫ ߣߌ߫ ߜߋ߲ߞߐ߰ߖߌ߬ߘߊ ߊ߬ ߣߌ߫.. ...ߞߣߊ߬ ߟߐ߲ߠߌ ߢߌߣߌ߲߫
ߞߊ߬ߙߊ߲߬ ߦߙߐ ߣߺߴߊ߬ ߟߞߊ߬ߙߊ߲߬ߠߌ߬ߠߊ ߟߎ߬ ߕߐ߮
ߒߞߏ߫ ߞߊߙߊ߲ߕߊ: ߒߞߏ߫ ߞߊߙߊ߲ߕߊ߫ ߓߟߋߓߟߋ߫ ߝߌ߬ߟߊ߬ ߦߋ߫ ߣߝߊ߬ߖߌ߬ ߛߏ ߞߣߐ߫. ߝߟߐߡߊ ߦߋ߫ ߞߐ߲ߘߍߟߊ߫ .ߦߋ߲߬ ߞߊ߬ߙߊ߲߬ߡߐ߰ ߞߟߊߓߎߡߊ߫ ߢߐ߲߰ߦߋ߬ߓߊߟߌ ߕߐ߯ ߞߏ߫ ߊ߬ߙߊ߬ߝߊ߲ ߞߐ߲ߘߍ߫. ߊ߬ ߕߐ߬ ߞߋߟߋ߲ ߦߋ߫ ߓߙߋߕߋߟߊ߫ ߸ߊ߬ ߟߞߊ߬ߙߊ߲߬ߠߌ߬ߠߊ߬ ߘߋ߲ߡߌߛߍ߲߫ ߞߟߊߓߎߡߊ ߕߐ߯ ߞߏ߫ ߞߊߛߌߺߡ ߞߓߊ߬.
ߊߙߊߓߎ߫ ߞߊߙߊ߲ߕߊ
ߞߊ߬ߙߊ߲߬ߕߊ߬ ߓߟߋ߬ߓߟߋ߬ߓߊ߬ ߄ ߦߋ߫ ߣߝߊ߬ߖߌ߬ ߛߏ ߞߣߐ߫ ߞߋߟߋ߲ ߦߋ߫ ߞߓߊ߬ߟߺߊ߫ ߸ߊ߬ ߕߐ߬ ߃ ߦߋ߫ ߖߊ߰ߣߍ߬ߟߊ߫.
ߦߋ߲߬ ߟߞߊ߬ߙߊ߲߬ߠߌ߬ߠߊ ߕߐ߯ ߞߏ߫ ߕߊߟߓߌ߫ ߞߓߊ߬ ߸ߓߊߕߍ߫ ߣߝߊ߬ߖߌ߬ ߕߌ߲ߓߌߘߌ߲ߘߓߊ ߢߍߓߊ߯ ߝߌߟߊߣߊ߲ ߠߋ߬ ߝߣߊ߫ ߦߋ߫.
߁߭-ߡߊ߬ߣߊ߲߬ߓߊ߬ߟߺߺߊ߫ :ߦߋ߲߬ ߞߊ߬ߙߊ߲߬ߕߊ ߕߐ߯ ߞߏ߫(ߡߊ߬ߣߊ߲߬ߓߊ߬ߟߺߺߊ߫ ߘߐ߬ߛߊ߬ߙߌ߬ ߞߊ߬ߙߊ߲߬ ߦߋ߬ߟߋ߲߬ ߘߊ).ߊ߬ ߘߏ߲߬ ߦߋ߫ ߞߊ߬ߙߊ߲߬ߕߊ߬ ߞߘߐ߬ߓߊ ߟߋ߬ ߘߌ߫ ߞߏ߲߬ߓߏ߬ ߛߌߦߊߡߊ߲߫ ߓߘߊ߫ ߓߐ߫ ߦߌߟߊ ߡߍ߲. ߊ߬ ߟߞߊ߬ߙߊ߲߬ߠߌ߬ߠߊ߬ ߕߐ߯ ߞߏ߫ ߞߊ߬ߙߊ߲߬ߡߐ߰ ߝߏߘߋ߫ ߓߊ߲߬ߞߊߟߌ߫ ߖߊ߰ߣߍ߫.
߂߲- ߛߊߘߊ߲ߠߺߊ߫ : ߦߋ߲߬ ߞߊ߬ߙߊ߲߬ߘߋ߲ ߞߊ߫ ߛߌߦߊ߫ ߞߏߛߓߍ߫. ߊ߬ ߟߞߊ߬ߙߊ߲߬ߠߌ߬ߠߊ ߕߐ߯ ߞߏ߫ ߓߊ߬ߓߊ߫ ߖߊ߰ߣߍ߫.
߃߲-ߓߊ߲߬ߓߊ߬ߟߺߊ߫ :ߦߋ߲߬ ߞߊ߬ߙߊ߲߬ߡߐ߮ ߕߐ߯ ߞߏ߫ ߥߏ߬ߘߌ߬ߦߊ߬ ߡߊ߯ߘߌ߫ ߖߊ߰ߣߍ߫ ߊ߬ ߦߋ߫ ߣߝߊ߬ߖߌ߬ ߢߍߓߊ߯ ߝߟߐ߫ ߟߋ߬ ߝߣߊ߫ ߘߌ߫.
ߝߊ߬ߙߊ߲߬ߛߌ߬ ߞߊߙߊ߲ߕߊ
ߝߊ߬ߙߊ߲߬ߛߌ߬ ߞߊ߬ߙߊ߲߬ߕߊ߬ ߛߊ߯ߘߊ߫ ߝߟߐ߫ ߓߟߋ߬ߓߟߋ߫ ߝߌ߬ߟߊ߬ ߝߣߊ߫ ߦߋ߫ ߓߊߕߍ߫ ߣߝߊ߬ߖߌ߬ ߛߏ ߞߣߐ߫߸ߞߋߟߋ߲ ߦߋ߫ ߕߟߋ߬ߓߐ ߘߐ߫ (ߒߠߋ߫ ߖߍ߬ߘߍ߫ ߞߊ߬ ߒ ߠߊ߫ ߞߊ߬ߙߊ߲ ߛߊ߯ߘߊ߫ ߝߟߐ ߞߍ߫ ߦߋ߲߬ ߠߋ߬) ߸ߏ߬ ߦߋ߫ ߝߟߐߡߊ ߘߌ߫. ߊ߬ ߞߋߟߋ߲ ߦߋ߫ ߕߟߋ߬ߓߋ ߘߐ߫ ߸ߏ߬ ߦߋ߫ ߝߌߟߊߣߊ߲ ߘߌ߫.ߞߊ߬ ߝߊ߬ߙߊ߲߬ߛߌ-ߊߙߊߓߎ߫ ߕߎ߲߰ ߏ߬ ߟߊ߫ ߞߌߣߌ߲߫ ߝߍ߬ ߣߍ߲ߞߍ߫. ߝߌߟߊ߲ߛߊ߯ߘߊ ߦߋ߫ ߞߐ߬ߘߎ߮ ߘߐ߫. ߏ߬ ߕߐ߯ ߞߏ߫ ߝߌߟߊ߲ߛߊ߯ߘߊ ߡߊ߲ߛߊߡߊ߯ߘߌߞߓߊ߬.
ߓߊߕߍ߫ ߣߝߊ߬ߖߌ߫ ߓߏ߬ߟߏ߲߬ߘߊ ߟߎ߬
ߓߏ߬ߟߏ߲߬ߘߊ߬ ߄ ߠߋ߬ ߓߊߕߍ߫ ߣߝߊ߬ߖߌ߫
ߘߏ߫ ߜߘߍ߫ ߟߎ߫ ߝߟߍ߫
ߓߙߋߕߋߟߊ߫ ،ߛߙߋ߬ߝߎ߬ߟߊ߫ ،ߓߊ߰ߦߐ߬ߟߊ߫ ،ߘߙߊ߬ߡߍ߬ߟߊ߫ ،ߖߥߊߙߟߊ߫ ،ߖߊ߰ߓߌ߬ߟߊ߫ ،ߕߎ߲߬ߞߙߊ߬ߟߊ߫ ،ߝߏߝߣߊߟߊ߫. ߏ߬ ߞߘߐ߫ ߕߍ߫ ߞߏ߫ ߛߌߦߊ߫ ߜߘߍ߫ ߟߎ߫ ߕߴߦߺߋ߲߬ ߦߏ߫ :ߛߌ߬ߣߊ߬ߦߐ ،ߓߊ߯ߙߏ ،ߛߘߌ߬ߓߋ ،ߛߎ߬ߥߊ߬ߙߋ ،ߖߊ߲ߜ߭ߏ ،ߞߋߕߊ ،ߖߊߟߏ ،ߛߝ߭ߊ߬ߣߺߋ ،ߞߎ߬ߟߌߓߊ߬ߟߌ ،ߘߊߓߏ ،ߕߙߊߥߟߋ ،ߛߊ߲ߜ߭ߊߙߺߺߋ ،ߞߊ߬ߡߙߊ ،ߞߙߏ߬ߡߊ ،ߕߎ߬ߙߋ ،ߘߊߎ ،ߊ߬ ߣߌ߫...
ߓߊ߯ߙߺߺߊ
ߞߙߏ߬ߡߊ ߣߌ߫ ߓߊ߰ߦߐ :ߏ߬ ߟߎ߬ ߓߊ߯ߙߊ ߦߋ߫ ߣߎ߬ߡߎ߲߬ߦߊ ߘߌ߫ ،ߞߊ߬ ߘߊ߬ߓߊ ߣߌ߫ ߕߍ߰ߟߊ߲ ߣߌ߫ ߡߎ߬ߙߎ ߣߌ߫ ߥߙߐ߬ߕߐ ߟߎ߬ ߟߊߘߊ߲߫߸ߞߊ߬ ߛߣߍ߬ߞߍ߬ߟߊ߫ ߟߎ߬ ߟߊߝߙߍ߫ ߞߺߵߊ߬ߟߎ߫ ߝߊ߲߬ߞߊߘߏ߲߬. ߊ߬ ߡߛߏ߬ߡߊ߲ ߠߎ߬ ߝߣߊ߫ ߦߋ߫ ߘߊ߰ߟߐ ߞߍ߫ ߟߊ߫ ߞߎ߬ߛߊ߲ߧߊ ߘߝߊߣߍ߲ ߘߐ߫.
ߡߊ߬ߟߌ ߓߌ߬ߟߊ߬ߡߊ ߖߊ߲߬ߖߏ߲ ߠߎ߬( ߓߋ߬ߒ߬ߞߊ߲߬ߠߌ߲߬ ߥߊߟߋ ߟߎ߬)
ߡߊ߬ߟߌ߬ߞߏ ߓߌ߬ߟߊ߬ߡߊ ߕߎ߬ߢߊ:ߌߛߊ߫ ߛߌ߬ߛߋ߫ ߓߟߏ߫ ߸ ߝߊ߬ߙߊ߲߬ߛߌ߫ ߛߌ߰ߓߊ߮
alt=ߡߊ߬ߟߌ߬ߓߊ ߔߊ߬ߔߘߊ |thumb|ߡߊ߬ߟߌ ߔߊ߬߬ߔߘߊ ߝߊ߬ߙߊ߲߬ߛߌ߫ ߕߴߊ߲ ߘߍ߬ߢߐ߲߰ ߢߌߡߊ ߘߌ߫ ߞߎߣߎ߲߬ ߸ ߊ߬ ߕߴߊ߲ ߘߍ߬ߢߐ߲߰ ߢߌߡߊ߫ ߘߌ߫ ߓߌ߬ ߸ ߊ߬ ߞߏ߬ߣߌ߲ ߘߏ߲߬ߣߍ߲߫ ߡߊ߬ߟߌ߬ߘߋ߲߬ߖߎ߮ ߘߏ߫ ߟߎ߫ ߘߐ߫ ߸ ߦߏ߫ ߦߊߘ ߊߜ߭ߊߟߌ߫ ߣߌ߫ ߊߡߊߘߎ߫ ߞߎߝߊ߬ ߣߴߊ߬ߟߎ߫ ߢߐ߲߰ߘߐ߫ ߟߎ߬، ߓߊ ߝߊ߬ߙߊ߲߬ߛߌ߫ ߞߊ߬ ߟߊ߬ߕߍ߰ ߛߓߍ ߘߏ߫ ߕߊ߬ ߡߊ߬ߟߌ߫ ߞߐ߰ߘߎ߯ ߞߊ߲ߡߊ߬ ߞߊ߬ߦߌ߯ ߁߉߅߇ ߡߍ߲ ߘߌ߫ ߘߌ߲߬ߞߌߙߊ ߏ߬ ߕߏ߫ ߊ߬ߟߋ ߕߦߊ ߘߐ߫ ߞߘߊߎ߫ ߦߋ߲߬ ߘߎ߰ߞߘߐ߬ ߣߊ߲ߝߟߏ ߕߣߐ߬ߓߐ߬ ߞߊ߲ߡߊ߬ ߞߊ߬ ߦߌߟߊ ߏ߬ ߕߐ߯ߟߊ߫ ߞߏ߫ "ߞߐ߰ߘߎ߰ ߕߌ߲ߞߎߘߎ߲ ߠߎ߬ ߟߊߘߍ߬ߣߍ߲ ߛߌ߲߬ߝߏ߲߬ߧߊ߬ߟߌ" (ߞ.ߕ.ߟ.ߛ.). ߝߊ߬ߙߊ߲߬ߛߌ߬ߞߊ߲ ߘߐ߫ "ߏߙߑߜ߭ߊߣߌߖ߭ߊߛߌߦߐ߲ ߞߏߡߎ߳ߣ ߘߍ߬ ߙߋߖ߭ߌߦߐ߲ ߛߤߊߙߊߦߍ߲ߣ" (ߏ.ߛߋ. ߍߙ.ߍߛ). ߏ߬ ߟߋ߬ ߞߏߛߐ߲߬ ߘߍ߲ߒߖߘߍߟߊ ߕߊ߬ߣߍ߲ ߸ ߡߏߘߌߓߏ߬ ߞߋߕߊ߬ ߕߌ߲߬ ߦߴߊ߬ ߞߊ߬ߟߊߡߊ߬ ߞߏ߫ ߞߐ߰ߘߎ߯ ߘߎ߰ߞߘߐ߬ߟߊ߫ ߢߊ߯ߛߊ߲ߣߍ߲ߓߊ ߟߋ߬ ߣߊ߲߬ߝߟߏ߬ߡߊ߬ߝߋ߲ ߠߎ߬ ߟߊ߫ ߸ ߞߏ߬ߣߵߊ߬ ߕߎ߲߬ ߕߴߛߋ߫ ߝߟߐ߫ ߟߊ߫ ߦߋ߲߬ ߠߊߓߊ߯ߙߊ߫ ߟߊ߫ ߝߏ߫ ߊ߬ ߦߋ߫ ߛߐ߰߰ ߞߊ߲ߓߍ߲߫ ߞߎߘߊ ߟߌߟߌ߲ ߠߎ߬ ߟߊߖߌ߰ ߟߋ߬ ߡߊ߬ ߡߎߣߎ߲߬ ߞߵߊ߬ ߓߊ߲ߓߊ߲߫ ߞߏߛߓߍ߫ ߞߊ߬ߡߊߛߐ߬ߘߐ߲߬ ߊ߬ ߕߌ߲߬ ߞߊ߬ ߕߌ߰ߞߘߐ ߥߊ߬ߣߌ߲߬ߞߋ ߟߐ߲߫ ߊ߬ ߞߏߢߊ ߘߐ߫ ߕߌ߯ߕߌ߯ ߸ ߞߏ߬ߣߌ߲߬ ߓߊߏ߬ ߊ߬ߟߋ ߝߣߊ߫ ߥߊ߬ߣߌ߲߬ߞߋ ߟߐ߲ߣߍ߲߫ ߕߘߍ߬ ߥߙߎߣߍߦߟߊ߫ ߞߘߐ߫ ߝߊ߲߬ߞߊ߬ߡߊ ߓߟߏ߫ ߡߍ߲ߞߍ߭ ߊ߬ߟߎ߫ ߞߊ߬ ߝߙߍ߬ ߞߍ߫ ߞߵߊ߬ߟߋ ߟߊߗߌߙߏ߲߫ ߞߊ߬ߝߏ߬ ߖߊ߲ߛߏ߲ ߛߐ߲ߞߐߟߐ߲ߧߊ ߘߐ߫ ߝߊߙߌ߲ ߡߎߛߊ߫ ߕߙߊߥߟߋ߫ ߣߴߊ߬ ߘߍ߬ߢߐ߲߮ ߠߎ߬ ߓߟߏ߫ ߸ ߏ߬ ߟߋ߬ ߞߏߛߐ߲߬ ߡߎߛߊ߫ ߕߙߊߥߟߋ߫ ߡߊ߫ ߛߎߛߋ߫ ߡߊ߬ߟߌ ߟߊ߫ ߥߙߎߞߌ ߓߊ߯ߙߊ߫ ߛߌ߫ ߞߍ ߟߊ߫ ߸ ߓߵߊ߬ ߞߵߊ߬ ߟߐ߲߫ ߞߴߏ߬ ߕߍߣߊ߬ ߓߍ߲߬ ߠߴߊ߬ ߟߊ߫ ߗߋߝߊ ߝߊ߬ߙߊ߲߬ߛߌ߫ ߡߊ߬.ߞߊ߲ߕߌ߯ ߞߘߐ ߊߟߌߝߊ߫ ߎߡߊߙߎ߫ ߞߏ߬ߣߊ߬ߙߋ߬ ߝߣߊ߫ ߞߵߊ߬ ߞߍ߫ ߡߎߛߊ߫ ߕߙߊߥߟߋ߫ ߕߊ ߞߍߢߊ ߡߊ߬ ߸ ߏ߬ ߟߋ ߡߊ߬ ߸ ߊ߬ߟߎ߫ ߛߌ߫ ߡߴߊ߬ߟߎ߫ ߖߍ߬ߘߍ ߓߌ߬ߟߊ߫ ߞߐ߰ߘߎ߮ ߘߎ߰ߞߘߐ߬ ߣߊ߲߬ߝߟߏ߬ߞߏ ߢߊߢߌߣߌ߲ ߘߐ߫ ߜߘߍߞߍ߫ ߡߊߞߕߏ߫ ߊ߬ߟߎ߬ ߞߊߣߊ߬ ߓߌ߬ߟߊ߬ ߝߊ߬ߙߊ߲߬ߛߌ߫ ߟߊ߫.
ߊߡߊߘߎ߫ ߕߎ߬ߡߊ߬ߣߌ߲߫ ߕߎ߬ߙߋ߬ ߟߊ߫ ߞߎ߲߬ߠߊ߬ߛߌ߮ ߞߍߕߊ ߓߊ߯ߙߊ ߘߐ߫:
ߤߊ߲߯ ߂߀߀߄ ߺ ߂߀߂߅ ߟߊ߫ ߸ ߝߊߙߌ߲߫ ߊߡߊߘߎ߫ ߕߎ߬ߡߊ߬ߣߌ߲߫ ߕߎ߬ߙߋ߫ ߟߊ߫ ߞߎ߲߬ߠߊ߬ߛߌ߮ ߞߵߊ߬ ߓߟߏߘߏ߲߬ ߦߌߟߊ ߣߌ߲߬ ߓߊ߯ߙߊ ߘߐ߫ ߞߵߊ߬ ߘߐߕߟߊ߫ ߕߊߖߌ߫ ߘߋ߲ߞߓߊ߫ ߂߉ ߘߌ߫ ߸ ߞߊ߬ ߦߌߟߊ ߘߏ߫ ߘߌ߫ ߊߟߌߗ߭ߋߙߌ߫ ߡߊ߬ ߡߊ߬ߝߣߍ߬ߟߌ߬ ߓߟߏߡߊ߬، ߏ߬ ߞߍ ߝߊ߬ߙߊ߲߬ߛߌ߫ ߞߵߊ߬ ߢߊߥߎߣߎ߲ ߟߐ߬ ߊߟߌߗ߭ߋߙߌ߫ ߘߐ߫ ߞߊ߬ ߓߊ߲߫ ߞߵߊ߬ ߝߐ߫ ߊ߬ ߦߋ߫ ߞߴߊ߬ߟߋ ߞߋߟߋ߲߫ ߘߎ߲߬ߘߎ߬ߡߊ ߟߵߏ߬ ߘߌ߫ ߸ ߊߟߌߗ߭ߋߙߌ߫ ߝߣߊ߫ ߞߵߊ߬ ߢߣߊߞߊߟߊ߲߫ ߞߊ߬ ߕߊ߯ ߛߋ߫ ߌߕߊߟߌߞߊ ߟߎ߬ ߟߊ߫ ߞߏߟߊߘߍ ߘߏ߫ ߡߊ߬ ߏ߬ ߕߐ߮ ߞߏ߫ "ߌߣߌ" ߞߵߏ߬ ߛߋ߲߬ߘߏ߲߬ ߕߣߐ߬ߡߊ߬ߢߊ߰ߘߊ ߣߌ߲߬ ߘߐ߫ ߥߟߊߞߏ߫ ߊ߬ߟߋ ߞߊ߫ ߛߋ߲߬ߓߐ߫ ߊ߬ ߘߐ߫ ߸ ߞߏߟߊߘߍ ߏ߬ ߣߊ߬ߣߍ߲ ߸ ߝߊ߬ߙߊ߲߬ߛߌ߫ ߞߵߊ߬ ߖߊ߬ߛߙߋ߬ߡߊ߬ߟߊ߫ ߏ߬ ߝߣߊ߫ ߢߍ߫. ߡߊ߬ߟߌ߫ ߞߎ߲߬ߠߊ߬ߛߌ߮ ߞߊ߬ ߘߏ߫ ߝߣߊ߫ ߝߙߋ߬ ߝߊ߬ߙߊ߲߬ߛߌ߬ ߞߏߟߊߘߍ "ߕߏߕߊߟ" ߡߊ߬، ߏ߬ ߟߋ߬ ߓߍ߲߬ ߘߊ߫ ߣߊߡߎߝߊߕߐ ߟߎ߫ ߘߏ߲߭ ߡߊ߬ ߡߊ߬ߟߌ ߞߣߐ߫ ߡߊ߬ߜߐ߬ߙߐ߲߬ߞߕߐ߬ߟߌ߬ ߓߟߏߡߊ߬ ߸ ߝߊ߬ߙߊ߲߬ߛߌ߬ ߞߏߟߊߘߍ ߏ߬ ߞߵߊ߬ ߟߐ߲߫ ߞߴߊ߬ ߕߍߣߊ߬ ߛߋ߫ ߟߊ߫ ߡߊ߬ߟߌ߫ ߞߐ߰ߘߎ߯ ߕߣߐ߬ߓߐ߫ ߟߴߊ߬ ߣߍߡߊ߬ ߣߊߡߎߝߊߕߐ ߏ߬ ߟߎ߬ ߢߣߊ߫ ߡߍ߲ߞߍ߭ ߝߊ߬ߙߊ߲߬ߛߌ߫ ߝߣߊ߫ ߞߊ߬ ߞߕߊߙߌ߬ ߡߊߞߟߌ߫ ߞߵߏ߬ ߟߎ߫ ߛߋ߲߬ߘߏ߲߬ ߞߏߢߊ ߘߐ߫ ߡߊߞߕߏ߫ ߊ߬ߟߎ߬ ߞߊߣߊ߬ ߓߣߐ߬ ߊ߬ߟߎ߬ ߟߊ߫ ߣߊ߲߬ߝߟߏ߫ ߡߎ߬ߛߞߊ߬ߣߍ߲ ߘߐ߫ ߣߊߡߎ߲ߝߊߕߐ ߟߎ߬ ߓߟߏ߫، ߡߊ߲߬ߘߋ߲߫ ߛߊ߲߬ߘߊ ߦߴߊ߬ ߝߐ߫ ߟߴߏ߬ ߟߋ ߛߎ߮ ߡߊ߬ ߞߏ߫ "ߣߌ߫ ߘߏ߫ ߟߊ߫ ߓߊ߬ ߡߊ߫ ߝߊ߰ ߸ ߘߏ߫ ߟߊ߫ ߣߊ߫ ߕߍ߫ ߘߌߦߊ߫. ߏ߬ ߞߐ߫ ߸ ߡߊ߬ߟߌ߫ ߓߘߍ߬ߓߘߍ߬ߟߌ߬ߟߊ ߟߎ߫ ߖߍ߬ߘߍ ߞߵߊ߬ ߕߐ߭ ߘߐߕߟߴߊ߬ߟߎ߬ ߣߌ߫ ߢߐ߲߮ ߕߍ߫ ߛߌߣߍ߬ߛߊ߫. ߊ߬ ߘߏ߲߬ ߘߋ߲߬ߞߊ߬ ߞߋߟߋ߲ ߘߐߛߏߘߏ߲ߜߊߟߌ (ߞߵߊ߬ ߍߛߔߎߟߊߕߋ߫) ߡߎ߬ߛߊ߬ߞߊ ߦߋ߫ ߓߍ߲߬ ߠߊ߫ ߘߟߊ߫ ߞߋ߲߬ߥߟߎ߫ ߗߡߍ߬ ߣߌ߫ ߓߌߟߏ߯ߟߎ߫ (߁߅߀ .߀߀߀ ߀߀߀) ߟߋ ߡߊ߬ ߸ ߥߊߘߌ ߛߎ߮ ߏ߬ ߛߋ߫ ߕߍ߫ ߊ߲ߠߎ߬ ߟߊ߫ ߓߘߍ߬ߓߘߍ߬ߟߌ߬ߟߊ ߟߎ߬ ߦߋ߫ ߡߍ߲ߞߍ߭ ߸ ߊ߬ߟߎ߬ ߓߍ߯ ߞߵߊ߬ߟߎ߫ ߥߟߌ߬ ߊ߬ߟߎ߫ ߣߌ߬ߦߙߐ߬ߛߓߍ ߟߎ߬ ߘߌ߫ ߞߊ߬ ߥߴߏ߬ ߟߎ߫ ߝߙߋ߬ ߋߙߐߔ ߞߏߟߊߘߍ ߟߎ߫ ߡߊ߬ ߞߵߏ߬ ߥߊߘߌ߫ ߓߌ߬ߟߵߊ߬ߟߎ߫ ߞߎ߲߬ ߞߵߊ߬ߟߎ߫ ߛߌ߰ ߊ߬ߟߎ߬ ߘߊߞߘߎ ߡߊ߬ ߛߌߣߍ߲߬ ߜߘߎ߫ ߸ ߓߊ ߣߴߊ߬ ߡߊ߫ ߢߊ߬ ߞߏ߫ ߝߊ߬ߙߊ߲߬ߛߌ߫ ߘߌߣߊ߬ ߡߊ߬ߟߌ ߓߙߐߕߐ߫ ߊ߬ ߘߎ߰ߞߘߐ߬ ߣߊ߲ߝߟߏ ߞߊ߲ߡߊ߬ ߸ ߊ߬ߟߎ߫ ߞߏ߬ߣߌ߲߬ ߓߘߊ߫ ߓߊ߲߫ ߊ߬ߟߎ߬ ߕߊ ߛߐ߬ߘߐ߲߬ ߠߊ߫ ߞߊ߬ ߓߊ߲߫،ߞߎߡߊ ߏ߬ ߟߊߒߡߊ ߜߍߘߐߕߊ ߦߋ߫ ߡߍ߲ ߘߌ߫: ߟߏ߲ ߺ ߟߏ߲߫ ߸ ߣߊ߲߬ߕߌ߮ ߟߎ߬ ߦߋ߫ ߛߌ߬ߛߍ߬ߘߋ߲߬ߣߍ߲߬ ߝߊ߰ ߟߊ߫ ߦߏ߫ ߣߊ߲߬ߒߕߊ߲ ߠߎ߬ ߖߐ߯ߙߊ߲ߒߕߊ߲ߧߊ ߘߝߊߣߍ߲ ߘߐ߫ ߸ ߘߎ߱ ߟߎ߬ ߝߣߊ߫ ߦߋ߫ ߕߋ߭ ߞߊ߲߬ ߞߊ߬ ߘߋ߲ߣߍ߲ ߠߎ߬ ߣߌ߫ ߡߛߏ߬ ߞߣߐߡߊ ߟߎ߬ ߛߌ߬ߛߍ߬ߣߍ߲߬ ߞߊ߲ߠߊߕߍ߯، ߡߐ߰ ߛߌ߫ ߕߍ߫ ߞߎߡߊ߫ ߡߊ߬ߞߟߐ ߟߎ߬ ߘߐ߫ ߸ ߏ߬ ߞߎ߲߭ ߠߋ߬ ߓߊߏ߬ ߡߌ߬ߙߌ߲߬ߘߌ ߟߋ߬ ߓߘߊ߫ ߖߊ߲߬ߝߊ߬ ߞߣߐߟߊ ߣߌ߫ ߞߐߞߊ߲ߠߊ ߓߍ߯ ߘߐ߫ ߞߋߟߋ߲ߘߌ߫.
ߡߊ߬ߟߌ ߓߘߍ߬ߓߘߍ߬ߟߌ߬ߟߊ ߟߎ߬ ߟߊ߫ ߡߊߙߊ߲ߛߊߟߌ߫ ߝߎߙߎ߲ߞߎߟߌ ߞߎ߲߭:
ߏ߬ ߟߋ ߡߊ߬ ߸ ߌ ߘߌ߫ ߓߘߍ߬ߓߘߍ߬ߟߌ߬ߟߊ ߟߎ߬ ߦߋ߫ ߓߐ߫ ߟߊ߫ ߞߊ߬ ߡߊߙߊ߲ߛߊߟߌ߫ ߝߎߙߎ߲ߞߎߟߌ߫ ߕߊ߯ߡߊ ߟߎ߬ ߞߍ߫ ߸ ߞߏ߬ߣߵߊ߬ߟߎ߬ ߛߌ߫ ߕߍ߫ ߛߎߛߋ߫ ߟߊ߫ ߞߊ߬ ߘߏ߫ ߝߐ߫ ߝߊ߬ߙߊ߲߬ߛߌ߫ ߡߊ߬ ߥߟߊ߫ ߞߊ߬ ߞߎߡߊ߫ ߞߌ߬ߘߊ߬ߟߌ߬ ߞߏ ߞߊ߲߬ ߹߹߹ ߡߊ߲߬ߘߋ߲߫ ߛߊ߲߬ߘߊ ߘߏ߫ ߞߊ߲߫ ߞߏ߫ "ߓߌ߬ߢߍ߬ ߞߟߊ߬ ߢߌ߬ߣߌ߲߬ߠߊ ߖߍ߬ߘߍ ߟߋ߬ ߛߋ߲߭ ߟߊߣߍ߲߫ ߓߌ߬ߢߍ߬ ߞߟߊ ߞߊ߲߬ ߸ ߏ߬ ߦߋߕߐ߫ ߘߌ߬؟؟؟ ߏ߬ ߘߐ߫ ߡߊ߬ߟߌ߫ ߖߎ߮ ߟߐ߲ߣߍ߲߫ ߠߋ߬. ߡߌ߬ߙߌ߲߬ߘߌ ߟߋ߬ ߞߊ߫ ߞߊ߲߫ ߞߵߊ߬ ߛߍ߬ߓߍ ߦߌ߬ߘߴߊ߬ ߛߍ߲ߓߍ ߟߊ߫ ߸ ߓߊ ߡߌ߬ߙߌ߲߬ߘߌ ߟߋ߬ ߞߋߟߋ߲߫ ߘߌ߫ ߛߋ߫ ߡߊ߬ߟߌ߫ ߓߐ߫ ߟߊ߫ ߝߙߞߋߢߊ߫ ߛߎ߮ ߣߌ߲߬ ߘߐ߫.
ߡߊ߬ߟߌ ߞߐ߰ߘߎ߮ ߣߊ߲߬ߝߟߏ ߓߐߖߎ:
ߊߟߎ߫ ߦߴߊ߬ ߡߊߝߍߣߍ߫ ߞߍ߬ ߸ ߞߎ߰ߘߐ߯ ߣߊ߲߬ߝߟߏ߬ߡߊ߬ ߦߌߟߊ ߓߊߖߎ ߟߋ߬ ߞߌ߬ߘߊߟߌ߬ ߘߌ߫ ߸ ߞߍ߬ߟߍ ߝߣߊ߯ ߦߋ߲߬ ߠߋ߬ ߸ ߒ߬ߞߊ߬ ߝߊ߬ߙߊ߲߬ߛߌ߫ ߦߴߊ߬ ߞߊ߲߬ ߞߵߊ߬ ߓߊ߲ߓߊ߲߫ (ߍߡ.ߣߋ.ߟߊ.) ߞߊ߲߬ ߞߎ߲߬ ߞߋߟߋ߲ ߣߌ߲߬ ߠߋ߬ ߟߊ߫: ߊ߬ߟߎ߬ ߦߴߊ߬ ߞߊ߲߬ ߞߵߊ߬ߟߎ߫ ߖߘߍ߬ ߞߍ߫ ߍߡ.ߣߋ.ߟߊ. ߡߞߊߘߊ߲ߠߊ ߣߴߊ߬ ߡߊߞߊ߲ߞߊ߲ߠߊ ߘߌ߫ ߞߊ߬ ߡߊߟߌ ߘߐߕߟߊߞߊ߲ ߞߍ߫߸ ߞߴߊ߬ߟߎ߬ ߦߋ߫ ߞߣߍ ߢߌߣߌ߲ ߞߊ߲߬ ߍߡ.ߣߋ.ߟߊ. ߦߋ߫ ߸ ߞߵߊ߬ ߞߴߏ߬ ߘߐ߫ ߛߊ߫ ߦߏ߫ ߡߊ߬ߟߌ ߟߋ߬ ߞߵߊ߬ ߓߊ߲߬ ߊ߬ ߘߋ߲ ߘߏ߫ ߟߎ߫ ߘߐ߫ ߥߟߴߊ߬ ߓߘߊ߫ ߖߐ߬ߒ߬ߡߊ߬ߦߊ ߤߊߡߊ߲ߕߍ߫ ߛߌߦߊߥߟߏߡߊ ߞߎ߲߬ߟߐ߬ ߞߌ߬ߘߊߟ ߓߙߎ߬ߘߊ߬ߡߍ߬ ߓߐ߲ߛߐ߲ ߠߎ߬ ߟߊ߫ ߸ ߏ߬ ߘߐ߫ ߊ߬ߟߎ ߘߌ߫ ߞߍ߫ ߘߎߢߊ߫ ߢߊߞߘߐ߫ ߦߏ߫ ߕߐ߬ߢߍ߬ߣߍ߲ ߟߊߝߛߊߟߊ ߟߎ߬.
ߝߊ߬ߙߊ߲߬ߛߌ߫ ߖߍ߬ߘߍ ߟߋ߬ ߞߊ߬ ߡߋ߬ߘߋ ߞߍ߫ ߊ߬ߟߎ߬ ߟߊ߫ ߖߡߊ߬ߣߊ߬ ߘߐ߬ߕߟߊ߬ߟߊ ߞߙߐߛߌ ߟߎ߬ ߟߊ߫؟؟؟
ߟߊߒߡߊ߫ ߛߎߘߎ߲߫ ߜߘߍ߫ ߟߋ߬ ߕߎ߲߯ ߣߌ߲߬: ߛߏߣߍ߲ ߘߏ߫ ߦߋ߫ ߞߊ߬ߕߌ߬ ߞߕߐ߫ ߞߏ߫ ߓߊ߬ߞߙߐ߬ߓߊ߬ߓߎ߯ ߸ ߕߊߖߌ߫ ߘߋ߲ߞߊ ߡߍ߲ ߠߎ߫ ߦߋ߫ ߕߋ߲߬ ߣߌ߫ ߒ ߞߵߊ߬ߟߎ߫ ߖߌ߬ߦߊ߬ߓߍ ߦߌ߬ߘߵߊߟߎ߫ ߟߊ߫ ߛߍ߲߫ ߸ ߏ߬ ߞߟߎߞߕߎ߫ (ߓߑߟߐߞ) ߇߲ ߣߌ߫ ߞߟߎߞߕߎ߫ (ߓߑߟߐߞ) ߂߅߲ ߟߋ߬ ߡߊ߬ߟߌ߫ ߓߘߍ߬ߓߘߍ߬ߟߌ߬ߟߊ߫ ߊ߬ߟߌ߫ ߓߊߘߊ߬ߙߊ߫ ߟߋ߬ ߕߊ ߘߌ߫ ߸ ߘߏ߫ ߟߋ߬ ߕߘߍ߬ ߦߴߊ߬ ߞߊ߲߬ ߞߊ߬ ߛߏ߯ߙߋߟߌ (ߝߏߙߊߗ߭ߌ) ߛߋ߲߬ ߊ߬ ߟߊ߫ ߦߌߟߊ ߏ߬ ߘߐ߫ ߦߋ߲߬ ߸ ߞߎ߲߰ߛߎ߲ (ߐߞߛߑߗ߭ߍߣ) ߔߌߦߐߔߌߦߐ ߟߋ߬ ߓߐ߫ ߘߴߏ߬ ߘߋ߲߬ߞߊ ߛߋ߲߬ߕߐ ߘߐ߫ ߸ ߞߎ߲߰ߛߎ߲ %߉߈ ߸ ߏ߬ ߡߊ߫ ߦߋ߫ ߖߡߊ߬ߣߊ߬ ߛߌ߫ ߞߣߐ߫ ߡߎߣߎ߲߬ ߣߌ߫ ߡߊ߬ߟߌ߫ ߞߋߟߋ߲߫ ߕߍ߫ ߸ ߤߊߟߌ߬ ߊ߬ ߓߙߍ߬ߦߊ ߘߊ߲߬ ߖߐ߲ߖߐ߲߫ ߟߐ߲ߣߍ߲߫ ߕߍ߫ ߸ ߒ߬ߞߊ߬ ߏ߬ ߦߋ߫ ߘߊ߫ ߊ߬ߟߌ߫ ߓߊߘߊ߬ߙߊ߫ ߟߊ߫ ߦߌߟߊ ߡߍ߲ ߘߐ߫ ߸ ߊ߬ߟߋ ߞߋߟߋ߲߫ ߘߎ߲߬ߘߎ߲߬ߡߊ ߟߴߏ߬ ߘߌ߫ ߸ ߞߵߊ߬ ߕߘߍ߬ ߘߏ߲߬ ߣߴߏ߬ ߕߘߍ߬ ߓߐ߫ ߟߊ߫ ߝߘߏ߬ߓߊ߬ ߓߟߏߡߊ߬ ߡߊ߬ߟߌ߬ߞߊ ߓߍ߯ ߕߐ߯ ߘߐ߫ ߸ ߡߊ߬ߟߌ߬ߞߊ ߟߎ߬ ߟߊ߫ ߢߐߡߍߛߙߊ ߕߘߍ߬ ߦߋ߫ ߓߍ߲߬ ߠߊ߫ ߕߊߡߊ߲߫ ߁߀ (ߘߙߐߡߍ ߂) ߔߋ߫ ߟߋ߬ ߡߊ߬ ߸ ߞߏ߬ߣߵߏ߬ ߦߋ߫ ߡߐ߰ ߞߋߟߋ߲ ߠߋ߬ ߘߎ߲߬ߘߎ߬ߡߊ߬ߦߊ ߟߊ߫ ߸ ߏ߬ ߓߘߴߏ߬ ߞߍ߫ ߟߋ߬ߡߎ߬ߣߎ߲߬ߓߊ ߘߌ߫ ߞߵߊ߬ ߓߍ߲߬ ߊ߬ ߟߊ߫ ߟߎ ߡߊ߬ ߸ ߡߌ߬ߙߌ߲߬ߘߌ ߦߴߊ߬ ߞߊ߲߬ ߞߊ߬ ߛߊ߬ ߞߐ߲ߞߐ ߣߌ߫ ߖߊ߲߬ߞߊߙߏ ߓߟߏ߫ ߸ ߊ߬ߝߐ߫ ߞߍߞߏߖߎ߯ߦߊ ߘߌ߫ ߕߊ߬ߡߌ߲߬ ߏ߬ ߞߊ߲߬؟ ߸ ߘߎ߲߬ߘߎ߲߬ߡߊ߬ߦߊ߬ ߞߊ߲ߞߋߦߊߖߎ߮ ߣߌ߲߬ ߠߋ߬ ߞߊ߫ ߞߊ߲߫ ߞߊ߬ ߡߊߝߊ߬ߟߋ߲߬ ߝߘߏ߬ߓߦߊ߬ ߞߊ߲ߞߋߦߊ߫ ߛߊߣߌ߲ ߠߊ߫ ߸ ߡߊ߬ߟߌ߫ ߡߌ߬ߙߌ߲߬ߘߌ ߟߋ߬ ߞߊ߫ ߞߊ߲߫ ߞߵߊ߬ ߟߊ߫ ߤߊߞߍ ߛߍ߬ߘߏ߲߬ ߞߍ߫ ߸ ߏ߬ ߘߐ߫ ߊ߲ ߡߊ߲߫ ߞߊ߫ ߞߊ߬ ߕߊ߯ ߕߎ߲ߞߊ߲ ߠߊ߫ ߛߐ߱ߣߊ߬ߝߙߍ߫ ߞߊ߬ ߕߊ߯ ߛߊ߬ ߖߌ ߘߐ߫ ߞߵߊ߬ ߕߘߍ߬ ߛߐ߬ߘߐ߲ ߓߊߖߎ ߓߍ߯ ߦߋ߫ ߒ߬ ߓߘߊ ߘߐ߫ ߸ ߊ߬ ߕߎ߬ߡߊ ߓߘߊ߫ ߛߋ߫ ߡߊ߬ߟߌ߫ ߝߎߣߎ߲ߞߋ ߟߎ߬ ߦߴߊ߬ߟߎ߫ ߢߊ ߡߊߞߊ߬ ߕߋ߲߬ ߛߌߣߍ߲߬. ߝߣߊ߫ ߸ ߞߊ߬ ߞߐ߲߬ ߂߀߁߃ ߞߊ߲ߕߌ߯ ߢߣߊߕߊߟߌ ߢߍ߫ ߡߊ߬ߟߌ߫ ߟߊ߫ ߸ ߥߊ߬ߛߌ߬ߥߙߊ߬ ߞߊߙߏ ߘߐ߫ ߸ ߞߏ߬ߞߏ߫ ߝߊ߬ߙߊ߲߬ߛߌ߫ ߡߊ߬ߞߊ߲߬ߞߊ߲߬ߠߌ ߞߏߕߌ߮ ߕߊ߯ ߘߊ߫ ߍߛߌߔߊߢ ߡߊ߬ߞߊ߲߬ߞߊ߲߬ߠߌ ߞߏߕߌ߮ ߕߘߍ߬ ߸ ߊ߬ߟߎ߫ ߕߊ߬ߡߌ߲߬ ߘߊ߫ ߛߣߋ߬ߜ߭ߊߟߌ ߝߍ߬ ߞߊ߬ ߣߊ߬ ߡߊ߬ߟߌ߫ ߟߊ߫ ߸ ߊ߬ߟߎ߫ ߣߊ߬ߣߍ߲ ߞߊ߬ ߘߟߊ ߞߋ߲߬ߥߟߎ߬ ߓߌߛߓߊ߬ ߣߌ߫ ߟߏ߯ߟߎ߫ (߃߅.߀߀߀߀߀߀߀) ߟߊߓߌ߬ߟߊ߬ ߖߐ߲߬ߞߎ߲ߕߊ߫ ߕߙߊߥߟߋ߫ ߦߋ߫ ߸ ߥߟߊߞߏ߫ ߡߊ߬ߟߌ߫ ߣߊ߲߬ߕߌ߮ ߟߎ߬ ߞߊ߫ ߛߋ߫ ߞߌ߬ߘߊߟ ߕߌ߲߬ߞߎߘߎ߲ ߘߐ߫. ߏ߬ ߘߐ߫ ߊ߬ߟߎ߫ ߞߊ߬ ߕߊߖߌ߫ ߘߋ߲߬ߞߊ ߘߏ߫ ߘߌ߫ ߍߛߑߔߊߢ ߝߣߊ߫ ߡߊ߬. ߏ߬ ߟߋ߬ ߦߴߊ߬ ߦߌ߬ߘߊ߬ ߟߊ߫ ߜߍ ߘߐ߫ ߞߏ߫ ߓߘߍ߬ߓߘߍ߬ߟߌ߬ߟߊ ߟߎ߫ ߟߋ߬ ߞߊ߬ ߡߊ߬ߟߌ߫ ߖߊ߲߬ߝߊ߬ ߸ ߏ߬ ߘߐ߫ ߊ߬ߟߎ߫ ߟߋ߬ ߡߊ߬ߟߌ߫ ߖߎ߮ ߟߎ߬ ߘߌ߫ ߸ ߡߌ߬ߙߌ߲߬ߘߌ ߟߋ߬ ߞߊ߫ ߞߊ߲߫ ߞߵߊ߬ ߢߊ ߟߊߞߊ߬ ߞߵߊ߬ ߕߊ߯ ߛߌߟߊ ߛߎߥߊ߲ߘߌ߫.
ߓߊߞߏ߲ߞߏ߫ ߛߌ߬ߛߋ߬ߟߊ߫
ߓߊߞߏ߲ߞߏ߫ ߛߌ߬ߛߋ߬ߟߊ߫ ߦߋ߫ ߛߌ߬ߛߋ߬ ߛߏ ߟߋ߬ ߘߌ߫ ߡߍ߲ ߛߌ߰ߣߍ߲߬ ߦߋ߫ ߡߌߟߏ ߝߍ߬. ߊ߬ ߦߋ߫ ߓߊߕߍ߫ ߣߝߊ߬ߖߌ߫ ߡߙߊ߬ߘߊ߬ߘߎ߯ߟߊ ߣߌ߫ ߞߊ߲ߞߊ߲߫ ߡߙߊ߬ߓߊ߰ߘߊ߮ ߟߋ߬ ߘߐ߫߸ ߞߊ߲ߞߊ߲߫ ߕߌ߲߬ߞߎߘߎ߲. ߓߊߞߏ߲ߞߏ߫ ߛߌ߬ߛߋ߬ߟߊ߫ ߟߊ߫ ߘߐ߬ߝߐ ߣߌ߫ ߓߊߞߏ߲ߞߏߞߘߐ߫ ߟߊ߫ ߘߐ߬ߝߐ ߣߙߊߣߍ߲߫ ߦߋ߫ ߢߐ߲߮ߠߊ߫ ߟߋ߬ ߝߘߊߢߊ߫ ߝߣߊ߫ ߕߴߊ߬ߟߎ߬ ߟߊ߫. ߘߊ߲߭ ߦߋ߫ ߓߊߞߏ߲ߞߏ߫ ߛߌ߬ߛߋ߬ߟߊ߫ ߣߌ߫ ߓߊߕߍ߫ ߣߝߊ߬ߖߌ߫ ߕߍ߫ ߥߙߏ߬ߘߎ߮ ߘߐ߫ ߞߎߘߍ߫ ߆߸ ߛߏ߬ߦߌ߬ߟߊ߬ ߕߍ߫ ߞߐ߬ߘߎ߮ ߘߐ߫ ߞߎߘߍ߫ ߅ ߟߊ߫߸ ߜߍ߲߬ߛߏ߬ ߕߍ߫ ߕߟߋ߬ߓߐ ߞߐ߬ߘߎ߮ ߘߐ߫߸ ߘߎ߰ߕߌ߬ߟߊ߬ߓߊ߫ ߕߍ߫ ߞߐ߬ߘߎ߮ ߕߟߋ߬ߓߋ ߘߐ߫߸ ߊ߬ ߣߌ߫ ߝߍ߬ߛߍ߫ ߕߍ߫ ߕߟߋ߬ߓߋ ߘߐ߫. ߛߌ߫ ߛߌߦߊߡߊ߲߫ ߠߎ߫ ߦߴߊ߬ ߛߏ ߞߣߐ߫߸ ߒ߬ߞߊ߬ ߛߏ ߛߌ߰ߓߊ߮ ߦߋ߫ ߛߌ߬ߛߋ ߟߎ߬ ߣߌ߫ ߝߏߝߣߊ ߟߎ߬ ߟߋ߬ ߘߌ߫.
ߝߐߓߏߟߏ߲ߟߐ߲ߘߐߦߊ
ߓߊߞߏ߲ߞߏ߫ ߞߘߐ ߟߋ߬ ߦߋ߫ ߓߊ ߞߏ߲߬ߞߏ߲ ߘߌ߫߸ ߡߍ߲ ߞߘߐ ߘߏ߫ ߦߋ߫ ߓߊ ߞߍ߲߬ߞߍ߲߸ ߓߊ߫ ߘߊ ߘߌ߫߸ ߊ߬ ߣߌ߫ ߓߊߝߍ߬ ߟߎ߫ ߘߌ߫. ߛߌ߬ߛߋ߬ߟߊ߫ ߞߘߐ ߟߋ߬ ߞߏ߫ ߛߌ߬ߛߋ ߟߎ߬ ߟߊ߫ ߓߊߞߏ߲ߞߏ߫. ߓߊߞߏ߲ߞߏ߫ ߛߌ߬ߛߋ߬ߟߊ߫ ߕߐ߯ ߕߘߍ߬ ߦߋ߫ ߟߋ߬ ߞߏ߫ ߓߊߞߏ߲ߞߏ߫ ߞߎߘߊ߫߸ ߓߴߊ߬ߟߎ߬ ߟߊ߫ ߛߏ ߓߐߣߍ߲߫ ߦߋ߫ ߓߊߞߏ߲ߞߏ߫ ߞߘߐ߬ߡߊ߲ ߠߋ߬ ߘߐ߫. ߏ߬ ߟߋ ߣߊ߬ ߘߊ߫ ߦߟߍ߬ߡߊ߲߬ ߞߐ ߟߊ߫ ߞߵߊ߬ ߞߍ߫ ߓߊߞߏ߲ߞߏ߫ ߛߌ߬ߛߋ߬ߟߊ߫ ߘߌ߫. ߤߊߟߌ߬ ߓߌ߬ ߓߊߞߏ߲ߞߏ߫ ߞߎߘߊ ߏ߬ ߟߋ ߛߓߍߣߍ߲߫ ߦߋ߫ ߜ߭ߎߜ߭ߎߟ ߡߊߔ ߞߊ߲߬.
ߘߐ߬ߝߐ
ߓߊߞߏ߲ߞߏ߫ ߛߌ߬ߛߋ߬ߟߊ߫ ߥߟߌ߬ ߘߊ߫ ߓߊߞߏ߲ߞߏߞߘߐ߫ ߟߋ߬ ߞߊ߬ ߣߵߊ߬ߟߎ߫ ߛߌ߰ ߣߎ߰ߙߊ߲߬ߓߊ߫ (ߘߊ߬ߟߊ) ߞߊ߲ ߠߊ߫ ߡߌߟߏ ߝߍ߬. ߛߏ߫ ߝߌ߬ߟߊ ߢߌ߲߬ ߠߎ߬ ߟߊ߫ ߘߐ߬ߝߐ ߘߌ߫ ߢߊߝߐ߫ ߓߊߞߏ߲ߞߏߞߘߐ߫ ߘߐ߬ߝߐ ߘߐ߫. ߊ߬ߟߎ߫ ߣߊ߬ߕߐ ߞߍߣߍ߲߸ ߊ߬ߟߎ߬ ߣߌ߫ ߓߊߞߏ߲ߞߏߞߘߐ߫ ߝߏߝߣߊ ߘߏ߫ ߟߎ߫ ߣߊ߬ ߘߊ߫ ߢߐ߲߮ߝߍ߬ ߞߋߟߋ߲ߘߌ߫. ߊ߬ߟߎ߬ ߟߊ߫ ߛߌ߱ ߞߎ߲߬ߝߟߐ ߘߐ߫߸ ߛߏߕߌ߯ߦߊ ߕߘߍ߬ ߦߋ߫ ߕߙߎߕߙߎ߫ ߟߴߊ߬ߟߎ߫ ߛߌ߰ ߝߌ߬ߟߊ ߓߍ߯ ߢߍ߫ ߖߐ߲߫߹ ߒ߬ߞߊ߬ ߞߐ ߟߊ߫߸ ߝߏߝߣߊ ߟߎ߬ ߘߌ߬ߢߍ߬ ߘߊ߫ ߛߏߕߌ߯ߦߊ ߘߐ߫ ߛߌ߬ߛߋ ߟߎ߬ ߦߋ߫ ߞߊ߬ ߓߍ߲߬ ߢߐ߲߯ ߓߎߢߊ ߡߊ߬. thumb|ߘߟߊ߬ߡߐ߲߬ߠߊ ߟߎ߬ ߦߋ߫ ߣߎ߰ߙߊ߲߬ߓߊ߫ ߡߐ߲ ߞߊ߲߬ ߓߊߞߏ߲ߞߏ߫ ߛߌ߬ߛߋ߬ߟߊ߫
ߣߊߡߎ߲ ߣߌ߫ ߟߐ߲ߠߌ߲ߦߊ ߟߎ߫
ߓߊߞߏ߲ߞߏ߫ ߛߌ߬ߛߋ߬ߟߊ߫ ߦߋ߫ ߣߊߡߎ߲߫ ߞߋߟߋ߲߫ ߠߋ߬ ߞߊ߲߬߸ ߣߊߡߎ߲߫ ߞߋߟߋ߲ ߏ߬ ߦߋ߫ ߖߘߍ߬ߞߟߏ߬ߦߊ ߟߋ߬ ߘߌ߫߸ ߒ߬ߞߊ߬ ߕߎ߬ߡߊ߬ߘߐ߫ ߡߐ߰ ߞߋߟߋ߲ߞߋߟߋ߲ ߘߏ߫ ߟߎ߫ ߝߣߊ߫ ߘߌ߫ ߞߍ߫ ߛߏ߯ߡߦߊ ߓߟߏߦߊ߫ ߟߊ߫ ߘߏ߲߰ߘߐ߬ߓߟߏߡߊ߬. ߊ߬ ߟߐ߲ߣߌ߲ߦߊ ߓߎ߲ߓߎ߲ߣߍ߲߫ ߦߋ߫ ߘߟߊ߬ߡߐ߲ ߢߊ߰ߢߊ߮ ߟߎ߬ ߟߋ߬ ߡߊ߬. ߘߊ߬ߟߊ߫ ߛߊ߬ߓߊ߫ ߟߋ߬ ߦߋ߫ ߦߋ߲߬: ߣߎ߰ߙߊ߲߬ߓߊ߫߸ ߦߟߍ߫߸ ߊ߬ ߣߌ߫ ߞߎ߬ߥߌ߬, ߒ߬ߞߊ߬ ߣߎ߰ߙߊ߲߬ߓߊ߫ ߟߋ߬ ߢߊ߰ߢߊ߮ ߦߋ߫ ߞߍ߫ ߟߊ߫߸ ߊ߬ ߦߋ߫ ߡߐ߲߫ ߠߊ߫ ߞߏ߲ߞߏߘߌ߬ߓߌ ߟߙߓߊ߲ ߠߊ߫ ߛߐ߲߬߸ ߖߍ߮ ߦߋ߫ ߡߌ߬ߣߊ߬ ߟߴߊ߬ ߘߐ߫ ߞߏߛߓߍ߫. ߕߏߟߏ߲ ߛߎ߯ ߛߌߦߊߡߊ߲߫ ߠߎ߫ ߦߋ߫ ߞߍ߫ ߟߴߊ߬ ߡߐ߲ ߝߍ߬. ߡߊߡߦߊ ߣߌ߫ ߘߎ߬ߣߎ߲߬ߝߐ ߣߴߊ߬ ߢߐ߲߰ߘߐ ߟߎ߬, ߞߏ߬ߣߌ߲߬ ߘߌ߯ߣߊߝߊߕߐ ߟߎ߬ ߣߌ߫ ߞߊ߬ߞߎ߬ߘߊ߬ߦߊ ߓߘߴߊ߬ ߕߏߟߏ߲ ߞߐ ߞߍ߫ ߢߎߡߍߖߋߟߌ߫ ߕߏߟߏ߲ ߠߎ߬ ߘߌ߫. ߛߌߟߊߛߊ߯ ߕߏߟߏ߲ ߠߎ߬ ߦߋ߫ ߞߍ߫ ߟߊ߫ ߊ߬ ߣߌ߫ ߘߏ߫ ߜߘߍ߫ ߟߎ߫.
ߡߊ߬ߞߐ߬ߙߐ߲߬ߞߐ߬ߙߐ߲߲߬ߠߌ߲
ߓߊߞߏ߲ߞߏ߫ ߛߌ߬ߛߋ߬ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߓߌ߲ߓߌ߲ߣߍ߲߫ ߦߋ߫ ߛߍ߬ߣߍ ߣߌ߫ ߓߌߦߊ߲ߡߙߊ ߟߋ߬ ߡߊ߬. ߊ߬ߟߎ߬ ߦߋ߫ ߛߎ߬ߡߊ߲ ߛߎ߯ߦߊ ߢߌ߲߬ ߠߎ߫ ߛߣߍ߬ ߟߊ߫: ߡߊ߬ߟߏ߸ ߞߊ߬ߓߊ߸ ߞߋ߲߬ߘߋ߸ ߕߌ߬ߦߊ߸ ߊ߬ ߣߌ߫ ߛߐ߬ߛߐ ߣߴߊ߬ ߢߐ߲߰ߘߐ ߟߎ߬. ߊ߬ߟߎ߬ ߦߋ߫ ߣߊߞߐ߫ ߛߣߍ ߝߣߊ߫ ߞߍ߫ ߟߊ߫: ߖߊ߬ߓߊ߸ ߜߎ߬ߛߎ߲߸ ߝߏ߬ߙߏ߬ߕߏ߸ ߜߊ߲߸ ߊ߬ ߣߌ߫. ߓߌߦߊ߲ߡߙߊ ߞߎ߲߭ ߠߊ߫: ߡߌ߬ߛߌ߸ ߛߊ߱߸ ߓߊ߭߸ ߛߌ߬ߛߍ߸ ߊ߬ ߣߌ߫ ߡߊ߲߬ߛߊ߬ߓߌߘߌ߲.
ߡߐ߰ߘߐ߬ߜߍ ߟߎ߬
ߒ ߡߊ߫ ߓߊ߲߫ ߏ߬ ߟߎ߬ ߡߊߟߐ߲߫ ߠߊ߫ ߡߎߣߎ߲߬: ߡߊ߬ߘߌ߬ߜߍ ߛߌ߬ߛߋ߸ ߏ߬ ߕߘߍ߬ ߦߋ߫ ߖߎ߬ߟߊ߬ ߤߊߞߟߌߡߊ ߟߋ߬ ߘߌ߫ ߡߍ߲ ߞߢߊ߬ߞߏ ߕߎ߲߬ ߡߊ߲ߛߌߦߊ߫ ߖߌ߬ߣߍ߫߸ ߞߵߊ߬ ߕߊ߬ ߛߋߞߎ߬ ߕߎ߬ߙߋ ߕߋ߬ߟߋ ߡߊ߬ ߤߊ߲߯ ߊ߬ ߛߊ߬ ߘߊ߫߸ ߊ߬ ߞߊ߬ ߞߏ߫ ߛߌߦߊߡߊ߲߫ ߢߊ߬ ߓߊߞߏ߲ߞߏ߫ ߡߊ߬. ߦߌߟߡߊ:ߘߐ߬ߝߐ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߫ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߊߝߙߌߞߌ߬
ߡߊ߬ߘߌ߬ߣߊ߫
ߊ߬ߟߋ ߟߋ߬ ߡߊ߬ߘߌ߬ߣߊ߫ ߕߌ߲߬ߞߎߘߎ߲ ߞߎߓߋߘߊ ߘߌ߫، ߊ߬ ߦߋ߫ ߤߌ߬ߖߊ߯ߖ߭ߌ߫ ߦߙߐ ߟߋ߬ ߘߌ߫ ߘߝߐ߬ ߓߟߏߡߊ߬، ߕߋ߲߬ߕߋ߲߬ ߊ߬ ߦߋ߫ ߛߎ߰ߘߎ߬ߟߊ߫ ߖߡߊߣߊ ߕߟߋ߬ߓߋ ߟߋ߬ ߘߐ߫، ߊ߬ ߣߌ߫ ߡߞߊ߫ ߕߍ߫ ߦߋ߫ ߞߎߘߍ߫ ߝߘߎ߬ߓߍ߲ ߄߀߀ ߠߋ߬ ߘߌ߫ ߞߐ߰ߘߎ߯ߕߟߋ߬ߓߐ ߘߐ߫، ߊ߬ ߣߌ߫ ߓߊߥߎߟߋ߲ ߕߍ߫ ߦߋ߫ ߞߎߘߍ߫ ߝߘߎ߬ߓߍ߲ ߁߅߀ ߟߋ߬ ߘߌ߫ ߕߟߋ߬ߓߐ ߘߐ߫، ߘߊ߲ߞߊ߲ ߡߍ߲ ߛߎ߬ߘߎ߲߬ߡߊ߲߫ ߊ߬ ߟߊ߫ ߏ߬ ߟߋ ߦߊ߲ߓߎߺߊ߳ߺߎ ߘߊ߲ߞߊ߲ ߘߌ߫߸ ߡߍ߲ ߏ߬ ߦߴߊ߬ ߕߟߋ߬ߓߋߥߟߏ߬ߘߎ߮ ߟߋ߬ ߘߐ߫، ߊ߬ ߣߴߏ߬ ߕߍ߫ ߦߋ߫ ߞߎߘߍ߫ ߂߂߀ ߠߋ߬ ߘߌ߫، ߡߊ߬ߘߌ߬ߣߊ߫ ߝߊ߲߬ߝߘߊ ߦߋ߫ ߞߎߘߍ߫ ߝߘߎ߬ߓߍ߲ ߅߈߉ ߟߋ߬ ߘߌ߫، ߞߎߘߍ߫ ߝߘߎ߬ߓߍ߲ ߉߉ ߦߴߏ߬ ߘߐ߫ ߸ ߏ߬ ߦߋ߫ ߛߌ߰ߘߌߦߊ ߟߋ߬ ߘߌ߫، ߊ߬ ߕߐ߭ ߛߊ߫ ߸ ߏ߬ ߕߍ߫ ߛߌ߰ߘߌ߬ߦߊ߬ ߘߌ߫، ߏ߬ ߦߋ߫ ߞߎ߬ߙߎ ߣߌ߫ ߝߊ߬ߙߊ ( ߟߍ = ߞߐ߬ߘߊ) ߣߌ߫ ߘߡߊߖߌ߮ ߣߌ߫ ߖߌߝߏߘߏ߲ ߣߌ߫ ߞߌ߬ߢߍ߬ߞߏ߲ߞߏ، ߊ߬ ߣߌ߫ ߘߏ ߜߘߍ߫ ߟߎ߬ ߸ ߏ߬ ߟߎ߫ ߦߋ߫ ߛߣߍ߬ߞߍ߬ ߘߌߦߊ ߣߌ߫ ߛߊ߬ߙߌ߬ߟߏ ߣߌ߫ ߕߊ߬ߡߌ߲߬ ߛߌߟߊ ߟߎ߫ ߟߋ߬ ߘߌ߫. ߦߌߟߡߊ:ߘߎ߰ߡߊ߬ߛߓߍ
ߞߊ߲ߜߍ
ߞߊ߲ߜߍ ߦߋ߫ ߞߊ߲ ߛߓߍߟߌ ߞߎ߬ߙߎ߲߬ߘߎ ߟߎ߬ ߦߌ߬ߘߊ߬ߟߊ߲ ߠߋ߬ ߘߌ߫ ߸ߝߏ߫ ߓߍ߯ ߘߴߛߋ߫ ߢߐ߲߮ ߢߊߦߋ߫ ߟߊ߫ ߞߎ߬ߙߎ߲߬ߘߎ ߡߍ߲ ߞߣߐ߫ ߛߓߍߟߌ߫ ߓߟߏ ߡߊ߬ ߸ߓߊߏ߬ ߞߊ߲ ߓߍ߯ ߣߴߊ߬ ߞߎ߬ߙߎ߲߬ߘߎ ߟߋ߬߸ߊ߬ ߞߎ߬ߙߎ߲߬ߘߎ ߏ߬ ߢߊߦߋ ߟߋ߬ ߞߊ߲ ߛߓߍߟߌ ߟߐ߲߫ ߣߐ߰ߦߊ߬ ߟߊ߫ ߸ߞߊ߬ ߞߊ߬ߝߊߟߎ߬ ߟߊߘߊ߲߫ ߞߊ߲ߜߍ ߏ߬ ߢߊߝߐ ߞߊ߲ߡߊ߬߸ ߞߊ߬ߝߊ ߏ߬ ߟߎ߬ ߟߋ߬ ߞߊ߲ ߜߍ߫ ߟߊ߫ ߔߋߚߋ߫߸ߞߵߊ߬ ߓߎ߬ߘߎ߲ ߓߍ߯ ߓߐ߫ ߊ߬ ߘߐ߫ ߞߊ߬ ߞߊ߲ ߟߐ߲ ߣߐ߰ߦߊ߬ ߕߐߟߍ߫ ߸ߞߊ߲ ߞߎ߬ߙߎ߲߬ߘߎ߬ ߟߊߘߍ߬ߣߍ߲ ߏ߬ ߟߎ߬ ߥߋ߯ߟߋ߫ ߟߊ߫ ߞߏ߫ ߞߊ߲ߜߍ ߸ߡߊ߲߬ߘߋ߲ ߒߞߏߝߐߟߊ ߏ߬ ߟߎ߬ ߕߊ ߢߊߢߌߣߌ߲ߣߍ߲߫  ߟߐ߲ߞߏߕߌ߮ ߝߏߘߋ߫ ߛߟߏ߬ߡߣߊ߫ ߞߊ߲ߕߍ߫ ߓߟߏ߫ ߸ ߊ߬ ߦߋ߫ ߘߊ߫ ߞߏ߫ ߊ߲ ߠߊ߫ ߞߊ߲ ߞߎߡߊߘߋ߲ ߓߍ߯ ߟߊߘߍ߬ߣߍ߲ ߦߋ߫ ߛߎ߯ ߁߀ ߢߌ߲߬ ߠߎ߫ ߟߋ߬ ߘߌ߫
ߦߌߟߡߊ:ߞߊ߲ߜߍߦ ߦߌߟߡߊ:ߒߞߏ ߞߊ߲ߜߍ ߞߎߡߊߘߋ߲ ߠߎ߬
ߞߡߐ߬ߟߊ߬ ߞߎߘߊ߫
ߞߡߐ߬ߟߊ߬ ߞߎߘߊ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߞߙߎ߬ߛߊ߫ ߡߙߊ߬ߓߊ߰ߘߊ߮ ߘߐ߫ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߡߊߦߑߞߍߟ ߍߝ߭ߊߛߐߣ
ߊ߬ ߛߐ߬ߘߐ߲߬ ߘߊ߫ ߓߌ߲ߠߊߥߎߟߋ߲ ߉ ߸ ߁߉߆߃ ߠߋ߬ ߟߊ߫ ߸ ߊ߬ ߦߋ߫ ߊߡߋߙߌߞߌ߫ ߌߙߌߟߊ߲ߘߌߞߊ ߟߋ߬ ߘߌ߫ ߸ߊ߬  ߦߋ߫ ߞߊ߲߫ ߟߐ߲ߠߊ ߸ ߛߓߍߛߎ߲߫ ߘߏߝߙߍߕߍߦߟߊ ߸ ߛߓߍߛߋ߲߫ ߡߊߗߋ߲߰ߓߊ ߊ߬ ߣߌ߫ ߟߊ߬ߖߍ߲߬ߛߋ߲߬ߠߌ߲߬ߠߊ ߟߋ߬ ߝߣߊ߫ ߘߌ߫. ߊ߬ ߦߋ߫ ߟߊ߬ߖߍ߲߬ߛߋ߲߬ߠߌ߲߬ߓߏ߲߫ ߕߌ߮ ߟߋ߬ ߘߌ߫ ߡߍ߲ ߕߐ߯ ߞߏ߫ ߍߝ߭ߊߕߊߦߑߔ ߸ ߊ߬ ߓߘߊ߫ ߞߝߊ߬ ߛߌߦߊߡߊ߲߫ ߠߊߖߍ߲ߛߍ߲߫ ߦߙߐ ߡߍ߲ ߞߊ߬ߦߌ߯ ߂߀߀߆ ߟߊ߫. ߊ߬ ߟߐ߲ߕߊ߫ ߘߊߞߎ߲ ߖߍ߬ߘߍߖߍ߬ߘߍ ߦߋ߫ ߖߊ߯ߓߊ ߛߓߍߟߌ߫ ߛߎ߮ ߕߌߙߌ߲ ߠߋ߬ ߘߌ߫ ߸ ߊ߬ ߜߋ߲ߜߋ߲߫ ߞߴߊ߬ߟߎ߬ ߟߊ߫ ߕߟߋ߬ߓߊ߰ߦߊ߫ ߊ߬ ߣߌ߫ ߘߐߝߙߍߕߍߦߊ߫. ߂߀߀߃ ߟߊ߫ ߸ ߙߌ߯ߞ ߍߡߑߛߌߜ߭ߏߥߊߣ ߞߴߊ߬ ߦߌ߬ߘߊ߬ ߞߏ߫ ߊ߬ ߟߋ߫ ߟߋ߬ ߦߋ߫ ߘߎߢߊ߫ ߓߍ߯ ߘߐ߫ ߥߊ߬ߣߊ ߟߎ߬ ߝߟߐ ߘߌ߫ ߞߊ߬ ߓߍ߲߬ ߛߓߍߛߎ߲߫ ߠߎ߬ ߟߊ߫ ߘߐߝߙߍߕߍߟߌ ߡߊ߬ ߸ ߞߊ߬ߡߊߛߐ߬ߘߐ߲ ߊ߬ ߟߊ߫ ߓߊ߯ߙߊ߫ ߘߐ߬ߜߍ ߡߊ߬ ߖߊ߯ߓߊ ߛߓߍߛߎ߲߫ ߓߐߣߍ߲ߢߐ߲߰ߡߊ ߛߌߦߊߡߊ߲߫ ߠߊߕߍ߬ߘߍ ߘߐߝߙߍߕߍߦߊߟߌ ߘߐ߫ ﴿ ߖߊ߯ߓߊ ߛߓߍߛߎ߲ ߦߌ߬ߘߊ߬ߟߌ ﴾. ߞߊ߬ߦߌ߯ ߁߉߉߃ ߸ ߊ߬ ߓߘߊ߫ ߟߊ߬ߘߏ߲߬ߠߌ߬ ߛߓߍ ߗߍ߬ߡߍ߫ ߝߌ߬ߟߊ߬ ߣߌ߫ ߛߊ߲ߘߐ߫ ߛߓߍ߫ ߛߓߍߛߎ߲ ߠߎ߬ ߟߊߘߏ߲߭ ߘߐ߫ ߘߐߝߙߍߕߍߟߌ ߘߐ߫ ߎ߳ߣߌߞߐߘߎ߬ ߟߊ߫ ߸ ߏ߬ ߡߍ߲ ߓߘߊ߫ ߞߍ߫ ߛߊߓߎ߫ ߘߌ߫ ߞߊ߬ ߕߐ߰ߡߊ߬ߛߙߋ߬ ߓߌߟߊߞߊ߫ ߝߙߊ߬ ﴿ߌߖ߭ߏ / ߁߀߆߄߆﴾ ߞߊ߲߬
ߢߣߊߡߦߊ
ߡߊߦߑߞߍߟ ߍߝ߭ߊߛߐߣ ߡߏߦߌ߫ ߘߊ߫ ߣߏߙߌߛߑߕߊߥߣ ߛߏ ߟߋ߬ ߟߊ߫ ߔߍ߲ߛߌߟߑߝ߭ߊߣߌߦߊ߫ ߘߐ߫ ߸ ߊ߬ ߛߐ߬ߘߐ߲ ߛߊ߲߬ ߁߂ ߊ߬ ߥߊ߯ ߘߊ߫ ߕߎߞߑߛߐߣ ߊߙߌߖ߭ߏߣߊ߫. ߖߐߣ ߙߏߣߊߟߘ ߙߌߦߏߟ ߕߐߟߑߞߌߣߖ.ߙ.ߙ. ߕߐߟߑߞߌߣ) ߟߊ߫ ߞߝߊ߬ ߛߓߍߣߍ߲ ߠߎ߬ ߘߌߦߊ ߊ߬ ߦߋ߫ ߛߊߓߎ߫ ߟߊ ߫߸  ߏ߬  ߞߴߊ߬ ߟߐ߬ ߊ߲ߜ߭ߌ߬ߟߋ߬ ߞߊ߲߬ ߞߘߐ ߞߊ߬ߙߊ߲ ߠߊ߫ ߊ߬ ߣߌ߫ )ߖߍߙߑߡߊߣߌ߫ ߞߊ߲ ߠߎ߬ ߸ ߁߉߈߅ ߊߙߌߖ߭ߏߣߊ߫ ߖߊ߯ߓߘߊ ߟߊ߫ ߸ ߊ߬ ߞߊ߬ ߝߊ߬ߙߊ߲߬ߛߌ߬ ߸ ߛߌߔߊ߬ߣߌ߬߸ ߣߌ߫ ߊߟߌߡߊ߲߫ ߞߊ߲ ߠߎ߬ ߓߍ߯ ߞߊ߬ߙߊ߲߬ ߞߏ߲ߓߏߦߊ ߞߊߡߊ߲ ߘߐ߫. ߏ߬ ߞߐ߫ ߸ ߁߉߈߈ ߠߊ߫ ߊ߬ ߞߊ߬ ߘߌ߯ߣߊ ߟߎ߬ ߘߐ߬ߝߐ ߣߌ߫ ߋߙߐߔߎ߫ ߞߊ߲߫ ߠߎ߬ ߟߐ߲ߘߐߦߊ ߝߣߊ߫ ߓߊߓߋ߬ ߞߊߟߌߝߐߣߌߦߊ߫ ߖߊ߯ߓߘߊ ߟߊ߫ ߟߐߛߊ߲ߖ߭ߋߟߍߛ. ߁߉߈߉ ߟߊ߫ ߸ ߞߊ߬ߙߊ߲߬ߝߊ ߡߍ߲ ߦߋ߫ ߞߟߌ߫ ߞߏ߫ ߞߏ߲ߓߏ߫  ߡߊߙߌߖߊ߫ ߖߌߡߑߓߎߕߊߛ ߞߴߊ߬ ߟߐ߬  ߓߊߛߑߞߌߞߊ ߟߎ߬ ߟߊ߫ ߛߌߙߌ߲ ߘߏ߫ ߘߐߞߊ߬ߙߊ߲ ߠߊ߫ ߟߊ߬ߘߍ ߘߏ߫ ߛߋ߲߭ߝߍ߬ ߌߙߌߟߊ߲ߘߌ߬ ߸ ߏ߬ ߟߋ߫ ߞߐ߫ ߌߞߘߐ߫ ߸ ߊ߬ ߥߊ߫ ߘߊ߫ ߘߎߓߑߟߌ߲߫ ߞߊ߬ߙߊ߲߬ ߓߟߏ ߡߊ߫ ߸  ߝߎߟߑߓߙߊߦߑߕ  ߓߊ߲߬ߘߊ߬ߡߌߘߊ  ߞߣߐߡߊ߬ ߁߉߉߁ ߠߊ߫. ߂߀߀߀ ߟߊ߫ ߸ ߊ߬ ߞߊ߬ ߌߙߌߟߊ߲ߘߌ߬ ߝߊ߬ߛߏ߬ߦߊ߬ ߛߓߍ ߛߐ߬ߘߐ߲߬ ߞߊ߬ ߊߡߋߙߌߞߌ߬ ߝߣߊ߫ ߕߊ ߕߴߊ߬ ߓߟߏ߫ ߸ ߊ߬ ߦߋ߫ ߛߌ߱ ߘߐ߫ ߕߋ߲߬ߕߋ߲߫ ߔߐ߯ߕ ߟߊߏߌߛ.
ߓߊ߯ߙߊ ߟߎ߬
ߡߊߦߑߞߍߟ ߍߝ߭ߊߛߐߣ ߦߋ߫ ߡߊ߲߬ߕߏ߲߬ ߞߊ߲ ߡߌߛߍ߲ ߠߎ߫ ߞߐߡߊߓߌ߲ߓߌ߲߫ ߠߊ߫ ߖߍ߬ߘߍߖߍ߬ߘߍ ߟߋ߬ ߘߌ߫ ߸ ߞߊߕߘߍ߬ ߊ߬ߟߎ߬ ߘߐߝߙߍߕߍߟߌ ߣߌ߫ ߡߊ߲߬ߕߏ߲߬ߕߍ߬ߦߊ  ߞߏ ߓߊ߯ߙߊ ߟߎ߬ ߡߊ߬ ߸ ߊ߬ ߞߊ߬ ߡߊ߬ߜߍ߲߬ߠߌ߬ ߛߌߦߊߡߊ߲߫ ߠߋ߬ ߞߍ߫ ߛߓߍߛߎ߲ ߠߎ߫ ߘߐߝߙߍߕߍߦߊ ߘߐ߫ ߎ߳ߣߌߞߐߘ ߟߊ߫߸ ߒߞߏ ߦߋ߫ ߏ߬ ߟߊߒߡߊ ߘߏ߫ ߟߋ߬ ߘߌ߫. ߂߀߀߀ ߟߊ߫ ߸ ߓߎߟߑߘߐߜ߭  ߞߐ߲ߘߐ߲ ߘߌ߫ ߘߴߊ߬ ߡߊ߬ ߞߊ߬ ߓߍ߲߬ ߊ߬ ߟߊ߫ ߛߋߒߞߏߟߊ߫  ߡߊߜߍ߲ ߠߎ߬ ߡߊ߬ ߎ߳ߣߌߞߐߘ ߟߊ߫ ߥߙߎߞߌ߫ ߓߊ߯ߙߊ ߟߎ߬ ߘߐ߫. ߂߀߀߄ ߠߊ߫ ߸ ߊ߬ ߟߊߛߌ߰ ߘߊ߫ ﴿ISO TC46/WG3﴾ ߞߎ߲߬ߠߊ߫ ﴿ ߞߊ߲߫ ߛߓߍߣߍ߲ ߠߎ߫ ߟߊ߫ ߘߐ߬ߝߊ߬ߟߋ߲߬ߠߌ߲﴾. ߂߀߁߂ ߟߊ߫ ߸ ߊ߬ ߟߊߛߌ߰ ߘߊ߫ ߞߎߘߊߞߍ߫  ߝ߭ߏߟߊߔߎ߳ߞ ߘߎ߲ߓߎ ߞߎ߲߬ߠߊ߫ ߛߌߝߊߟ ߓߟߏ߫.
ߛߓߍߛߎ߲߫ ߠߎ߫ ߘߐߝߙߍߕߍߟߌ
ߍߝ߭ߊߛߐߣ ߦߋ߫ ߛߓߍߛߎ߲ ߠߎ߫ ߘߐߝߙߍߕߍߦߊߟߌ ߣߌ߫ ߖߊ߯ߓߊߞߊ߲ߞߋߦߊ ߓߊ߯ߙߊ ߟߎ߬ ߟߋ߫ ߞߊ߲߬ ߞߊ߬ߦߌ߯ ߥߊ߯ߕߌ߫ ߖߊ߲߫ ߎ߳ߣߌߞߐߘ ߟߊ߫ ߸ ߦߏ߫ ߛߓߍߟߌ ߣߊ߬ߕߐ߫  ߢߌ߲߬ ߠߎ߫ : ߒߞߏ ߸ ߊߝ߭ߍߛߑߕߊ߲ ߸ ߓߊߟߌߣߌ߯ߖ߭ ߸ ߓߊߡߎ߲ ߸ ߓߛߊ ߸ ߝ߭ߊߦߌ߲ߞߊߜߘߏ ߸ ߓߊߕߊߞ ߸ ߓߙߋߦ ߸ ߓߙߊߤߑߡߌ ߸ ߓߎߜ߭ߌߣߍߛߋ ߸ ߓߎߤߘߌ ߸ ߗߊ߯ߡ ߸ ߗߊߙߏߞߌ ߸ ߞߐߔߑߕߞߌ ߸ ߛߌߔߙߐߕ ߸ ߘߋߛߙߍߕ ߸ ߘߎߔߑߟߊߦߊ߲ ߸ ߤߌߙߏߜ߭ߟߏߝߌ ߸ ߍߟߑߓߊߛߊ߲ ߸ ߊߡߑߤߊߙߌ ߸ ߖߐߙߑߖߌ ߸ ߜ߭ߑߟߊߜ߭ߏߟߌ ߸ ߜ߭ߏߕߌߞ ߸ ߤߊߣߎߣߏ߮ ߸ ߔߊߤߑߟߊߝ߭ߌ ߸ ߔߊߙߑߕߌߦߊ߲ ߸ ߖߝߊߣߌ ߸ ߞߊߦߊߤߑߟߌ ߸ ߞߑߡߍߙ ߸ ߟߋߔߑߗߊ ߸ ߟߌ߲ߓߎ ߸ ߡߊ߲ߘߊߌߞ ߸ ߡߐ߲ߜ߭ߏߟߌ ߸ ߔߍߙߑߛߌ߫ ߞߘߐ ߸ ߕߎߙߞߌ߫ ߞߘߐ ߸ ߎߛߎߡߊߣߌߦߊ ߸ ߕߊ߯ߦ ߸ ߕߓߌߕߊ߲ ߸ ߟߊߕߍ߲߫ ߘߓߐߣߍ߲ ߸ ߟߊߕߍ߲ߙߏߡߍ߲ ߸ ߊߙߊߓߎ ߸ ߊߘߑߟߊߡ ߸ ........ ߊ߬ ߣߴߏ߬ ߢߐ߲߰ߘߐ߫  ߛߌߦߊߡߊ߲߫.
ߞߊ߲ ߣߌ߫ ߕߌߙߌ߲ߠߌ߲
ߍߝ߭ߊߛߐߣ ߞߊ߬  ߘߍ߬ߣߍ߲߬ߠߌ߲߬ߓߊ߫ ߟߋ߬ ߞߍ߫ ߞߊ߲ ߠߎ߬ ߕߌߙߌ߲ߠߌ߲  ߣߌ߫ ߞߌ߬ߓߊ߬ߙߏ߬ߦߊ߬ߟߌ  ߟߎ߬ ߘߐ߫ ߸ ߞߴߊ߬ ߘߊߡߌ߬ߘߊ߬ ߌߙߌߟߊ߲ߘߌߞߊ߲ ߡߊ߬ ߞߊߕߙߍ߬ߕߍ߫  ߝ߭ߌ߲ߟߊ߲ߘߌ߫ ߞߊ߲߫ ߡߌߛߍ߲߫  ߛߌߦߊߡߊ߲߫  ߡߊ߬. ߊ߬ ߣߌ߫ ߕߐߙߐ߲ߘ ߕߙߏߛߑߕߏߙߎߘ ߞߊ߬ ߛߎ߲ߝߘߍ ߘߏ߫ ߟߊߘߊ߲߫ ߣߐߙߑߝ߭ߍߖ߭ߌ߫ ߞߊ߲ ߘߏ߫ ߦߋ߫ ߂߀߀߀ ߟߊ߫. ߏ߬ ߞߐ߫߸ ߡߊ߲߬ߕߏ߲߬  ߠߊߘߍ߬ߣߍ߲߫ ߥߙߎߞߌ߫ ߢߍߥߟߊ ߞߊ߬ ߥߛߊ߬ߓߊ߰ߦߊ ߘߏ߫ ߞߊ߬ߙߌ߬ߝߴߊ߬ ߟߊ߫ ߊߝߑߜ߭ߊߣߌߛߑߕߊ߲߫ ߞߊ߲ ߠߎ߬ ߟߊߕߟߋ߬ߓߊ߰ߦߊ߫ ߞߊ߲ߡߊ߬ ߂߀߀߃ ߟߊ߫  ߔߊߛ߭ߑߕߏ߫ ߞߊ߲ ߸ ߘߊ߯ߙߌ ߣߌ߫ ߎߖ߭ߑߓߍߞ ﴾. ߎ߳ߣߍߛߑߞߏ ߟߊ߫ ߘߍ߬ߡߍ߲߬ߠߌ߲߫ ߞߣߐߡߊ߬  ߊ߬ߟߋ ߣߌ߫ ߓߊ߬ߓߊ߫ ߡߊ߬ߡߊ߬ߘߌ߫ ߖߊ߰ߣߍ߫ ߞߊ߬ ߒߞߏ ߛߓߍߘߋ߲ ߘߏߝߙߍߕߍߟߌ ߓߊ߯ߙߊ ߟߎ߬ ߞߍ߫ ߞߵߏ߬ ߟߊߥߊ߲ߞߊ߫ ߔߊ߬ߙߌ߫ ߂߀߀߅ ߟߊ߫.
ߟߊ߬ߖߍ߲߬ߛߍ߲߬ߠߌ ߍߝ߭ߊߕߊߦߑߔ ߟߊ߫
ߡߊߦߑߞߍߟ ߍߝ߭ߊߛߐߣ ߦߴߊ߬ ߛߍ߬ߓߍ߫ ߖߍ߬ߘߍߖߍ߬ߘߍ ߟߋ߬ ߓߊ߲߫ ߠߊ߫ ߜ߭ߊߋߟߌߞ ߛߓߍߟߊ߲ ߜߙߋߡߊߕߍ߱ ߘߐ߫ ߸ ߊ߬ ߓߘߊ߫ ߓߊ߯ߙߊ߫ ߝߌ߲ ߠߋ߬ ߝߣߊ߫ ߞߍ߫ ߞߝߊ߬ ߛߓߍ ߘߐ߫ ߌߙߌߟߊ߲ߘߌߞߊ߲ ߘߐ߫ ߸ ߏ߬ ߟߎ߬ ߓߍ߯ ߟߊߖߍ߲ߛߍ߲ߣߍ߲߫ ߊ߬ ߓߟߏ߫ ߊ߬ ߖߘߍ߬ ߞߊ߬ߣߌ߲߬ ߥߊߟߌߘߊ ߟߋ߬ ߟߊ߫. ߊ߬ ߟߊ߫ ߞߍߣߍ߲ ߘߏ߫ ߟߋ߬ ߝߣߊ߫ ߦߋ߫ " ߊߟߌ߯ߛ ߟߊ߫ ߞߎ߲߬ߝߍ߬ߕߊ߯ߟߌ " ߞߊ߬ߝߊ ߘߟߊߡߌߘߊ  ߘߌ߫ ߞߊ߲߫ ߛߌߦߊߡߊ߲߫ ߘߐ߫. ߊ߬ ߟߊ߫ ߍߝ߭ߊߕߊߦߑߔ ߥߊߟߌߘߊ ߓߘߊ߫ ߞߝߊ߬ ߁߃߉ ߟߊߖߍ߲ߛߍ߲߫ ߊ߬ ߛߌ߲ߘߌ ߣߌ߫ ߓߌ߬ ߕߍ.
ߦߟߌߡߊߛߙߋ ߟߎ߬
ߦߌߟߡߊ:ߘߐ߬ߝߐ ߦߌߟߡߊ:ߞߊ߲ߟߐ߲ߘߐߦߊ ߦߌߟߡߊ:ߞߊ߲ߞߊߒߞߋߦߊ ߦߌߟߡߊ:ߘߏߝߙߍߕߍߦߟߊ
ߛߊߡߏߍߟ ߋߕߏ߫
ߛߊߡߏߍߟ ߋߕߏ߫/ߝߘߊ߬ߝߌ߲߬ߠߊ߫ ߞߊߡߋߙߎ߲ߣߞߊ ߡߊ߲߬ߕߏ߲߬ߕߍ ߕߏ߬ߟߊ߲߬ߕߊ߲߬ߠߊ߬ ߥߣߊ ߘߏ߫ ߟߋ߬،ߡߍ߲ ߡߏߦߌ߫ ߘߊ  ߕߙߊߓߊ߫ ߕߋ߬ߟߋ߫ ߁߀/߁߉߈߁-ߒߞߐ߲߫( ߘߎߥߟߊ߫) ߟߊ߫ ߞߊߡߋߙߎ߲ߣ ߖߡߊ߬ߣߊ ߘߐ߫߸ߞߊߡߋߙߎ߲ߣ ߘߎ߰ߘߋ߲ ߠߋ߬߸ߞߏ߬ߣߌ߲߬،ߍߛߑߔߊߢߌ߲߫ ߕߊ߬ߡߌ߲߬ߛߓߍ ߦߴߊ߬ ߓߟߏ߫߸ߊ߬ ߦߋ߫ ߕߎ߬ߘߏ߲߬ߠߊ ߟߋ߬ ߘߌ߫ alt=|thumb|ߛߊߡߏߍߟ ߋߕߏ߫ ߊ߬ ߦߋ߫ ߕߏ߬ߟߊ߲߬ߕߊ߲ ߢߌ߬ߡߊ ߣߴߊ߬ߟߎ߫ ߥߊ߬ߣߊ ߟߋ߬߸ߊ߬ ߘߛߍ߫ ߞߋߟߋ߲߫ ߢߐ߲߮ ߕߍߡߊ߬߸ߊߝߙߌߞߌ߬ ߣߌ߫ ߋߙߐߔߎ߬ ߞߣߐ߸ߝߏߦߌߘߊ߫ ߘߎߢߊ߫ ߛߟߋߞߋ߫ ߄ ߓߍ߯ ߘߐ߫.ߝߘߊ߬ߝߌ߲߬ߘߋ߲ ߕߏ߬ߟߊ߲߬ߕߊ߲߬ߠߊ߬ ߝߙߍߕߍ߫ ߉ ߘߏ߲߬ߠߊ ߟߎ߬ ߘߐ߫߸ߊ߬ ߘߊ߲ߞߎ߲ߣߍ߲߫ ߝߙߍߕߍ߫ ߉ ߘߏ߲߬ߠߊ߫ ߢߌ߲߬ߡߊ ߘߏ߫ ߟߋ߬ ߘߌ߫߸ߊ߬ ߞߵߏ߬ ߡߐ߬ߟߐ߲ߦߊ߬ ߕߊ߬ ߛߋ߲߬ߧߊ߬߬ ߛߓߊ߸ߘߎߢߊ߫ ߝߙߍߕߍ߫ ߉ ߘߏ߲߬ߠߊ ߕߍߡߊ߬ ߡߊ߬߸ߊ߬ ߞߊ߬ ߕߎ߭ ߁߃߀ ߘߏ߲߬ ߊߛߌߔߊ߲߫ ߞߍߙߍ߲ߘߊ ߓߊߙߑߛߋߟߐ߲ߣ ߢߍ߫ ߛߊ߲߬ ߛߊ߲ߖߌ߫ ߅ ߞߘߐ߸ߊ߬ ߦߟߍ߬ߡߊ߲߫ ߘߊ߫ ߂߀߀߉ ߟߊ߫  ߊ߲ߕߍߙ ߡߌߟߊ߲߫ ߞߍߙߍ߲ߘߊ  ߟߊ߫ ߌߕߊߟߌ߫߸ߊ߬ ߞߊ߫ ߋߙߐߔߎ߬ ߞߍߙߍ߲ߘߊ ߟߎ߬ ߟߊ߫ ߖߌߟߊߝߍ߫  ߂ ߕߊ߫ ߕߎ߲߬ ߢߐ߲߮ ߠߊ߫  ߏ߬ ߟߋ߫ ߘߐ߫.
ߛߊ߲߬ߖߊ߲߰ߠߊ߫
ߛߊ߲߬ߖߊ߰ߠߊ߬ ߦߋ߫ ߖߌ߬ߣߍ߬ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߞߙߎ߬ߛߊ߫ ߡߙߊ߬ߓߊ߰ߘߊ߮ ߘߐ߫ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߂߅߃߆߄ ߠߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߕߐ߯ߛߓߍߟߌ ߡߊ߬. ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߘߎ߰ߡߊ߬ߛߓߍ
ߡߟߋߞߎߦߊ
ߡߟߋߞߎߦߊ ߡߟߋߞߎߦߊ ߦߋ߫ ߊߘߡߊߘߋ߲ ߠߊ߫ ߝߐߟߌ ߗߏ߯ߦߊ ߥߟߊ߫ ߛߎ߯ߦߊ ߘߏ߫ ߟߋ߬ ߘߌ߫، ߊ߬ ߟߊ߫ ߥߢߍ߬ߞߍ߬ߥߢߍߞߍ ߓߍ߯ ߟߊߘߍ߬ߣߍ߲ ߞߊ߲߬، ߣߴߊ߬ ߡߙߌߦߊ ߟߎ߬ ، ߊ߬ ߟߊ߫ ߓߌ߬ߒ߬ߞߣߐ߬ߕߊ ߟߎ߬ ߣߴߊ߬ ߟߊ߫ ߞߎ߲߬ߡߊ߬ߕߎ߬ߟߌ ߣߌ߫ ߘߐ߬ߜߍ߬ߘߍ߲߬ߠߌ߲ ߠߎ߬، ߛߓߍߟߌ ߞߍߗߏ߮ ߓߍ߯ ߘߐ߫ ߢߌ߬ߡߊ ߘߐ߫، ߡߍ߲ ߛߎ߯ߦߊ ߦߋ߫ ߞߟߏߜߍ ߣߌ߫ ߛߎ߬ߞߎ ߣߌ߫ ߛߞߎ߬ߛߋ߲ ߣߌ߫ ߘߊߓߍ߲ ߠߎ߬ ߘߌ߫، ߡߍ߲ ߧߋ߫ ߝߐߟߌ ߞߍߞߌߦߊ ߟߎ߬ ߘߟߊߞߊ߬ ߟߴߊߘߡߊߘߋ߲ ߦߋ߫، ߣߌ߫ ߡߟߋߞߎߦߊ ߕߍ߫ ߸ ߊ߬ ߕߴߛߋ߫ ߏ߬ ߝߐ߫ ߟߊ߫ ߞߋߞߌߦߊ ߜߘߍ߫ ߛߎ߯-ߎ - ߛߎ߰ ߘߐ߫. ߜߋ߲߬ߞߘߎ߬ߢߐ߲߰ߦߊ ߖߍ߬ߘߍߖߍ߬ߘߍ ߟߋ߬ ߞߊ߲ ߣߌ߫ ߡߟߋߞߎߦߊ ߕߍ߫، ߞߊ߲ ߥߟߏߒߘߐ ߟߋ߬ ߛߓߍߟߌ ߟߎ߬ ߣߌ߫ ߞߎ߬ߛߊ߲߬ߧߊ ߟߎ߬ ߘߌ߫ ߞߊ߲ ߘߐ߫ ߸ ߡߍ߲ ߠߎ߬ ߟߊߡߙߊ߬ߣߍ߲߫ ߡߟߋߞߎߦߊ ߦߋߝߊߘߌ ߣߴߊ߬ ߔߊߞߌߛߦߊ ߟߎ߬ ߘߐ߫ ߸ ߞߊ߬ ߓߍ߲߬ ߕߌ߲߬ߞߎߘߎ߲ ߠߎ߬ ߣߌ߫ ߕߎ߬ߡߊ ߟߎ߬ ߣߌ߫ ߥߎ߬ߛߎ ߟߎ߬ ߓߐߢߐ߲߯ߡߊ ߡߊ߬ ، ߏ߬ ߡߍ߲ ߧߋ߫ ߦߋߝߊߘߌ ߜߘߍ߫ ߘߌ߫ ߟߴߊ߬ ߡߊ߬ ߞߎߘߊߦߌ߫ ߞߊ߬ ߓߍ߲߬ ߕߎ߬ߡߊ ߟߎ߬ ߣߌ߫ ߥߎ߬ߛߎ ߟߊ߫ ߕߊ߬ߡߌ߲߬ߕߊ߬ߡߌ߲ ߡߊ߬، ߞߎߡߊ ߛߌߦߊߡߊ߲ߓߊ ߟߋ߬ ߦߋ߲߬ ߡߟߋߞߎߦߊ ߞߊ߬ ߸ ߏ߬ ߘߏ߫ ߟߋ߬ ߥߟߌߦߊߡ ߤߊߖ߭ߑߟߌߕ ߞߊ߬ ߡߍ߲ ߝߐ߫ ߡߟߋߞߎߦߊ ߞߊ߲߬ ߞߏ߫: ( ߡߟߋߞߎߦߊ ߟߋ߫ ߡߌ߬ߙߌ߲߬ߘߌ ߘߌ߫، ߊ߬ ߦߋ߫ ߖߌ߬ߦߊ߬ߓߍ߬ ߘߐߜߍ߫ ߕߎ߬ߢߊ߬ߡߊ ߟߋ߬ ߘߌ߫ ߸ ߡߍ߲ ߦߋ߫ ߞߐߕߊ߲߫ ߠߴߊ߬ߟߎ߬ ߡߙߌߦߊ ߟߎ߬ ߞߊ߲߬).
ߡߟߋߞߎߦߊ ߡߊ߲߬ߘߋ߲߫ ߝߘߏ߬ߓߊ߬ ߞߊ߲ ߘߐ߫
ߞߵߊ߬ ߝߐ߫ ߞߏ߫ ߊ߬ ߘߊ ߘߌߡߊ߲߫ ߞߎߡߊ ߘߐ߫ ߡߟߋߞߎ߫ ߥߟߴߊ߬ ߘߊߘߐߥߛߊ߬ߣߍ߲߫ ߡߟߋߞߎߡߟߋߞߎ߫ ߸ ߡߟߋߞߎ ߡߍ߲ ߦߋ߫ ߘߊߘߐߥߛߊ ߘߐߜߟߍ߬ߦߊ߬ ߕߐ߮ ߘߌ߫ ߏ߬ ߘߌ߫ ߸ ߏ߬ ߟߋ ߞߍߣߌ߲߫ ߟߐ߲ߞߏ ߣߌ߲߬ ߕߐ߮ ߘߌ߫، ߓߊߏ߬ ߸ ߊ߬ ߡߎ߰ߡߍ ߓߎ߲ߓߎ߲ߣߍ߲߫ ߞߎߡߊ߫ ߟߐ߲ ߠߋ߬ ߡߊ߬.
ߊ߬ ߕߍ߬ߘߍ߫ ߡߌ߬ߙߌ߲߬ߘߌ ߛߌߦߊߡߊ߲߫ ߢߣߊ߫ ߕߎ߬ߡߊ߫ ߕߊ߬ߡߌ߲߬ߣߍ߲ ߸ ߞߏ߫ ߡߟߋߞߎߦߊ ߓߎ߲ߓߎ߲ߣߍ߲߫ ߛߓߍߟߌ ߘߐߙߐ߲߫ ߠߋ߫ ߡߊ߬. ߓߊ߬ߙߌ߬ ߸ ߊ߬ ߣߊ߬ ߘߊ߫ ߦߋ߫ ߟߐ߲ߠߌ߲ߠߊ߫ ߛߌߦߊߡߊ߲߫ ߓߟߏ߫ ߸ ߞߏ߫ ߣߌ߫ ߡߟߋߞߎߦߊ ߕߊ߬ ߘߊ߫ ߛߓߍߟߌ ߘߊߡߌ߬ߘߊ߬ ߥߊ߯ߕߌ ߡߊ߬ ߸ ߡߐ߰ ߘߴߊ߬ ߝߐ߫ ߏ߬ ߘߐ߫ ߸ ߞߏ߫ ߡߌ߬ߙߌ߲߬ߘߌ߬ ߛߌ߫ ߡߊ߫ ߡߟߋߞߎߦߊ߫ ߞߊ߬ ߞߐ߲߰ ߛߓߍߟߌ ߦߋ߫.
ߡߟߋߞߎߦߊ ߊߙߊߓߎ ߟߎ߬ ߓߘߊ
ߕߌߙߌ߲ߠߌ߲ߠߊ ߟߎ߬ ߕߍ߫ ߞߟߏߜߍ߫ ߛߌ߫ ߛߐ߬ߘߐ߲߬ ߠߊ߫ ߘߓߌ߬ߘߐ߬ߦߊ ߥߎ߬ߛߎ ߟߊ߫ ߸ ߡߍ߲ ߦߋ߫ ߟߐ߬ ߟߊ߫ ߡߟߋߞߎߦߊ ߞߎߡߊߘߋ߲ ߡߊ߬ ߊߙߊߓߎ߫ ߞߊ߲ ߘߐ߫، ߝߏ߫ "ߊ߯ߘߌߓߎ" (آدب) ߏ߬ ߞߘߐ ߟߋ߬ ߞߟߌߟߌ ߘߌ߫ ߘߊߥߎ߲ߠߌ߲ ߡߊ߬.
ߖߘߍ߬ߞߟߏ߬ߦߊ ߥߎ߬ߛߎ ߟߊ߫ ߸ ߡߟߋߞߎߦߊ ߞߎߡߊߛߓߏ (أدب) ߞߘߐ ߞߍ߫ ߘߊ߫ ߖߏ߯ߘߏ߲ (هذّب) ߠߋ߬ ߘߌ߫، ߊߟߊ߫ ߟߊ߫ ߞߋߟߓߊ߫ ߡߊ߬ߡߊߘߌ߫ ߛߙߊ߬ߣߎ߲߬ߞߊ߲ ߘߐ߫ ߞߏ߫ :(( ߒ ߡߊ߰ߙߌ ߞߊ߬ ߒ ߖߏ߯ߘߏ߲߬ ߸ ߊ߬ ߘߏ߲߬ ߞߊ߬ ߒ ߖߏ߯ߘߏ߲ ߠߊߢߊ߬ ߞߟߋ߫)) «أَدّبني ربي فأحسن تأديبي»، ߏ߬ ߟߋ ߞߐ ߘߐ߫ ߸ ߞߎߡߊߘߋ߲ ߣߊ߬ ߘߊ߫ ߟߊߓߊ߯ߙߊ߫ ߡߐ߰ ߞߊ߬ߙߊ߲߬ߠߊ ߟߎ߬ ߡߊ߬، ߞߏ߫ (ߊ߬ߘߌ߰ߓߎ߬) (المؤدِب) ߏ߬ ߡߍ߲ ߞߘߐ ߦߋ߫ ߖߏ߯ߘߏ߲ߠߊ ߣߌ߫ ߟߞߊ߬ߙߊ߲߬ߠߌ߲߬ߠߊ ߓߍ߯ ߘߌ߫ ߞߋߟߋ߲ߘߌ߫، ߓߊߏ߬ ߸ ߏ߬ ߟߎ߫ ߕߘߍ߬ ߡߐ߱ ߟߎ߫ ߞߊ߬ߙߊ߲߬ ߠߊ߫ ߊߙߊߓߎ ߘߐ߫ ߛߎ߬ߞߎ ߟߎ߬ ߣߌ߫ ߓߋߟߋ߲ߠߊ ߟߎ߬ ߣߌ߫ ߊߙߊߓߎ ߟߎ߬ ߟߊ߫ ߟߏ߲ ( ߞߍ߬ߟߍ) ߟߎ߬ ߣߌ߫ ߞߟߏߜߍ ߟߎ߫ ߟߋ߬ ߟߊ߫، ߏ߬ ߞߐ߫ ߸ ߞߎߡߊߘߋ߲ ߣߊ߬ ߘߊ߫ ߟߊߓߊ߯ߙߊ߫ ߟߐ߲ߞߏ ߞߎ߲߬ߕߐ߮ ߘߌ߫ ߞߏ߫ (الأدب) ( ߊߘߊ߬ߓߎ߬) ߡߟߋߞߎߦߊ.
ߊߙߊߓߎ ߡߟߋߞߎߦߊ ߓߏߟߏ߲ ߠߎ߬
ߊߙߊߓߎ ߡߟߋߞߎߦߊ ߦߋ߫ ߓߏߟߏ߲߫ ߝߌ߬ߟߊ ߟߋ߬ ߘߌ߫ :
߁- ߛߎ߬ߞߎ
߂- ߞߟߏߜߍ
ߡߟߋߞߎߦߊ ߞߐߘߐ߲߫-ߝߍ߬-ߡߐ߮ ߟߎ߬ ߓߘߊ
ߞߐߘߐ߲߫-ߝߍ߬-ߡߐ߮ ߟߎ߫ ߞߊ߬ ߡߟߋߞߎߦߊ ߞߟߌ߫ ߊ߬ߟߎ߬ ߟߊ߫ ߞߊ߲ ߘߐ߫ ߟߋ߬ ߞߏ߫ ( ߟߌߕߋߙߊߕߎ߳ߙߊ) (Litteratura) ߏ߬ ߓߐߣߌ߲߫ (ߟߌߕߋߙߊ) (Littera) ߞߎߡߊߘߋ߲ ߠߋ߬ ߘߐ߫ ߸ ߏ߬ ߞߘߐ ߟߋ߬ ( ߛߓߍߘߋ߲) ߘߌ߫، ߏ߬ ߦߋ߫ ߜ߭ߙߍ߬ߞߌ߬ ߞߎߡߊߘߋ߲ ߡߍ߲ ߠߋ߬ ߘߊߟߊߡߌ߬ߘߊ߬ߣߍ߲߬ ߘߌ߫ (ߜ߭ߙߊߡߊߕߌߞߋ߮) (grammatiké)، ߏ߬ ߦߋ߫ ߞߊ߬ߙߊ߲ ߣߌ߫ ߛߓߍߟߌ ߟߐ߲ ߠߋ߬ ߘߌ߫، ߏ߬ ߡߊ߫ ߡߍ߲߫ ߸ ߝߏ߫ ߊ߬ ߣߊ߬ ߘߊ߫ ߟߊߓߊ߯ߙߊ߫ ߟߐ߲ߞߏ ߣߌ߫ ߡߟߋߞߎߦߊ ߟߐ߲ߠߌ߲ߧߊ ߟߎ߫ ߡߊ߬.
ߡߟߋߞߎߦߊ ߟߊ߬ߢߌߣߌ߲
ߡߟߋߞߎߦߟߊ ߟߎ߫ ߞߊ߬ ߡߟߋߞߎߦߊ ߡߊߟߐ߲߫ ߢߊ ߛߌߦߊߡߊ߲ߓߊ ߟߋ߬ ߡߊ߬ ߸ ߏ߬ ߘߏ߫ ߟߎ߬ ߝߟߍ߫ :
ߡߟߋߞߎߦߊ ߦߋ߫ ߡߌ߬ߙߌ߲߬ߘߌ߬ ߞߋߟߋ߲ ߛߌ߲߬ߝߏ߲ ߠߎ߬ ߦߋ߫ ߞߎ߬ߛߊ߲߬ߧߊ߬ ߞߏ ߡߍ߲ ߠߎ߫ ߦߌ߬ߘߊ߬ ߟߊ߫ ߢߐ߲߮ ߠߊ߫ ߓߟߏߦߊ ߣߌ߫ ߤߌ߲ߞߟߌߦߊ ߥߟߊ߫ ߦߙߌߦߊ ߘߐ߫ (ߞߋߥߊߟߌ ߣߌ߫ ߞߎߡߊ ߘߐ߫ ߞߊ߬ߣߌ߲)، ߏ߬ ߟߎ߫ ߟߴߊ߬ߟߎ߬ ߟߊ߫ ߟߐ߲ߠߌ߲ߧߊ ߟߎ߬ ߘߌ߫، ߒ߬ߓߊ߬ ߸ ߟߐ߲ߠߌ߲ߧߊ ߢߊߦߌ߬ߘߊ ߢߐ߲߮ ߠߊ߫ ߛߊ߫ ߸ ߏ߬ ߟߋ ߡߟߋߞߎߦߊ ߘߌ߫، ߝߐ߫ ߢߐ߲߰ ߦߋ߫ ߓߟߏߕߍ߰ߓߊߟߌ ߏ߬ ߟߴߊ߬ ߞߍ߫ ߟߊ߫ ߸ ߡߌ߬ߙߌ߲߬ߘߌ ߟߊ߫ ߟߐ߲ߠߌ߲ߧߊ ߦߋ߫ ߕߏ߫ ߟߴߊ߬ ߓߟߏ߫ ߛߋ߰ߘߐ߬ߞߍ ߟߎ߬ ߣߌ߫ ߝߊ߯ߘߐߞߍ ߟߎ߫ ߞߎ߲߬ߕߊ߮ ߘߐ߫ ߞߘߊߎ߫، ߡߊ߬ߘߋ߲߬ ߞߎߡߊߘߏ߲ߛߏ ߟߎ߬ ߦߴߊ߬ ߝߐ߫ ߟߴߏ߬ ߟߋ ߘߐ߫ ߞߏ߫:((ߛߌ߲ߘߌ ߞߎߡߊ ߦߋ߫ ߓߐ߫ ߟߊ߫ ߘߊ߫ ߞߘߐ ߟߋ߬ ߘߐ߫ ߸ ߞߊ߬ ߓߌ߬ߟߊ߬ ߕߟߏ߫ ߞߎߘߊ ߘߐ߫)).
ߡߟߋߞߎߦߟߊ ߜߘߍ߫ ߟߎ߬ ߝߣߊ߫ ߞߊ߲߫ ߞߏ߫: (( ߡߟߋߞߎߦߊ ߦߋ߫ ߛߓߍߟߌ ߛߋߞߏߦߊ ߟߋ߬ ߘߌ߫ ߸ ߡߍ߲ ߝߐߣߍ߲߫، ߊ߬ ߛߞߎ߬ߟߊ߬ߡߊ ߥߟߊ߫ ߞߟߏߜߍߟߡߊ)).
ߡߊ߲߬ߘߋ߲߬ ߡߟߋߞߎߦߊ ߓߏߟߏ߲ ߠߎ߬
ߡߊ߲߬ߘߋ߲߬ ߡߟߋߞߎߦߊ ߦߋ߫ ߓߏߟߏ߲߫ ߕߊ߲߫ (߁߀) ߠߋ߬ ߘߌ߫، ߏ߬ ߟߎ߫ ߝߟߍ߫:
߁- ߞߎߡߊߡߊߛߊ߲߬ߘߊ ߥߟߊ߫ ߘߐ߬ߛߊߙߌ
߂- ߛߊ߲߬ߘߊ ߥߟߊ߫ ߛߊ߲ߘߊ
߃- ߛߊ߲߬ߘߊ߬ߡߎߣߎ߲
߄- ߛߊ߲߬ߘߊ߬ߞߘߐ߬ߓߐ
߅- ߟߊߢߐ߲߯ߡߊ
߆- ߕߏ߬ߟߌ
߇- ߛߌߙߌ߲
߈- ߛߞߌ
߉- ߘߐ߲߬ߞߟߌ
߁߀- ߘߐ߬ߝߐ
ߡߊ߲߬ߘߋ߲߬ ߡߟߋߞߎߦߊ ߓߏߟߏ߲߫ ߝߟߐ
ߞߎߡߊߡߊߛߊ߲߬ߘߊ ߥߟߊ߫ ߘߐ߬ߛߊߙߌ
ߡߊ߲߬ߘߋ߲߫ ߡߐ߰ߓߊ ߟߎ߬ ߣߴߊ߬ ߥߘߋ߬ߥߘߋ߬ߟߌ߬ߟߊ ߟߎ߫ ߛߐ߰ ߘߊ߫ ߞߏߟߐ߲߫ ߞߊ߲ ߠߎ߬ ߟߊߜߏ߲ߘߏ ߟߋ߬ ߡߊ߬ ߞߵߊ߬ߟߎ߬ ߞߍ߫ ߞߎߡߊ߫ ߛߊ߬ߓߊ߫ ߛߓߊ߬ ߘߌ߫، ߛߴߊ߬ߟߎ߬ ߘߌ߫ ߟߊߞߎ߲߬ߘߎ߬ ߘߌߦߊ߫ ߘߋ߲ߡߌߛߍ߲ ߓߍ߯ ߓߟߏ߫ ߞߵߊ߬ ߕߏ߫ ߊ߬ߟߎ߬ ߤߊߞߟߌ߫ ߟߊ߫، ߒ߬ߓߊ߬ ߡߊ߲߬ߘߋ߲߬ ߡߟߋߞߎߦߊ ߓߏߟߏ߲߫ ߝߟߐ ߏ߬ ߟߋ ߕߐ߯ ߞߏ߫: [ ߘߐ߬ߛߊߙߌ ] ߊ߲ ߠߊ߫ ߡߐ߰ߓߊ ߟߎ߫ ߕߘߍ߬ ߘߋ߲ߡߌߛߍ߲ ߠߎ߬ ߖߏ߯ߘߏ߲߬ ߠߊ߫ ߏ߬ ߟߋ ߏ߬ ߟߋ ߘߐ߫ ߣߐ߲߰ߦߊ߬ ߘߐ߫ ߕߐߟߍ߯، ߓߊߏ߬ ߸ ߛߙߊ߬ߣߎ߲߬ ߓߘߍ ߏ߬ ߟߎ߬ ߟߊߕߌ߲߮ ߓߊ߯ ߦߋ߫ ߡߍ߲ ߘߐ߫ ߒߞߘߐ߫ ߸ ߏ߬ ߘߌ߫ ߖߊ߬ߕߋ߫ ߡߐ߰ ߢߌ߲ߡߊ߫ ߟߊ߫، ߣߌ߫ ߛߙߊ߬ߣߎ߲߬ ߞߏߙߏ߲ ߠߎ߫ ߟߋ߬ ߘߏ߲߬ ߟߊߕߌ߲߮ ߦߋ߫ ߘߴߊ߬ ߘߐ߫ ߸ ߊ߬ ߘߌ߫ ߟߐ߲߫ ߡߐ߰ ߞߏߙߏ߫ ߥߟߌ߬ߕߐ߬ߟߊ߫ ߘߌ߫ ߸ ߞߊ߬ ߞߏߟߊߕߐ߲ ߘߊߡߌ߬ߘߴߊ߬ ߟߊ߫ ߒߞߘߐ߫؛ ߦߊ߬ߣߴߊ߬ ߞߐ߯ ߕߍ߫ ߞߊ߬ ߞߍ߫ ߞߢߊ߬ߒ߬ߡߊ ߘߌ߫، ߒ߬ߓߊ߬ ߸ ߡߊ߲߬ߘߋ߲߫ ߘߐ߬ߛߊߙߌ ߏ߬ ߘߏ߫ ߟߎ߫ ߝߟߍ߫ ߣߌ߲߬:
ߡߍ߲ ߞߵߊ߬ ߟߊ߫ ߓߊ߯ߙߊ ߟߐ߲߫ ߸ ߊ߬ ߘߏ߲߬ ߛߓߍ߬ ߦߴߊ߬ ߡߊ߬.
ߡߍ߲ ߞߊ߬ ߕߏ߬ߢߊ ߟߐ߲߫ ߸ ߊ߬ ߘߏ߲߬ ߞߎߡߊ߫ ߞߊ߲ ߞߎ߬ߘߎ ߦߴߊ߲ ߞߊ߲ߠߊ߫.
ߊ߬ ߣߌ߫ ߡߍ߲ ߛߓߍ߬ ߦߋ߫ ߡߐ߰ߦߊ ߟߊߘߊ߲ ߡߊ߬.
߂߲- ߡߐ߰ ߛߊ߬ߓߊ߫ ߟߋ߬ ߞߊ߬ ߞߏ߫ ߟߐ߲߫:
ߤߊߞߟߌߡߊ߫ ߞߊ߬ߙߊ߲߬ߣߍ߲
ߕߊ߯ߡߟߊ߫ ߞߏ߫ ߢߊߢߌߣߌ߲ߠߊ
ߊ߬ ߣߌ߫ ߞߏ߫ ߟߊߞߙߐߛߌߟߊ߫ ߞߘߐ߬ߣߍ߲.
߃߲- ߓߟߏߞߏߟߏ߲ߧߊ ߛߓߊߓߎ ߦߋ߫ ߛߊ߬ߓߊ߫ ߟߋ߬ ߘߌ߫:
ߞߟߊߓߎߒߕߊ߲ߧߊ.
ߞߎ߲߬ߡߊ߬ߦߟߍߡߊ߲.
ߊ߬ ߣߌ߫ ߤߊ߬ߙߌ߬ߖߍ߰ ߜߟߍߦߊ.
ߞߟߊߓߎ ߟߋ߬ ߝߊ߬ߙߊ߲߬ߛߌ ߘߐ߫ (ߞߎߙߊߖ߭) ߘߌ߫.
ߡߍ߲ ߓߊ߯ ߘߏ߲߬ ߌ ߣߴߌ ߟߊ߫ ߞߏ߫ ߖߎ߯ ߛߊ߬ߓߊ ߣߌ߲߬ ߕߍ߫:
ߌ ߓߏ߬ ߞߏ، - ߌ ߡߊ߬ߟߏ߬ ߞߏ، - ߊ߬ ߣߴߌ ߕߙߐ߫ ߞߏ.
ߊ߬ ߣߌ߫ ߡߍ߲ ߓߴߌ ߘߌߦߊߣߊ߲߫ ߞߏ ߟߊߛߴߌ ߡߊ߬.
ߊ߬ ߣߴߌ ߓߟߏߝߋ߲ ߡߍ߲ ߓߴߌ ߟߊߟߌ߫، ߏ߬ ߛߌ߫ ߡߊ߫ ߕߌߢߍ߫ ߌ ߡߊ߬.
߅߲- ߞߏ߫ ߛߓߊ߬ ߓߍ߫ ߸ ߏ߬ ߓߍ߯ ߣߴߊ߬ ߛߋ߲߬ߘߏ߲߬ߢߐ߲߯ ߠߋ߬:
ߗߍ߬ߓߊ߬ߦߊ ߛߊ߲߭ ! ߖߘߍ߬ ߣߊߺߣߌ߲ ߛߊ߲߭.
ߞߐ߲ߞߐ ߛߊ߲߭ ! ߖߌ߰ߺߢߐ߲߰ߺߠߺߊ ߛߊ߲߭.
߆߲- ߡߐ߰ ߛߊ߬ߓߊ߫ ߟߋ߬ ߘߊ߲ߞߊߣߍ߲߫:
ߡߍ߲ ߟߊߣߍ߲߫ ߓߍ߯ ߟߊ߫ ߸ ߏ߬ ߘߊ߲ߞߊߣߍ߲߫.
ߡߍ߲ ߡߊ߫ ߟߊ߫ ߡߐ߰ ߛߌ߫ ߟߊ߫ ߸ ߏ߬ ߘߊ߲ߞߊߣߍ߲߫.
ߊ߬ ߣߌ߫ ߡߍ߲ ߦߴߊ߬ ߞߏߟߊߘߍߢߐ߲߮ ߓߍ߯ ߖߎ߬ߛߎߞߊ߬ߛߌ߬ ߟߊ߫ ߸ ߏ߬ ߘߊ߲ߞߊߣߍ߲߫.
߇߲- ߡߏ߬ߛߏ ߘߊ߲ߞߊߣߍ߲߫ ߞߏ߫ ߛߊ߬ߓߊ߫ ߟߋ߬ ߘߐ߫:
ߊ߬ ߞߊ߫ ߥߎߦߊ߫ ߘߌߡߊ߲ ߞߘߐߟߐ߲߫.
ߊ߬ ߣߴߊ߬ ߞߴߊ߬ ߛߋߞߏ ߕߐ߬ ߕߏ߫.
߈߲- ߞߏ߫ ߛߓߊ߬ ߓߍ߫ ߸ ߏ߬ ߓߍ߯ ߞߍ ߣߴߊ߬ ߞߍߓߊߟߌߦߊ ߞߊ߫ ߞߊ߲߫:
ߓߍ߯ ߓߊ߯ ߟߊߛߌ߰ ߞߏ ߡߍ߲ ߞߎ߲߬ߠߊ߫ ߸ ߡߐ߰ ߛߌ߫ ߕߴߏ߬ ߞߎ߲߬ߠߊ߫.
ߡߍ߲ ߞߊ߲߫ ߞߏ߫ ߝߏ߫ ߊ߬ ߞߋߟߋ߲߫ ߓߊ߯ ߺ ߊ߬ ߓߍ߯ ߞߍ߫ ߸ ߏ߬ ߕߍ߫ ߝߏߦߌ߬ ߞߍ߫.
ߊ߬ ߣߌ߫ ߡߍ߲ ߓߊ߯ ߖߊ߬ߡߊ ߓߍ߯ ߝߊ߬ ߣߊ߬ߣߌ߲߬ ߸ ߏ߬ ߡߊ߫ ߡߐ߰ ߛߌ߫ ߝߊ߬ ߣߊ߬ߣߌ߲߬.
߉߲- ߞߏ߫ ߘߌߡߊ߲߫ ߛߊ߬ߓߊ߫ ߟߋ߬ ߘߎߢߊ߫ ߘߊ߰ߡߎ߲ ߘߌ߫:
ߞߊ߬ ߛߏ߬ߓߏ߫ ߖߋ߬ߣߌ߲߬ߣߍ߲ ߘߊߥߎ߲߫.
ߞߊ߬ ߦߟߍ߬ ߛߏ߬ߓߏ ߞߊ߲߬ ߕߊ߯ߡߊ ߘߐ߫ ߸ (ߏ߬ ߟߋ ߝߊ߬ߟߌ ߣߌ߫ ߛߏ߭ ߟߎ߬ ߘߌ߫، ߊ߬ ߣߴߏ߬ ߟߊߡߎߣߎ߲ߧߊ ߓߏ߬ߙߌ߬ߝߋ߲߬ ߢߌ߲ߡߊ ߟߎ߬).
ߊ߬ ߣߌ߫ ߞߊ߬ ߛߏ߬ߓߏ߫ ߘߏ߲߬ ߛߓߏ߬ ߘߐ߫.
߁߀߲- ߡߐ߱ ߦߋ߫ ߟߐ߲ߠߌ߲ ߛߐ߬ߘߐ߲߬ ߠߊ߫ ߞߏ߫ ߛߓߊ߬ ߘߝߊߣߍ߲ ߠߋ߬ ߘߐ߫:
ߞߊ߬ߙߊ߲ ߦߋ߫ ߘߌߦߊ߫ ߌ ߢߍ߫.
ߊ߬ ߕߡߌߣߊ߲ߘߌߦߊ ߣߴߊ߬ ߞߟߊߓߎ ߦߋ߫ ߞߴߌ ߟߊ߫.
ߊ߬ ߣߌ߫ ߞߊ߬ߙߊ߲߬ߡߐ߰ ߞߣߐߘߐߘߌ߫ ߞߊ߬ߙߊ߲߬ߣߍ߲߬ ߦߋ߫ ߞߴߌ ߟߊ߫.
߁߁- ߡߐ߱ ߟߊ߫ ߘߌ߯ߣߊ ߦߋ߫ ߕߏ߫ ߟߴߊ߬ ߡߊ߬ ߞߏ߫ ߛߓߊ߬ ߘߝߊߣߍ߲ ߠߋ߬ ߘߐ߫:
ߘߌ߯ߣߊ ߘߍ߲߬ߞߣߍ߬ߦߊ ߦߋ߫ ߞߴߌ ߟߊ߫.
ߦߴߌ ߘߊ߬ߟߎ ߟߐ߲߫ ߌ ߘߌ߯ߣߊ ߘߐ߫.